
ACTA FRANCISCI PP. 


ADHORTATIO APOSTOLICA 


Gaudete et Exsultate de vocatione ad sanctitatem in mundo huius temporis. 


1l. GaAUDETE ET EXSULTATE (Mt 5, 12), dicit Iesus iis qui persecutionem pa- 
tiuntiur et humiliantur eius ob causam. Omnia requirit Dominus, et quod 
praebet vera est vita, beatitudo ad quam creati sumus. Ipse nos sanctos esse 
vult neque exspectat ad vitam mediocrem, aquatam, dilutam nos conformari. 
Re quidem vera inde a primis paginis Bibliorum adest diversimode ad sanc- 
titatem vocatio. Sie Dominus Abram eam proposuit: «Ambula coram me et 
esto perfectus » (Gn 17, 1). 

2. Non datur hic de sanctitate tractatus, tot cum definitionibus distinc- 
tionibusque, hoc magni momenti argumentum completuris, vel cum vestiga- 
tionibus peragendis quae ad sanctificationis instrumenta spectant. Nostrum 
humile propositum illuc tendit ut vocatio ad sanctitatem rursus personet, eam 
ponentes in hodiernis rerum adiunctis, una cum eius discriminibus, provoca- 
tionibus et opportunitatibus. Quoniam unumquemque nostrum elegit Domi- 


nus «ut essemus sancti et immaculati in conspectu eius in caritate» (Eph 1, 4). 


CAPUT PRIMUM 
VOCATIO AD SANCTITATEM 


SANCTI NOBIS ANIMUM ADDUNT NOSQUE COMITANTUR 


3. In Epistula ad Hebraeos nonnulli testes memorantur qui nos cohor- 


tantur ut «per patientiam curramus propositum nobis certamen » (12, 1). Ibi 

sermo fit de Abraham, Sara, Moyse, Gedeon et nonnullis aliis (cfr 11, 1-12, 3) 
ac potissimum invitamur ut agnoscamus nos habere «circumpositam nobis 
nubem testium» (12, 1), qui nos impellunt ut in via non sistamus, nos conci- 
tant ut sequamur ambulantes ad metam. Inter illos et ipsa nostra mater, avia 
vel aliae propinquae personae annumerari possunt (cfr 2 Tim 1, 5). Fortasse 
earum vita haud semper perfecte acta est, sed inter imperfectiones et labes 
procedere perrexerunt ac Domino placuerunt. 

4. Sancti qui in conspectum Dei pervenerunt amoris communionisque 
vincula nobiscum servant. Apocalypsis liber id testatur, cum de interceden- 
tibus martyribus loquitur: « Vidi subtus altare animas interfectorum propter 
verbum Dei et propter testimonium, quod habebant. Et clamaverunt voce 
magna dicentes: "Usquequo, Domine, sanctus et verus, non iudicas?" » (6, 
9-10). Effari possumus nos «circumdari, duci ac dirigi a Dei amicis. [...] Id uni 
ferre non debemus quod revera soli ferre numquam possumus. Dei sanctorum 
turba Nos tuetur, Nos sustinet, Nos fert ».! 

5. In beatificationis canonizationisque processibus perpenduntur signa 
virtutum heroum in modum exercitarum, vita per martyrium tradita atque 
casus in quibus palam propria vita pro aliis usque ad mortem offertur. Haec 
oblatio Christi eximiam imitationem demonstrat, et fidelium admiratione est 
digna. Memoramus, exempli gratia, beatam Mariam Gabrielam Sagheddu, 


quae pro christianorum unitate suam obtulit vitam. 


SANCTI PROXIMAE IANUAE 


6. Ne cogitemus tantum de his iam beatificatis ac canonizatis. Effundit 
Spiritus Sanctus sanctitatem quoquoversus in Dei sanctum populum fidelem, 
quandoquidem «placuit tamen Deo homines non singulatim, quavis mutua 
connexione seclusa, sanctificare et salvare, sed eos in populum constituere, 
qui in veritate ipsum agnosceret ipsique sancte serviret»? Dominus in salu- 
tis historia populum salvavit. Plena identitas non datur sine cuidam populo 
adhaesione. Itaque nemo solus, viritim seiunctus, salvatur, sed Deus nos at- 


trahit, implicata inter personarum considerans vincula, quae in hominum 


! BexEpicTUS XVI, Homilia de sollemni Petrino ministerio incohando (24 Aprilis 2005): AAS 
977 (2005), 708. 

? Quidquid est sanctitatis famam et christianas virtutes saltem ordinarium in modum 
exercitas adesse prae se fert: cfr Litt. ap. motu proprio datae Maiorem hac dilectionem (11 Iulii 
2017), art. 2c: L'Osservatore Romano, 12 Iulii 2017, p. 8. 

* Coxc. OECUM. Var. II, Const. dogm. Lumen gentium, 9. 

communitate intercedunt: in popularem processum ingredi voluit Deus, in 
populi processum. 

7. Placet Nobis in patientis Dei populo sanctitatem cernere: in parenti- 
bus qui suos peramanter liberos colunt, in viris et mulieribus operantibus ut 
victualia suae domui deferant, in aegrotis, in senioribus religiosis quae subri- 
dere pergunt. Hac in constantia ut in dies procedatur militantis Ecclesiae vi- 
demus sanctitatem. Sanctitas haec est saepe «proximae ianuae», illorum qui 
prope nos vivunt ac Dei praesentiam referunt vel, ut alia verba adhibeamus, 
est «medius ordo sanctitatis ».* 

8. Sanctitatis signis sinamus nos concitari quae Dominus nobis per hu- 
miliorà membra illius populi ostendit qui «de munere quoque prophetico 
Christi participat, vivum eius testimonium maxime per vitam fidei ac ca- 
ritatis diffundendo».? Putamus, ut suadet nobis sancta Teresia Benedicta a 
Cruce, complures per illos veram effici historiam: «In obscurissima nocte 
summi prophetae sanctique oriuntur. Attamen vivificans torrens mysticae vi- 
tae invisibilis perstat. Procul dubio decretorii historiae mundi eventus essen- 
tialiter ab animabus sunt affecti, quas historiae volumina prorsus ignorant. 
Et quae sint animae quibus gratias agere de decretoriis eventibus nostrae 
ipsorum vitae debeamus, sciemus solummodo die illa qua omnia abscondita 
revelabuntur ».? 

9. Sanctitas venustissimus est Ecclesiae vultus. Sed etiam extra Catho- 
licam Ecclesiam ac in valde diversis provinciis, Spiritus «signa concitat suae 
praesentiae, quae ipsos Christi discipulos movent»." Ceterum sanctus Ioan- 
nes Paulus II nobis hoc innuit: «Qui Christo testimonium reddiderunt usque 
ad sanguinis effusionem, commune habentur patrimonium inter catholicos, 
orthodoxos, anglicanos et lutheranos».? In pulchra commemoratione oecu- 
menica, quam ille apud amphitheatrum Flavium, interveniente Magno Iubi- 
laeo anni MM, celebrare voluit, affirmavit martyres esse «hereditatem altiore 


voce loquentem quam divisionis elementa ».? 


* Cfr JosePH MALEGUE, Pierres noires. Les classes moyennes du Salut, Paris 1958. 

* Cowc. OkEcuw. Var. II, Const. dogm. Lumen gentium, 12. 

5 Verborgenes Leben und Epiphanie, GW XI, 145. 

* [oANNES PAULUS II, Litt. ap. Novo millennio ineunte (6 Ianuarii 2001), 56: AAS 93 (2001), 307. 

5 Litt. ap. Tertio millennio ineunte (10 Novembris 1994), 37: AAS 87 (1995), 29. 

? Homilia in Commemoratione oecumenica testium fidei saeculi XX (1 Maii 2000), 5: AAS 92 
(2000), 680-681. 

DOMINUS VOCAT 


10. Haec omnia magni sunt ponderis. Attamen in memoriam revoca- 
re per hane Adhortationem in primis volumus ad sanctitatem vocationem, 
quam unicuique nostrum tendit Dominus, eam quidem vocationem quam ad 
te quoque dirigit: «Sancti estote, quoniam et ego sanctus sum » (Lv 11, 44: 1 Pe 
1, 16). Id Concilium Oecumenicum Vaticanum II vehementer extulit: « Tot ac 
tantis salutaribus mediis muniti, christifideles omnes, cuiusvis conditionis ac 
status, ad perfectionem sanctitatis qua Pater ipse perfectus est, sua quisque 
via, a Domino vocantur ».'? 

11. «Sua quisque via», Concilium effatur. Ergo non est animo conciden- 
dum, cum sanctitatis exempla contemplamur quae attingere videmur non 
posse. Exstant nempe testificationes quae utiles sunt ad nos concitandos et 
permovendos, sed non quod eas imitari studeamus, quia id nos etiam avertere 
potest ab una propriaque via quam nobis destinat Dominus. Tanti est unum- 
quemque credentem suam viam reperire et meliora ex se trahere, proprium 
quiddam quod posuit in eo Dominus (efr 7 Cor 12, 7), atque non amittere vires 
imitando aliquid sibi non designatum. Omnes ad testimonium reddendum 
vocamur, at multae sunt re testificationis species." Re quidem vera, cum 
eximius mysticus sanctus Ioannes a Cruce suum Canticum spirituale scripsit, 
finitas pro omnibus regulas vitare maluit atque explicavit suos versus esse 
scriptos ut unusquisque «sua ratione» iisdem uteretur." Quoniam vita divina 
aliis aliter communicatur.? 

12. Diversas inter species, extollere volumus *femininum ingenium" in 
femininis sanctitatis rationibus etiam manifestari, necessariis ut in hunc 
mundum referatur Dei sanctitas. In ipsis etiam aetatibus in quibus mulieres 
magis secludebandur, Spiritus Sanctus sanctas suscitavit quarum gratia no- 
vas spirituales vires ac magni momenti reformationes in Ecclesia concitavit. 
Memorare possumus sanctam Hildegardem de Bingio, sanctam Birgittam, 
sanctam Catharinam Senensem, sanctam Teresiam a Iesu vel sanctam Tere- 
siam a Iesu Infante. At volumus prorsus memorare tot incognitas vel oblivio- 
ne obrutas mulieres quae, sua quaeque pro facultate, familias et communita- 


tes suorum testimoniorum vi fulserunt et mutaverunt. 


V" Const. dogm. Lumen gentium, 11. 


! Cfr HANS U. vos BArvrnasan, *Teologia y santidad", Communio VI/8', 489. 
? Cántico Espiritual B, Prólogo, 2. 
P? Ofr ibid., XIV-XV, 2. 

13. Hoc unumquemque concitare et animum addere debet ad omnem se 
ipsum tradendum ut adolescat in unum et haud iterabile propositum asse- 
quendum quod pro eo a tota aeternitate voluit Deus: «Priusquam te forma- 


rem in utero, novi te et, antequam exires de vulva, sanctificavi te» (ler 1, 5). 


PRO TE QUOQUE 


14. Ut sancti sint non est necesse esse episcopos, sacerdotes, religio- 
sos religiosasve. Saepe cogitare inducimur sanctitatem iis tantum destinari 
qui ab ordinariis occupationibus se subducere possint, ut perdiu precationi 
vacent. Ita non est. Omnes vocamur ut saneti simus amore viventes, dum 
unusquisque cotidianis in occupationibus, in loco ubi versatur, suam perhibet 
testificationem. Esne consecratus vel consecrata? Sanctus esto tuam laetans 
agens donationem. Esne matrimonio iunctus? Sanctus esto amans et colens 
maritum vel uxorem, sicut Christus Ecclesiae fecit. Esne operarius? Sanctus 
esto probe periteque opus tuum pro fratribus perficiens. Esne parens, avus 
vel avia? Sanctus esto parvulos patienter docens ut lesum sequantur. Tibine 
est auctoritas? Sanctus esto operam dans bono communi persequendo ac tua 
negligens propria lucra." 

15. Sine ut Baptismi tui gratia in sanctitatis itinere fructus afferat. Sine 
ut omnia Deo pateant atque propter hoc Eum elige, Deum usque denuo elige. 
Ne animo concidas, quoniam Spiritus Sancti virtus tibi est ut hoc fieri possit, 
atque sanctitas utique fructus Spiritus Sancti est tua in vita (cfr Gal 5, 22- 
23). Cum tentaris et tua imbecillitas tibi blanditur, Crucifixum contuere ac 
die ei: «Domine, pauperculus sum ego, sed tu miraculum patrare poteris, ut 
paulo meliorem me reddas». In Ecclesia, sancta et peccatoribus constituta, 
omnia invenire poteris quibus indiges ut ad sanctitatem progrediaris. Eam 
donis replevit Dominus per Verbum, sacramenta, sanctuaria, communita- 
tum vitam, suorum sanctorum testimonia, necnon multiformem pulchritu- 
dinem quae ex Domini amore procedit, «quasi sponsam ornatam monilibus 
suis» (Js 61, 10). 

16. Haec sanctitas ad quam te vocat Dominus parvis actibus paulatim 
adolescit. Exempli gratia: domina quaedam it ad mercatum obsonatura, 
proximam quandam convenit et loqui incipit, et vituperationes exstant. Sed 


mulier haec intra se dicit: «Non, minime quemquam vituperabo ». Hic est ad 


* Ofr Catechesis in Audientia generali die 19 Novembris 2014: Insegnamenti IL, 2 (2014), 555. 

sanctitatem gressus. Exinde domi eius filius quaerit ut de eius cogitationibus 
loquatur atque, quamvis lassa, prope eum sedet atque patienter amabiliter- 
que auscultat. En alia sanctificans oblatio. Experitur porro aliquid aegritudi- 
nis, sed recordatur Virginis Mariae amorem, rosarium capit et fide precatur. 
Alia haec est sanctitatis via. Proinde exit in viam, pauperem invenit et sistit 
amabiliter loquens cum eo. Hic est alius gressus. 

l7. Interdum maiores provocationes praebet vita atque per eas ad novas 
conversiones nos invitat Dominus quae sinunt ut sua gratia melius nostra in 
exsistentia se ostendat quod «utile est ad participandam sanctitatem eius» 
(Heb 12, 10). Alias solummodo agitur de perfectiore invenienda faciendi ratio- 
ne vivendi id quod iam facimus: «Sunt mentis motus qui tantummodo tendunt 
ad extraordinariam perfectionem exercitiorum ordinariorum vitae christia- 
nae».? Cum Cardinalis Franciscus Xaverius Nguyén Van Thuán in vinculis 
esset haud sivit se proterere, liberationem opperiens. Hoc elegit: «Praesens 
tempus vivo, id amore replens»; et id re conficiebatur hoc modo: « Occasiones 
nanciscor quae cotidie obveniunt, ut res ordinarias extraordinaria ratione 
compleam ».'6 

18. Sic gratiae divinae instinctu, pluribus actibus sanctitatis imaginem 
illam fingimus quam voluit Deus, at non tamquam ii qui sibi sufficiunt, sed «si- 
cut boni dispensatores multiformis gratiae Dei» (1 Pe 4, 10). Probe docuerunt 
Novae Zelandiae Episcopi amare posse sine condicione amore Domini, quia 
Resuscitatus suam potentem vitam cum nostris debilibus vitis communicat: 
« Eius amor fines non habet ac semel datus numquam est revocatus. Sine con- 
dicionibus fuit et fidelis mansit. Sic amare non est facile, quia pluries perquam 
debiles sumus. Sed, utique ut quomodo Christus nos amavit amare nos possi- 
mus, Christus suam ipsam vitam participat nobiscum resuscitatam. Hoc modo 


nostra vita agens suam ostendit potentiam, etiam in humana debilitate »." 


'TUA IN CHRISTO MISSIO 


19. Fieri non potest ut christianus de sua missione in terra cogitet quin 


ad sanctitatis iter eam teneat, quoniam «haec est enim voluntas Dei, sanctifi- 


55 $. FRANCISCUS DE SALES, Trattato dell'amore di Dio, VIII, 11: Opere complete di Francesco di 
Sales, IV, Roma 2011, 468. 

55 Cinque pani e due pesci: Dalla sofferenza del carcere una gioiosa testimonianza di fede, 
Milano 2014, 20. 

' CoNFERENTIA EPISCOPORUM CATHOLICORUM NOVAE ZELANDIAE, Healing love, 1 Ianuarii 1988. 

catio vestra» (1 Thess 4, 3). Quisque sanctus est missio; est consilium Patris ut, 
in historiae certo tempore, referatur et efficiatur quaedam Evangelii facies. 

20. Talis missio in Christo penitus adimpletur et ab Eo initio sumpto 
solummodo intellegi potest. Demum sanctitas est in coniuctione cum Eo vitae 
eius mysteria vivere. Coniungi sibi vult cum morte ac resurrectione Domini 
una et personali ratione, constanter mori et resuscitari cum Eo. Se etiam 
complecti potest propria in exsistentia diversas terrestris lesu vitae facies 
producendas: eius vitam absconditam, vitam communitariam, ultimis proxi- 
mitatem, paupertatem ac ceteras suae donationis propter amorem manifes- 
tationes. Horum mysteriorum contemplatio, ut asseverabat sanctus Ignatius 
de Loyola, nos dirigit ut ea mysteria in nostris electionibus ac moribus car- 
nem faciamus.^ Quoniam «totum in vita Iesu signum est Eius mysterii »,'? 
«tota Christi vita est Revelatio Patris», «Tota Christi vita mysterium est 
Redemptionis »,?' « Tota vita Christi Recapitulationis est mysterium »,? atque 
« Christus facit ut quidquid Ipse vita transegit, nos vita nostra in Eo geramus 
et Ipse vita sua in nobis gerat».?? 

21. Patris consilium est Christus, et nos in Eo. Christus est denique qui 
in nobis amat, quia «sanctitas nihil est aliud nisi caritas plane retenta».?* 
Itaque «sanctitatis mensura ex statura exstat quam attingit in nobis Chris- 
tus, ex quo, Spiritus Sancti virtute, omnem nostram in eius vita fingimus ».?? 
Sie quisque sanctus est nuntius quem ex Iesu Christi divitiis deducit Spiritus 
Sanctus eiusque populo donat. 

22. Ut noscamus quale sit verbum quod per sanctum vult enuntiare Do- 
minus, in particulis sistere non attinet, quandoquidem ibi errores et lapsus in- 
veniri possunt. Non omnia quae dicit sanctus plane cum Evangelio congruunt, 
non omnia quae agit sunt vera ac perfecta. Contemplari oportet in universum 
eius vitam, totum eius sanctificationis iter, imaginem illam quae Iesu Christi 


aliquid refert et exprimitur cum componitur sensus totius eius personae.?? 


55 Ofr Exercitia spiritualia, 102-312. 

? Catechismus Catholicae Ecclesiae, 515. 

?" [bid., 516. 

? [bid., 5lT. 

?? [bid., 518. 

? [bid., 521. 

?^ BENEDICTUS XVI, Catechesis in Audientia generali die 13 Aprilis 2011: Insegnamenti VII 
(2011), 451. 

?» [bid., 450. 

?5 Ofr HANs U. voN Barrngasan, "Teología y santidad", Communio VI/87, 486-493. 

23. Gravis quidem est id cunctis nobis revocatio. Oportet etiam tu totam 
tuam vitam uti missionem concipias. Id age Deum in oratione auscultans ac 
signa agnoscens quae Ipse tibi praebet. A Spiritu indesinenter roga quid ex 
te quaerat quocumque vitae tempore Iesus et in quacumque re tibi eligenda, 
ad intellegendum locum quem tua in missione id obtinet. Sine ut in te illud 
personale mysterium fingat, quod in hodierno mundo Iesum Christum red- 
dere possit. 

24. Utinam illud verbum, illum Iesu nuntium agnoscere possis quem 
mundo tradere tuam per vitam vult Deus. Sine ut Spiritus te mutet, te reno- 
vet, ut id fiat, et sic tua magni ponderis missio ne pereat. Dominus tuos etiam 
inter errores et mala momenta eam complebit, dummodo amoris viam ne 


deseras et eius supernaturali operae usque pateas quae purificat ac illuminat. 


DE SANCTIFICANTI OPERA 


25. Quoniam Christus intellegi non potest sine Regno quod ille detulit, 
ab hoc Regno aedificando ipsa tua missio seiungi non potest: «Quaerite au- 
tem primum regnum Dei et iustitiam eius» (Mt 6, 33). Eo quod Christo aequa- 
ris eiusque desideriis, id requirit munus aedificandi, una cum Eo, hoc amoris, 
iustitiae ac pro omnibus pacis Regnum. Ipse Christus tecum experiri vult, 
omnibus in conatibus et detractionibus necessariis, atque etiam in laetitiis ac 
fecunditate, quas tibi offert. Itaque sanctus haud fies quin corpus animamque 
dedas meliora tui traditurus in hoc munere explendo. 

26. Probum non est silentium diligere et convenire alterum vitare, quie- 
tem optare et actionem recusare, precationem requirere et minus servitium 
aestimare. Omnia accipi possunt et inseri ut pars propriae exsistentiae in hoc 
mundo, et itineri sanctificationis adduntur. Vocati sumus ad contemplatio- 
nem etiam in agendo tenendam et sancti efficimur in responsali liberalique 
officio nostrae missionis. 

27. Num Spiritus Sanctus ad missionem complendam nos mittere potest 
et eodem tempore ex nobis quaerere ut ab ea declinemus, vel ut nos totos 
dedere vitemus ad interiorem pacem servandam? Attamen interdum in ten- 
tationem incidimus ut pastoralem operam et in mundo munus in secundum 
locum reiciamus, veluti si «animi evagationes » essent in sanctificationis inte- 
riorisque pacis itinere. Obliviscimur «vitam non habere missionem, sed eam 


esse missionem ».? 


7! XNVIER ZUBIRI, Naturaleza, historia, Dios, Madrid 1999?, 427. 

28. Officium anxietate, superbia, comparendi dominandique necessitate 
actum, procul dubio non perducit ad sanctitatem. Provocamur ad nos tra- 
dendos ita ut conatus evangelico sensu notentur ac magis magisque ad Chris- 
tum nos coaequent. Dehinc, exempli gratia, de catechistae, cleri dioecesani, 
operis spiritualitate disseri solet. Eadem ratione in Adhortatione apostolica 
Evangelii gaudiwm missionis spiritualitate, in Litteris encyclicis Laudato si^ 
spiritualitate oecologica et in Adhortatione apostolica Amoris laetitia vitae 
familiaris spiritualitate ad finem pervenire voluimus. 

29. Id minime vult requietis, solitudinis ac coram Deo silentii tempora 
respuere. E contrario. Quandoquidem technologica instrumenta usque inno- 
vata, itinerum invitamenta, innumerae consumptionis oblationes, interdum 
vacua spatia haud relinquunt in quibus Dei vox personet. Omnia verbis, le- 
vibus voluptatibus ac rumoribus usque celerius complentur. Ibi non perstat 
laetitia, sed displicentia illius qui nescit qua ratione vivit. Quidni non ag- 
noscamus oportere ut hanc fervidam festinationem sistamus, ut personale 
spatium recuperetur, nonnumquam dolens at semper fecundum, in quo since- 
rus cum Deo dialogus instituitur? Aliquo temporis puncto nostram veritatem 
palam conspicere debemus, sinentes ut eam invadat Dominus, et non semper 
id acquiritur nisi quis «cernat se manere in margine abyssi, gravioris temp- 
tationis, in desertionis scopulis, in cacumine solitario, ubi prorsus esse solus 
sibi videtur». Hoc modo magna argumenta reperimus ad nostra munera 
funditus experienda. 

30. Eadem levamenti animi instrumenta quae hodiernam vitam perva- 
dunt nos etiam inducunt ut otium absolute consideremus, in quo infinite sub- 
sidia illa adhibeamus quae fluxa oblectamenta voluptatesque ministrant.?" 
Sequitur ut propria missio afficiatur, officium debilitetur, studiosus propen- 
susque famulatus angustetur. Hoc spiritualem experientiam vitiat. Num sanus 
esse potest spiritualis fervor qui cum desidia coniungitur in evangelizandi 
aliisque inserviendi opera? 

3l. Nobis opus est sanctitatis spiritu qui tum solitudinem tum famula- 
tum imbuat, tum interiorem partem tum evangelizandi munus, ita ut singula 
momenta signa sint donati amoris sub Domini oculis. Hac ratione omnia mo- 


menta gradus erunt nostrae sanctificationis viae. 


?8 CARLO M. ManriNI, Le confessioni di Pietro, Cinisello Balsamo 2017, 69. 
? Hoc inane animi levamentum a sano otii cultu seiungendum est, qui alii rebusque in spiritu 
liberalitatis et contemplationis patet. 

VIVIORES, HUMANIORES 


32. Ne timeas sanctitatem. Vires, vitam laetitiamque non auferet. Om- 
nino e contrario, quia is eris quem cogitavit Pater, cum te creavit et tibi ipsi 
eris fidelis. Ab Eo pendentes a servitutibus liberamur ac nostram dignitatem 
agnoscimus. Haec referuntur in sancta Iosephina Bakhita quae «serva facta 
est et in hae condicione venundata puella septem annos nata, multa a diris 
dominis passa est. Attamen altam veritatem percepit Deum esse, non homi- 
nem, verum cuiusque hominis, cuiusque humanae vitae dominum. Haec expe- 
rientia facta est fons magnae sapientiae huic Africae humili filiae ».?? 

33. Quisque christianus, quatenus sanctificatur, mundo fit fecundior. 
Episcopi Africae Occidentalis hoe nos docuerunt: «In novae evangelizatio- 
nis spiritu evangelizari et evangelizare vocamur per omnium baptizatorum 
provectionem, ut vestra officia assumatis tamquam sal terrae et lux mundi, 
ubicumque sitis ».?! 

34. Ne timeas altiora petere, amari nempe et liberari a Deo. Ne timeas à 
Spiritu Sancto regi. Non minus humanum te reddit sanctitas, quia tua debi- 
litas gratiae robori obviam it. Demum, ut asseverabat Leo Bloy, in vita «una 


datur aegritudo, [...] sanctos non esse».? 


CAPUT SECUNDUM 
DUO EXILES SANCTITATIS INIMICI 


35. Hoc in rerum adspectu, mentem dirigere volumus in duas sanctitatis 
falsas species, quae efficere possunt ut de itinere deerremus: gnosticismum 
et pelagianam doctrinam. Duae sunt haereses, quae primis christianis sae- 
culis exortae sunt, sed hodie minanter invalescere pergunt. Hodie quoque 
complurium christianorum corda, fortasse inscienter, fallacibus his illecebris 
alliciuntur. In iis immanentismus anthropocentricus exprimitur catholica ve- 


ritate indutus.? Duas has species securitatis doctrinae vel disciplinae inspi- 


*? S. IoANNES Paurus II, Homilia in canonizationis Missa (1 Octobris 2000), 5 AAS 92 (2000), 
852. 

*! CoNFERENTIA EPrscoraus REaroNALIS ArFRICAE OccipENTALIS, Nuntius pastoralis sub finem II 
Congressionis plenariae, 29 Februarii 2016, 2. 

? La donna povera, IL, 27, Regii Lepidi 1978, 375. 

** Ofr CoxcREGATIO PRO DocrRINA riDEIL, Litt. Placuit Deo Episcopis Catholicae Ecclesiae de 
quibusdam adspectibus christianae salutis (22 Februarii 2018), 4: L'Osservatore Romano, 2 Martii 
2018, pp. 4-5: «Cum individualismus neopelagianus tum contemptus neognosticus corporis fidei 
confessionem deformant in Christum, Salvatorem unicum et universalem». Hoc in documento 
doctrinae fundamenta reperiuntur ad christianam salutem intellegendam coram aberrationibus 
neognosticis ac neopelagianis nostri temporis. 


Acta Francisci Pp. 1121 





ciamus quae inducunt «elitarismum Narcissianum imperiosum, ubi pro evan- 
gelizatione perpenduntur et in ordinem rediguntur ceteri, atque pro gratia 
facile adeunda vires in inquirendum insumuntur. In utroque casu, neque Iesus 


Christus neque alii vere respiciuntur ».?* 


GNOSTICISMUS HODIERNUS 


36. Gnosticismus sibi vult «fidem subiectivismo conclusam, ubi certa 
quaedam experientia respicitur vel argumentationum series et cognitiones 
quae roborare illuminareque putantur, sed tandem subiectum suae ipsius ra- 


tionis vel affectionum immanentia saepitur ».?? 


Mens sine Deo ac sine carne 

37. Gratias Deo, historiae Ecclesiae decursu perliquido exstitit persona- 
rum perfectionem metiri earum caritatis gradum, haud elementorum et cog- 
nitionum quantitatem quae coacervari possunt. *Gnostici" hoc confundunt et 
alios iudicant secundum facultatem intellegendi certarum doctrinarum alti- 
tudinem. Mentem cogitant sine incarnatione, quae patientem Christi in aliis 
carnem tangere non valet, encyclopaedia abstractionum coartatam. Tandem 
mysterio carne destituto, malunt «Deum sine Christo, Christum sine Eccle- 
sia, Ecclesiam sine populo ».?* 

38. In summa, agitur de vana levitate: multo motu in summa mentis par- 
te, qui tamen non movet neque cogitationis altitudinem commovet. Attamen 
quosdam fallaci fascinatione allicit, quia gnostica aequabilitas est formalis et 
aseptica esse vult, atque speciem exhibere potest cuiusdam congruentiae vel 
ordinis qui omnia complectitur. 

39. Sed animum intendamus. Haud mentem ad rationalistas, Ecclesiae 
inimicos, convertimus. Id intra Ecclesiam accidere potest, cum inter laicos 
paroeciarum, tum inter eos qui philosophiam vel theologiam docent in edu- 
cationis institutis. Quandoquidem proprium est quoque gnosticorum credere 
suas per explanationes se facere posse ut tota fides totumque Evangelium 
plane intellegatur. Proprias disciplinas putant absolutas et aliis imperant ut 
suis argumentationibus concedant. Aliud est sanus humilisque rationis usus 


ad theologicam moralemque Evangelii doctrinam ponderandam; aliud est 


* Adhort. ap. Evangelii gaudium (24 Novembris 2013), 94: AAS 105 (2013), 1060. 

9» [bid.: AAS 105 (2013), 1059. 

*5 Homilia Missae apud Domum S. Marthae, 11 Novembris 2016: L'Osservatore Romano, 12 
Novembris 2016, p. 8. 

Iesu doctrinam ad frigidam rigidamque logicam redigere velle quae omnia 


dominari studet.? 


Doctrina sine mysterio 

40. Gnosticismus pessima est ideologia, quoniam, dum immerito cogni- 
tionem vel certam experientiam extollit, arbitratur propriam rerum conside- 
rationem esse perfectionem. Hac ratione, fortasse inconsulto, haec ideologia 
se ipsam alit et magis caeca fit. Interdum praecipue fallax fit cum speciem 
induit spiritualitatis corpore abstractam. Etenim gnosticismus «sua ipsius 
natura mysterium mansuefacere vult »,?? tum Dei eiusque gratiae mysterium, 
tum vitae aliorum mysterium. 

41. Cum quis cunctis interrogationibus respondet, demonstrat viam se 
calcare non bonam et fieri potest ut falsus sit propheta, rationem proprio 
commodo adhibeat, propriis figmentis psychologicis ac mentis inservientem. 
Deus nos infinite superat, usque praevenit et non decernimus nos in qua his- 
toriae vice eum inveniamus, eo quod ex nobis non pendet statuere quando, 
ubi, quomodo eum conveniamus. Qui vult ut omnia sint manifesta et secura 
Dei transcendentiae dominari praesumit. 

42. Ne praesumi quidem potest definire ubi Deus non inveniatur, quia 
Ipse arcano in omnium personarum vita adest, in vita cuiusque sicut Ipse 
vult, atque nostris putatis certitudinibus hoc negare non possumus. Etiam si 
alicuius exsistentia sit calamitosa, etiam si vitiis ac ligaminibus sit obnoxius, 
Deus eius in vita adest. Si nos sinimus Spiritu magis quam nostris argumen- 
tationibus duci, in omni hominum vita Dominum quaerere possumus ac de- 
bemus. Id ad mysterium attinet quod gnosticae mentes denique respuunt, 


quandoquidem illud moderari non possunt. 


Rationis fines 

43. Perexigue veritatem nos comprehendimus quam a Domino recipi- 
mus. Át magis difficulter eam exprimere valemus. Quapropter praesumere 
non possumus rationem qua eam intellegimus nobis permittere ut aliorum 


vitam arte moderemur. Memorare volumus in Ecclesia legitime una adesse 


? Ut sanctus Bonaventura docet, «oportet quod relinquantur omnes intellectuales opera- 
tiones, et apex affectus totus transferatur et transformetur in Deum. [...] Quoniam igitur ad hoc ni- 
hil potest natura, modicum potest industria, parum est dandum inquisitioni, et multum unctioni; 
parum dandum est linguae, et plurimum internae laetitiae; parum dandum est verbo et scripto, et 
totum Dei dono, scilicet Spiritui Sancto; parum aut nihil dandum est creaturae, et totum creatrici 
essentiae, Patri et Filio et Spiritui Sancto» (Itinerarium mentis in Deum, VIL, 4-5). 

** Epistula Magno Cancellario Pontificiae Universitatis Catholicae Argentinae de Centenario 
Facultatis Theologicae (3 Martii 2015): L'Osservatore Romano, 9-10 Martii 2015, p. 6. 

diversas rationes interpretandi multas doctrinae et vitae christianae facies 
quae, earum in varietate, «iuvant melius explicare locupletissimum Verbi the- 
saurum». Vero, «iis qui somniant monolithicam doctrinam ab omnibus sine 
varietatibus defensam, id imperfecta dissipatio videri potest ».? Reapse non- 
nullae gnosticae disciplinae simplicitatem adeo concretam Evangelii spre- 
verunt et Deum trinitarium et incarnatum pro superiore Unitate substituere 
sunt conati, in qua dives nostrae historiae multiplicitas excidebat. 

44. Re quidem vera, doctrina, vel potius nostra ipsius comprehensio et 
expressio, «non est seclusum quiddam, viribus carens quae interrogationes, 
dubia, percontationes gignere valent», atque «nostri populi interrogationes, 
eius angustiae, eius pugnae, eius somnia, eius contentiones, eius curae, vim 
explanatoriam habent quam ignorare non possumus, si serio animo incarna- 
tionis principium recipere volumus. Eius percontationes ad nos percontan- 
dos iuvant, eius interrogationes nos interrogant».'? 

45. Saepenumero periculosa fit confusio: credimus, quoniam aliquid sci- 
mus vel quadam certa logica id explicare possumus, iam nos esse sanctos, 
perfectos, meliores *indocta multitudine". Illos omnes, qui in Ecclesia altius 
institui possunt, sanctus Ioannes Paulus II de temptatione monebat ne admit- 
tant ut «quadamtenus se reliquis fidelibus superiores esse sentiant ».* Reapse 
tamen id quod scire credimus rationem usque constituere debet melius Dei 
amori respondendi, quia «ad vivendum discitur: theologia et sanctitas bino- 
mium sunt inseparabile ».*? 

46. Cum sanctus Franciscus Assisiensis cernebat nonnulos suos disci- 
pulos doctrinam docere, vitare voluit gnosticismi temptationem. Ideo sancto 
Antonio Patavino scripsit: «Placet mihi quod sacram theologiam legas fra- 
tribus, dummodo inter huius studium orationis et devotionis spiritum non 
exstinguas ».? Noverat ipse temptationem experientiam christianam conver- 
tendi in mentis figmentorum coacervationem quae tandem nos ab Evangelii 
viriditate abducerent. Sanctus Bonaventura, altera ex parte, autumabat ve- 
ram christianam sapientiam a misericordia in proximum seiungi non posse: 


«Maior sapientia, quae possit esse, est, quod dispensator fructuose expendat 


* Adhort. ap. Evangelii gaudium (24 Novembris 2013), 40: AAS 105 (2013), 1037. 

? Nuntius Lelevisificus congressui internationali Theologiae | Pontificiae | Universitatis 
Catholicae Argentinae (1-3 Septembris 2015): AAS 107 (2015), 980. 

^ Adhort. ap. postsyn. Vita consecrata (25 Martii 1996), 38: AAS 88 (1996), 412. 

? Epistula Magno Cancellario Pontificiae Universitatis Catholicae Argentinae de Centenario 
Facultatis Theologicae (3 Martii 2015): L'Osservatore Romano, 9-10 Martii 2015, p. 6. 

? Epistula ad sanctum Antonium, 2: FF 215. 

quae habet dispensare, et tradita sunt ei ad dispensandum. [..] Ideo sicut 
misericordia amica est sapientiae, sic avaritia est inimica». «Quaedam est 
actio quae iuncta contemplationi non eam impedit, sed faciliorem facit, ut 


sunt opera misericordiae et pietatis ».*? 


PELAGII HODIERNA DOCTRINA 


47. Gnosticismus aliam veterem haeresim induxit, quae etiam hodie 
adest. Progrediente tempore, multi agnoscere coeperunt haud cognitionem 
nos facere meliores vel sanctos, sed vitam quam ducimus. Quaestio est hoc 
subtiliter ita degeneravisse ut idem error gnosticorum plane sit conversus, 
sed non exstinctus. 

48. Etenim facultatem quam gnostici intellectui tribuebant, nonnulli 
adscribere coeperunt voluntati humanae, personali conatui. Sic pelagiani ac 
semipelagiani exstiterunt. Iam non intellectus mysterii ac gratiae obtinebat 
locum, sed voluntas. In oblivionem veniebat cuncta esse «non volentis neque 
currentis, sed miserentis Dei» (om 9, 16) et quod «Ipse prior dilexit nos» 
(4 Io 4, 19). 


Voluntas sine humilitate 

49. Qui huius mentis pelagianae vel semipelagianae sunt, quamvis de 
Dei gratia mollitis sermonibus loquantur, «tandem propriis viribus solummo- 
do nituntur atque superiores aliis se putant, cum certas normas servent vel 
cuidam vivendi catholicae rationi firmiter sint fideles». ^ Cum eorum non- 
nulli ad debiles convertuntur, dicentes eis Dei gratia omnia esse possibilia, 
cogitationem demum inferre solent omnia per humanam voluntatem effici 
posse, perinde ac si aliquid puri, perfecti, omnipotentis ipsa esset, cui gratia 
additur. Illud ignorare praetendunt: «Non omnes omnia possunt» * et in hac 
vita humanae fragilitates non funditus ac definite gratia sanantur. Quovis 
casu, ut docet sanctus Augustinus, Deus te «admonet et facere quod possis 
et petere quod non possis»; ? vel humiliter Domino dicere: « Da quod iubes et 


iube quod vis ».?? 


* Collationes de donis Spiritus Sancti, 9, 15. 


*5 [d., In Librum IV sententiarum, 37, 1, 3, ad 6. 

*5 Adhort. ap. Evangelii gaudium (24 Novembris 2013), 94: AAS 105 (2013),1059. 

" Ofr S. BoNAVENTURA, De sex alis Seraphim, 3, 8: «Non omnes omnia possunt». Intellegi debet 
sub lumine Catechismi Catholicae Ecclesiae, 1735. 

*8 Ofr S. THoMAs AqurNAs, Summa. Theologiae, 1-11,109,9, ad 1: «Hie autem aliqualiter gratia 
imperfecta est, in quantum hominem non totaliter sanat, ut dictum est». 

? De natura et gratia, xunt, 50: PL 44, 271. 

9 Confessiones, x, 29, 40: PL 32, 796. 

50. Postremo eo quod sincere, patienter precanterque nostros fines non 
agnoscimus, id impedit quominus melius in nobis agat gratia, quoniam non dat 
locum bonum possibile gignendi quod in sincero realique incrementi itinere 
perficitur." Gratia quippe quae nostram naturam prae se ferat, non extemplo 
nos superiores homines reddit. Si id quaerimus, nimis nobismet ipsis fidimus. 
Hoc in easu, propter orthodoxiam, nostri mores ad id respondere non pos- 
sunt quod de gratiae necessitate autumamus, atque re demum parum ei con- 
fidimus. Etenim si nostram certam finitamque condicionem non agnoscimus, 
ne videre quidem possumus reales possibilesque gressus quos singulis mo- 
mentis ex nobis quaerit Dominus, postquam suo dono idoneos nos reddidit et 
allexit. Gratia historice agit et, plerumque, nos recipit atque gradatim trans- 
format.? Itaque si hanc historicam ac progredientem rationem reicimus, re 
eam negare et intercludere possumus, etiamsi nostris verbis eam extollimus. 

51. Cum Deus ad Abram se convertit ei dicit: «Ego Deus omnipotens, 
ambula coram me et esto perfectus» (Gn 17, 1). Ut perfecti simus, ut Ei placet, 
necesse habemus coram Eo humiliter nos vivere, eius gloria involuti; oportet 
cum Eo coniuncti ambulemus, Eius amorem constantem nostra in vita ag- 
noscentes. Necesse est huius praesentiae metum deserere, quae bonum no- 
bis tantum afferre potest. Est Pater qui nobis dedit vitam nosque tantopere 
amat. Si tandem eum accipimus atque sine Eo nostram exsistentiam cogitare 
desistimus, solitudinis aegritudo dissipatur (cfr Ps 139, 7). Et si inter nos et 
Deum intervalla non ponimus Eiusque in praesentia vivimus, sinere Ei pos- 
sumus, ut cor nostrum introspiciat, inspecturus an rectam viam teneat (cfr 
Ps 139, 23-24). Sic amabilem perfectamque Domini voluntatem cognoscimus 
(efr Rom 12, 1-2) et sinimus ut Ipse tamquam figulus nos fingat (cfr Js 29, 
16). Pluries diximus Deum in nobis habitare, sed melius est effari nos in Eo 
habitare, Eum sinere nos sua in luce suoque in amore vivere. Ipse nostrum 
est templum: «Unum petii a Domino, hoc requiram: ut inhabitem in domo 
Domini omnibus diebus vitae meae» (Ps 27, 4). «Melior est dies una in atriis 


tuis super milia» (Ps 84, 11) in domo mea. In Eo sanctificamur. 


Ecclesiae doctrina saepe oblivioni data 
52. Pluries Ecclesia docuit nostris operibus nostrisve conatibus non iu- 


stificari nos, sed gratia Domini qui primus agit. Ecclesiae Patres, etiam ante 


95 Cfr Adhort. ap. Evangelii gaudiwm (24 Novembris 2013), 44: AAS 105 (2013), 1038. 
? Fides christiana intellegit gratiam uti praevenientem, comitantem et subsequentem 
nostras actiones (cfr Coxc. OEgcuM. 'TRIDENTINUM, sess. VI, Decr. De iustificatione, cap. 5: DH, 1525). 

sanctum Augustinum, plane hanc primariam persuasionem manifestarunt. 
Sanctus Ioannes Chrysostomus affirmabat fontem ipsum omnium donorum 
in nos derivare Deum «antequam in pugnam ingrediamur ».? Sanctus Basilius 
Magnus confirmabat fidelem Deo solummodo gloriari, quoniam «agnoscit se 
vera iustitia carere et per fidem in Christum tantum iustificari ».?* 

53. Concilium Arausicanum II firma auctoritate docuit nullum homi- 
nem gratiae divinae donum exigere, mereri vel emere posse atque quod cum 
ea cooperari potest in antecessum eiusdem gratiae esse donum: «Ut etiam 
purgari velimus, per Sancti Spiritus infusionem et operationem in nos fieri 
confitetur». Posterius Concilium Tridentinum, etiam cum momentum extu- 
lit nostrae cooperationis ad spirituale incrementum obtinendum, doctrinam 
illam dogmaticam confirmavit: «Gratis autem iustificari ideo dicamur, quia 
nihil eorum, quae iustificationem praecedunt, sive fides, sive opera, ipsam 
iustificationis gratiam promeretur; *si enim gratia est, iam non ex operibus; 
alioquin (ut idem Apostolus inquit) gratia iam non est gratia" (Rom 11, 6)». 

54. Etiam Catechismus Catholicae Ecclesiae nobis illud memorat: do- 
num gratiae «facultates superat intelligentiae et vires voluntatis humanae»? 
atque «coram Deo, in sensu stricti iuris, meritum ex parte hominis non habe- 
tur. Inter Eum et nos inaequalitas mensura caret ».?* Eius amicitia nos infinite 
supergreditur, comparari nostris operibus a nobis non potest et eius amoris 
operantis donum solummodo esse potest. Hoc non invitat ut laeto gratoque 
animo hoc donum teneamus, quod numquam meremur, eo quod cum «iam ali- 
quis habet gratiam, non potest gratia iam habita sub merito cadere».? Sancti 
suis actibus confidere vitant: «Huius vitae vesperi coram te manibus vacuis 
ero, quia ex te, Domine, non quaero ut mea opera numeres. Omnis nostra 
iustitia tuis oculis est imperfecta ».9? 

55. Haec est una ex magnis persuasionibus, quas Ecclesia decretorie 
adepta est, et quae tam lucide in Dei Verbo exprimitur ut omnes disputa- 
tiones praetergrediatur. Sic ut supremum amoris mandatum, haec veritas 


nostram vivendi rationem afficere debet, quia ex intimo Evangelio haurit 


5? Homiliae in Epistulam ad Romanos, 9, 11: PG 60, 470. 

* Homilia de humilitate: PG 31, 530. 

55 Canon 4: DH 374. 

95 Sess. VI, Decr. De iuslificatione, cap. 8: DH 1532. 

9 N. 1998. 

55 Tbiq., 2007. 

59 S. THoMaS AquriNAS, Summa Theologiae, 1-11,114, 5. 

59 S. TERESIA A Iksu INFANTE, ^Mea ipsius oblatio ut Victima Holocausti Amori Misericordi 
Boni Dei" (Orationes, 6), Opere complete, Roma 1997, 943. 

et non modo ad eam recipiendam mente nos vocat, sed ad eam in contagio- 
sam laetitiam commutandam. Sed grato animo gratuitum munus amicitiae 
cum Domino celebrare non possumus, si nostram quoque terrestrem exsis- 
tentiam necnon nostras naturae facultates esse donum non agnoscimus. Ne- 
cesse habemus «laetanter agnoscere nostram realitatem doni esse fructum, 
et nostram quoque libertatem ut gratiam suscipere. Hoc hodie difficile est, 
in mundo qui putat per se ipsum aliquid possidere, propriae singularitatis 
libertatisve fructum ».9! 

56. Solummodo a Dei dono, libere suscepto humiliterque accepto, ini- 
tium sumentes, cooperari nostris conatibus possumus, ut magis magisque nos 
transformari sinamus.?? Primum est ad Deum pertinere. De nobis Ei traden- 
dis agitur, qui nos antecedit, de nostris facultatibus Ei dandis, nostro studio, 
nostra adversum malum pugna et nostra ingenii vi, ut eius gratuitum donum 
adolescat et in nobis augeatur: «Obsecro itaque vos, fratres, per misericor- 
diam Dei, ut exhibeatis corpora vestra hostiam viventem, sanctam, Deo pla- 
centem » (Rom 12, 1). Ceterum semper Ecclesia docuit per solam caritatem in 
gratiae vita fieri posse incrementum, quandoquidem si «caritatem autem non 
habuero, nihil sum» (7 Cor 13, 2). 


Novi pelagiani 

51. Sunt adhuc christiani qui aliam semitam calcare student: scilicet ius- 
tificationis per proprias vires, adorationis humanae voluntatis ac propriae 
facultatis quae in sui ipsius pervenit oblectationem egocentricam et selec- 
tivam, vero amore carentem. In multis habitibus manifestatur qui inter se 
Specie dissident: ultra modum lex extollitur, res sociales ac politicae adeptae 
exhibentur, liturgiae, doctrinae et Ecclesiae decoris cura ostenditur, nego- 
tia re tractata iactantur, sui ipsius auxilium actum et in se recidens effectus 
attrahitur. In hoc nunnulli christiani suas vires tempusque insumunt, potius 
quam a Spiritu in amoris via perduci sinant, potius quam studeant pulchritu- 
dini et Evangelii laetitiae communicandae et perditis requirendis in immensis 
multitudinibus Christum sitientibus.9? 


58. Saepenumero, contra Spiritus impulsum, Ecclesiae vita in musei mo- 


5! Lucio Gena, "Sobre el misterio del pobre", in P. GnELoT-L.GERA-A.Duwas, El Pobre, Buenos 
Aires 1962, 103. 

5?" Haec est tandem doctrina catholica de *merito" post iustificationem: agitur de iustificati 
cooperatione ad gratiae vitam augendam (cfr Catechismus Catholicae Ecclesiae, 2010) at haec 
coooperatio nullo pacto efficit ut ipsa iustificatio et cum Deo amicitia humani meriti fiant 
obiectum. 

$* Ofr Adhort. ap. Evangelii gaudium (24 Novembris 2013), 95: AAS 105 (2013), 1060. 

numentum vel paucorum possessionem commutatur. Id accidit cum quidam 
christiani manipuli nimium ponunt pondus certis in normis, moribus vel ra- 
tionibus observandis. Hoc modo saepe extenuatur et coartatur Evangelium, 
ab eo alliciente eius simplicitate ac sale detractis. Agitur fortasse de exili pe- 
lagianae doctrinae specie, quoniam gratiae vitam in quasdam humanas struc- 
turas subigere videtur. Id manipulos, motus et communitates respicit, idque 
explicat cur saepenumero ex Spiritus flagranter incohata vita in rigorem ... 
vel corruptelam recidant. 

59. Inscientes, eo quod omnia ex humano conatu pendere putamus, qui 
per normas ecclesialesque structuras dirigitur, Evangelium implicamus et 
forma quadam arte detinemur, quae parum dat loci agenti gratiae. Sanctus 
Thomas Aquinas nos monebat addita Evangelio ab Ecclesia praecepta modi- 
ce esse exigenda «ne conversatio fidelium onerosa reddatur»,* quoniam sic 


nostra religio in servitutem mutatur. 


Legis compendium 

60. Ad hoc vitandum, bonum est saepe memorare virtutes habere ordi- 
nem, qui ad praecipua quaerenda nos invitat. Primum locum occupant virtu- 
tes theologales, quae obiectum ac rationem habent Deum. Et mediam partem 
tenet caritas. Sanctus Paulus quod vere momentum habet dicit: est «fides, 
quae per caritatem operatur» (Gal 5, 6). Vocamur ad caritatem diligenter cu- 
randam: «Qui enim diligit proximum, legem implevit [...] plenitudo ergo legis 
est dilectio» (Rom 13, 8-10). «Omnis enim lex in uno sermone impletur, in hoc: 
Diliges proximum tuum sicut teipsum » (Gal 5, 14). 

61. Aliis verbis: in densa mandatorum ac praescriptionum silva, Iesus 
aditum aperit, qui duas facies discernere sinit, scilicet Patris ac fratris. Non 
duas formulas vel duo praecepta ulterius nobis tradit. Duos nobis tradit vul- 
tus, vel potius unum, scilicet Dei qui in multos refertur. Quoniam in uno- 
quoque fratre, potissimum in magis parvulo, debili, intuto et indigenti, ipsa 
Dei imago adest. Etenim ex huius humanitatis, vulneri obnoxiae, reiectis, 
temporis sub fine, suum opus artis finget Dominus. Quia «quid superest, quid 
in vita valet, quae divitiae non evanescunt? Procul dubio duae: Dominus ac 


proximus. Hae duae divitiae non evanescunt ».9? 


5 'THoMAS AQUINAS, Summa theologiae, I-II, q. 107, art. 4. 
55 Homilia in Missa occasione Iubilaei personarum a societate exclusarum (13 Novembris 
2016): L'Osservatore Romano, 14-15 Novembris 2016, p. 8. 

62. Ecclesiam liberet Dominus a novis gnosticismi et pelagianae doctri- 
nae formis quae eam implicant eamque in itinere eius ad sanctitatem sistunt! 
Hae deviationes multifarie exprimuntur, secundum cuiusque indolem et pe- 
culiaritates. Quapropter unumquemque cohortamur ut se interroget et coram 


Deo dignoscat quomodo eius in vita patefiant. 


CaPUT TERTIUM 
SUB LUCE MAGISTRI 


63. De eo quod sit sanctitas plurimae doctrinae haberi possunt, abun- 
dantes explicationes et distinctiones. Huiusmodi consideratio utilis esse 
posset, sed nihil magis collustrat quam ad Iesu verba redire eiusque modum 
transmittendi veritatem recipere. Omni simplicitate Iesus explanavit quid 
sibi vult sanctos fieri idque fecit cum nobis Beatitudines reliquit (cfr Mt 5, 
3-12; Lc 6, 20-23). Ipsae sunt veluti testimonium identitatis christiani. Itaque, 
si quis nostrum se interrogat: "Quomodo fit ut quis bonus sit christianus?", 
responsum simplex est: necesse est id facere, unusquisque suo modo, quod 
Iesus dicit in Beatitudinum sermone.*? In iis Magistri vultus fingitur, quem ad 
manifestandum in vita nostra cotidie vocamur. 

64. Verbum "felix" vel *beatus" idem significat quod "sanctus", quoniam 
exprimit eum qui Deo fidelis est eiusque vivit Verbum, in sui ipsius donatione 


veram attingit beatitudinem. 


CONTRA CONSUETUDINEM 


65. Etiamsi Iesu verba nobis poética videri possunt, multum tamen a 
consuetudine sunt remota pro eo quod est usitatum, quod in societate agitur; 
et, quamquam hic Iesu nuntius nos attrahit, revera mundus ad alium vitae 
agendae modum nos ducit. Beatitudines minime aliquid leve sunt vel tenue; 
e contra, eas vivere valemus tantum si Spiritus Sanctus invadit nos omni sua 
virtute nosque liberat ab infirmitate nimii studii nostri, ignaviae, elationis. 

66. Redeamus ad audiendum lesum, omni dilectione et aestimatione 
quas Magister meretur. Sinamus ut nos suis verbis percutiat, nos provocet, 


nos revocet ad veram vitae mutationem. Alioquin sanctitas erit tantum verbis 


55 Ofr Homilia in S. Missa apud Domum S. Marthae (9 Iunii 2014): L'Osservatore Romano, 10 
Iunii 2014, p. 8. 

declarata. Repetamus nunc singulas Beatitudines, sicut in Evangelio secun- 


dum Matthaeum referuntur (cfr 5, 3-12).9" 


« Beati pauperes spiritu, quoniam vpsorum est regnum caelorum » 

67. Evangelium invitat nos ut veritatem nostri cordis agnoscamus, ad vi- 
dendum ubi securitatem nostrae vitae collocamus. Solito more dives securum 
se sentit ob suas divitias et putat, cum eae in periculo versantur, omnem sen- 
sum eius vitae in terra corruere. Iesus ipse nobis hoc dixit in parabola divitis 
stulti, loquens de illo viro securo qui, tamquam insipiens, haud cogitabat se 
mori posse eodem die (cfr Lc 12, 16-21). 

68. Divitiae nihil tibi praestant. Immo, cum cor se dives sentit, est tam 
contentum sui ipsius ut spatium non habeat pro Verbo Dei, pro diligendis 
fratribus nec pro delectando vitae praecipuis. Sic sibi aufert maxima bona. 
Quapropter Iesus beatos appellat pauperes spiritu, qui cor pauper habent, 
quo Dominus ingredi valet sua cum constanti novitate. 

69. Haec paupertas spiritus est valde coniuncta cum illa *sancta indif- 
ferentia", quam sanctus Ignatius de Loyola proposuit, in qua pulchram con- 
sequimur interiorem libertatem: «Quapropter necesse est facere nos indiffe- 
rentes erga res creatas omnes, quantum permissum est libertati nostri liberi 
arbitrii, et non est ei prohibitum, adeo ut non velimus ex parte nostra magis 
sanitatem quam infirmitatem, divitias quam paupertatem, honorem quam ig- 
nominiam, vitam longam quam brevem, et consequenter in ceteris omnibus ».59 

70. Lueas haud loquitur de paupertate "spiritus", sed tantum «paupe- 
res» esse dicit (cfr Lc 6, 20), atque sic nos hortatur ad vitam austeram et 
rebus destitutam. Hoc modo vocat nos ad vitam egentiorum communican- 
dam, vitam quam agebant Apostoli, ae denique ad nos Iesu conformandos, 
qui «egenus factus est, cum esset dives» (2 Cor 8, 9). 


Pauperes esse corde, haec est sanctitas. 


« Beati mites, quoniam ipsi possidebunt terram» 

1. Praestat haec locutio, in hoc mundo qui inde ab initio locus est inimi- 
citiae, ubi contentiones sunt ubique, ubi undique grassatur odium, ubi cons- 
tanter alios in genera disponimus eorum ob opiniones, mores et etiam ob 


eorum modum loquendi et vestiendi. Tandem, regnum est animorum inflatio- 


5" Ordo inter secundam et tertiam Beatitudinem mutatur in variis textuum traditionibus. 
58 Exercitia spiritualia, 23d: Ratisbonae 1920, 46-48. 

nis et vanitatis, ubi quisque arbitratur se ius habere super alios insurgendi. 
Attamen, etiamsi hoc impossibile videtur, lesus aliam vivendi rationem pro- 
ponit: mansuetudinem. Hoc est quod Ipse exercebat suis cum discipulis quod- 
que contemplamur in eius ingressu Hierosolymam: « Ecce, Rex tuus venit tibi, 
mansuetus et sedens super asinam» (Mt 21, 5; cfr Zach 9, 9). 

72. Ipse dixit: «Discite a me, quia mitis sum et humilis corde, et inve- 
nietis requiem animabus vestris» (Mt 11, 29). Si turbati vivimus, arrogantes 
in alios, denique lassi et imbecilli fiemus. Sed cum eorum limites vitiaque 
conspiciamus cum suavitate et mansuetudine, haud nos superiores eis con- 
siderantes, eos iuvare valemus ac vitamus ne vires inutilibus in questionibus 
amittamus. Iuxta sanctam Teresiam Lexoviensem «caritas perfecta est cum 
vitia aliorum sustinemus, nec de eorum infirmitatibus scandalum patimur ».59? 

73. Paulus mansuetudinem memorat uti fructum Spiritus Sancti (cfr Gal 
5, 23). Proponit ut, si aliquando nos turbant fratris mala facinora, studeamus 
eas corrigere, sed «in spiritu lenitatis» (Gal 6, 1), et admonet: «considerans 
teipsum, ne et tu tenteris» (7bid.). Etiam cum quis defendat suam fidem suas- 
que persuasiones, id cum mansuetudine agere debet (cfr 1 Pe 3, 16), et etiam 
eos, qui resistunt, cum mansuetudine corripere (cfr 2 Tim 2, 25). In Ecclesia 
pluries erravimus quia hanc Verbi divini monitionem non accepimus. 

74. Mansuetudo est alia manifestatio interioris paupertatis illius qui fi- 
duciam tantum in Deo ponit. Revera in Sacra Scriptura solet adhiberi idem 
verbum anawim ad pauperes atque mites designandos. Aliquis potest obicere: 
*Si ego tam mitis sum, cogitabunt me fatuum esse, stultum vel hebetem". 
Forsitan ita fiet, sed sinamus ut id sane cogitent alii. Melius est usque mites 
esse, et perficientur nostra maiora optata: mites "possidebunt terram", id est 
videbunt completas sua in vita Dei promissiones. Nam mansueti, plus quam 
dicunt rerum adiuncta, sperant in Domino, et illi qui sperant in Domino «he- 
reditabunt terram et delectabuntur in multitudine pacis » (Ps 37, 9.11). Eodem 
tempore Dominus in iis confidat: « Ad hunc autem respiciam, ad pauperculum 
et contritum spiritu et trementem sermones meos» (Js 66, 2). 


Humili mansuetudine respondere, haec est sanctitas. 


« Beati qui lugent, quoniam psi consolabuntur » 
75. Mundus contraria nobis proponit: ludum, oblectamentum, delecta- 


tionem, relaxationem, ac dicit nobis haec esse illud quod vitam bonam efficit. 


59? Manuscriptum C, 12r. 

Mundanus homo ignorat, in alteram partem respicit cum incommoda morbi 
vel doloris adsint in familia vel cireum eum. Mundus lugere non vult: mavult 
dolorosas condiciones ignorare, operire, abscondere. Plures vires expendun- 
tur ad aufugiendas condiciones ubi adest passio, putando dissimulari posse 
facta, ubi numquam prorsus crux deesse potest. 

76. Qui res videt sicut revera sunt, sinit se dolore transfigi suoque in cor- 
de luget, vitae altitudines attingere valet atque vere beatus esse." Haec per- 
sona consolatur, sed consolatione Iesu et non mundi. Itaque animum habere 
potest alterius dolorem communicandi ac desinit à dolorosis rerum adiunctis 
aufugere. Hoc modo comperit vitam sensum habere cum alteri succurrat in 
eius dolore, cum angustias aliorum intellegat, cum alios allevet. Haec persona 
sentit quod alter est caro de carne eius, non timet accedere usque ad tangen- 
dum eius vulnus, compassionem habet donec experiatur longinquitatem inter 
se deleri. Ita accipi potest hortatio illa sancti Pauli: «Flere cum flentibus» 
(Rom 12, 15). 


Cum aliis lugere posse, haec est sanctitas. 


« Beati qui esuriunt et sitiunt vustitiam, quoniam ipsi saturabuntur » 

TT. «Fames et sitis» sunt experientiae valde acres, quoniam primariis 
respondent necessitatibus et cum innata vivendi custodia iunguntur. Quidam 
homines intentius iustitiam cupiunt eamque sic perstudiose requirunt. Iesus 
dicit eos saturatum iri, quoniam serius ocius iustitia venit, et nos coopera- 
ri possumus ut hoc fieri possit, etiamsi haud semper huius operis effectus 
conspicimus. 

8. Sed iustitia, quam offert Iesus, haud est sicut illa quam mundus quae- 
rit, pluries miseris utilitatibus maculata, ex alterutra parte propriis commo- 
dis aptata. Realitas ostendit nobis quam facile sit in corruptionis conventi- 
cula ingredi, illam rem politicam cotidianam participare in qua *do ut mihi 
dent", ubi totum est negotiatio. Et quot homines patiuntur ob iniustitias, quot 
manent impotentes cernendo quomodo alii aliis succedunt vitae tortam inter 
se dividentes. Nonnulli desistunt luctari pro vera iustitia et optant in currum 
victoris ascendere. Hoc minime pertinet ad famem et sitim iustitiae quam 


Iesus laudat. 


? A Patrum temporibus Ecclesia magni aestimat lacrimarum donum, sicut conspicitur etiam 
in pulchra oratione Ad petendam compunctionem cordis: «Omnipotens et mitissime Deus, qui 
sitienti populo fontem viventis aquae de petra produxisti: educ de cordis nostri duritia lacrimas 
compunctionis; ut peccata nostra plangere valeamus, remissionemque eorum, te miserante, 
mereamur accipere» (Missale Romanum, ed. typ. 1962, p. [110]). 

79. Huiusmodi iustitia incipit exerceri in cuiusque vita, cum iusti simus 
nostra decernentes, ac proinde exprimitur in iustitia pro pauperibus et infir- 
mis quaerenda. Profecto vocabulum "iustitia" idem significare potest ac Dei 
voluntati fidelitas per totam nostram vitam, at si sensum valde generalem ei 
tribuamus, obliviscimur eam praecipue manifestari in iustitia agenda de in- 
defensis: «Quaerite iudicium, subvenite oppresso, iudicate pupillo, defendite 
viduam» (Js 1, 17). 


Fame et siti iustitiam quaerere, haec est sanctitas. 


« Beati misericordes, quia ipsi misericordiam consequentur» 

80. Misericordia duas habet species: est dare, adiuvare, aliis servire, et 
etiam ignoscere, intellegere. Quae Matthaeus in regula aurea constringit: 
«Omnia ergo, quaecumque vultis ut faciant vobis homines, ita et vos facite 
eis» (7, 12). Catechismus nos recordatur hanc legem esse applicandam «in 
omnibus casibus »," peculiari autem modo cum «homo quandoque in condi- 
cionibus invenitur quae iudicium morale minus certum et decisionem effi- 
ciunt difficilem ».? 

81. Dare et ignoscere est conari nostra in vita repercutere aliquid per- 
fectionis Dei, qui superabundanter dat et ignoscit. Quamobrem in Evangelio 
secundum Lucam iam non audimus effatum «estote perfecti» (Mt 5, 48), sed 
«estote misericordes, sicut et Pater vester misericors est. Et nolite iudicare et 
non iudicabimini; et nolite condemnare et non condemnabimini. Dimittite et 
dimittemini; date, et dabitur vobis» (6, 36-38). Et postea Lucas addit aliquid 
nobis haud neglegendum: « Eadem quippe mensura, qua mensi fueritis, reme- 
tietur vobis» (6, 38). Mensura quam adhibemus, cum intellegamus et ignosca- 
mus, applicabitur ad nos in ignoscendo nobis. Mensura, quam applicabimus 
in dando, applicabitur nobis in caelo in remunerando nos. Haud expedit nobis 
hoc oblivisci. 

82. Iesus non dicit: *Beati qui ultionem sibi proponunt/, sed beatos 
appellat eos qui dimittunt idque faciunt «usque septuagies septies» (Mt 18, 
22). Oportet cogitare nos omnes exercitum esse dimissorum. Nos omnes cons- 
pecti sumus cum miseratione divina. Si ad Dominum sincere accedimus et au- 
res exacuimus, probabiliter aliquando hane reprehensionem audiemus: «Non 


oportuit et te misereri conservi tui, sicut et ego tui misertus sum?» (Mt 18, 33). 


"7 Catechismus Catholicae Ecclesiae, l89; cfr 1970. 
7 [bid., l787. 

Conspicere et agere cum misericordia, haec est sanctitas. 


« Beati mundo corde, quoniam ipsi Deum videbunt » 

83. Haec beatitudo ad eos pertinet qui habent cor simplex, mundum, 
sine sordibus, quoniam cor aptum amare non patitur suam in vitam quid- 
quam ingredi quod hune amorem attentet, quod illum debilitet vel in discri- 
men ponat. Secundum Sacras Scripturas, cor sunt nostrae verae intentiones, 
id quod re quaerimus et cupimus, praeter ea quae patefacimus: «Homo enim 
videt ea, quae parent, Dominus autem intuetur cor» (7 Sam 16, 7). Ipse cona- 
tur ad nos loqui in corde (cfr Os 2, 16) ibique desiderat Legem suam scribere 
(cfr Ier 31, 33). Denique vult nobis cor novum dare (cfr Ez 36, 26). 

84. «Omni custodia serva cor tuum» (Pro 4, 23). Nihil maculatum falsita- 
te re valorem habet Domino. Ipse «effugiet fictum et auferet se a cogitationi- 
bus insensatis» (Sap 1, 5). Pater, «qui videt in abscondito» (Mt 6, 6), agnoscit 
quod non est mundum, id est quod non est sincerum, sed tantum cortex et 
simulacrum, sicut et Filius novit «quid esset in homine» (Jo 2, 25). 

85. Verum est non esse caritatem sine operibus caritatis, sed haec beati- 
tudo nos recordatur Dominum exspectare studium in fratrem quod manet de 
corde, quia «et si distribuero in cibos omnes facultates meas et si tradidero 
corpus meum, ut glorier, caritatem autem non habuero, nihil mihi prodest» 
(4 Cor 13, 3). In Evangelio secundum Matthaeum cernimus quoque ea quae 
de corde exeunt coinquinare hominem (efr 15, 18), quoniam inde exeunt ho- 
micidia, furta, falsa testimonia et cetera (cfr 15, 19). Ex intentionibus cordis 
oriuntur intima desideria et consilia quae re nos permovent. 

86. Cum cor Deum et proximum diligit (cfr Mt 22, 36-40), cum hoc est 
vera eius intentio et non vacua verba, tunc cor illud mundum est ac Deum 
videre potest. Sanctus Paulus in suo hymno de caritate recordatur nos videre 
«nune per speculum in aenigmate» (1 Cor 13, 12), sed prout vere regnat cari- 
tas, apti fiemus ut videamus «facie ad faciem» (ibid.). Qui sunt mundo corde, 
Sicut Iesus pollicetur, « Deum videbunt». 

Cor mundum servare ab his omnibus quae caritatem foedant, haec est 


sanctitas. 


« Beati pacifici, quoniam filii Dei vocabuntur » 

87. Haec beatitudo in mentem nobis adducit innumeras bellicas condi- 
ciones quae iterantur. Nobis autem admodum familiare est contentionum vel 
saltem dissensionum actores esse. Exempli gratia, cum de quodam aliquid 


audio et vado ad alterum eique hoc dico; et forsitan aliam versionem effingo 

parum ampliorem eamque diffundo. Et si plus damni facere valeo, videtur 
hoe mihi magis satisfacere. Orbis rumorum, factus a plebe quae studet car- 
pere et diruere, haud pacem construit. Haec gens potius est inimica pacis ac 
nullo modo beata.?? 

88. Pacifici sunt fons pacis, pacem socialemque amicitiam aedificant. Iis 
qui nituntur pro pace ubique seminanda, Iesus pulchram facit promissionem: 
«Ipsi filii Dei vocabuntur» (Mt 5, 9). Ipse poscebat a discipulis ut, cum in 
quandam domum pervenirent, dicerent: «Pax huic domui!» (Lc 10, 5). Verbum 
Dei quemque credentem hortatur ut una cum omnibus pacem sectetur (cfr 2 
Tim 2, 22), quoniam «fructus iustitiae in pace seminatur facientibus pacem » 
(Iac 3, 18). Si autem aliquando nostra in communitate dubia adsunt quid sit 
faciendum, «quae pacis sunt, sectemur» (Kom 14, 19), quoniam unitas maior 
est contentione." 

89. Haud facile est istam pacem evangelicam exstruere, quae neminem 
excludit, sed integrat etiam eos qui paulisper insolentes sunt, homines diffi- 
ciles et implicatos, qui attentionem evocant, qui diversi sunt, qui à vita ni- 
mirum percutiuntur, quorum alia intersunt. Durum est magnamque requirit 
ingenii sollertiam et cordis, quia non agitur de «consensu ad mensulam scrip- 
toriam vel de pace fluxa pro felici minoritate»,? nec de proposito «paucorum 
pro paucis »."? Neque nititur conflictus ignorare vel dissimulare, sed «accipe- 
re sufferre conflictum, dirimere eum et commutare in anellum catenae novi 
processus »."" Oportet opifices pacis esse, quia pacem exstruere ars est quae 
requirit animum serenum, creativum, sensibilem et agilem. 


Circum nos pacem serere, haec est sanctitas. 


« Beati qui persecutionem patiuntur propler vustitiam, quoniam vpsorum est 
regnum caelorum » 
90. Ipse Iesus asserit hanc viam contra consuetudinem ducere usque 


adeo ut nos permutet in homines qui sua vita in dubium revocent societa- 


7? Diffamatio et calumnia sunt veluti actus terroris: proicitur bombum, aliquid deletur et 
aggressor abit felix et tranquillus. Hoc valde differt a nobilitate illius qui appropinquat facie ad 
faciem locuturus, cum serena sinceritate, de bono alterius cogitans. 

* [n quibusdam occasionibus necessarium esse potest de alicuius fratris difficultatibus loqui. 
His in casibus evenire potest quod transmittatur relatus potius quam verum factum. Passio veram 
rem facti deformat, commutat illud in relatum ac denique idem tradit singuli opinionis plenum. Ita 
deletur res, nec veritas alius servatur. 

7? Adh. ap. Evangelii gaudium (24 Novembris 2013), 218: AAS 105 (2013), 1110. 

?* [bid., 239: 1116. 

7 [bid., 227: 1112. 

tem, homines incommodos. Iesus recordatur tot homines persecutionem pati 
ac persecutionem passos esse solummodo quoniam pro iustitia certaverunt, 
quoniam sua officia in Deum et in alios expleverunt. Si in obscuram mediocri- 
tatem delabi nolumus, ne postulemus vitam commodam: «Qui enim voluerit 
animam suam salvam facere, perdet eam» (Mt 16, 25). 

91. Non licet exspectare, ad vivendum Evangelium, ut cireum nos om- 
nia favorabilia sint, quia saepe dominatus ambitiones mundanorumque ne- 
gotiorum adversus nos contendunt. Sanctus Ioannes Paulus II ita dicebat: 
« Alienata est societas quae suis in formis ordinationis socialis et rerum con- 
fectionis atque consumptionis difficiliorem reddit traditionem huius doni et 
huius inter homines conspirationis constitutionem ».? In huiusmodi societate 
alienata, decepta machinatione rei politicae, instrumentorum communicatio- 
nis socialis, oeconomiae, culturae ac etiam religionis, quae sincerae progres- 
sioni humanae et sociali obsistit, Beatitudines vivere difficile fit, vel etiam 
invisum quoddam, suspectum et irrisum esse potest. 

92. Crux, praesertim defatigationes et passiones quas sustinemus ut 
caritatis mandatum et iustitiae iter vivamus, fons est maturationis et sanc- 
tificationis. Recordari debemus Novum Testamentum, cum de passionibus 
loquitur pro Evangelio sustinendis, plane ad persecutiones referri (cfr Act 5, 
41; Phil 1, 29; Col 1, 24; 2 Tim 1, 12; 1 Pe 2, 20; 4,1 4-16; Apc 2, 10). 

93. Loquimur tamen de persecutionibus inevitabilibus, non de illis quas 
nos ipsi, alios perperam tractantes, concitare possemus. Sanctus non est 
quispiam insolitus, disiunctus, qui haud perferri potest ob eius vanitatem, 
indolem infensam eiusque simultates. Christi Apostoli tales non erant. Liber 
Actuum Apostolorum instanter enarrat eos habere «gratiam ad omnem ple- 
bem» (2, 47; cfr 4, 21.33; 5, 13), dum quidam magistratus eos insectabantur et 
persequebantur (cfr 4, 1-3; 5, 17-18). 

94. Persecutiones re non pertinent ad praeteritum tempus, quoniam 
etiam hodie eas patimur, tum modo cruento, sicut tot martyres nostrae aeta- 
tis, cum modo subtiliore, per calumnias et falsitates. Iesus dicit beatitudinem 
adesse cum «dixerint omne malum adversum vos, mentientes, propter me» 
(Mt 5, 11). Alias de ludibriis agitur, quae fidem nostram conantur detorquere 
nosque uti personas ridiculas ostentare. 

Evangelii viam cotidie accipere, etiamsi nobis aerumnas afferat, haec 


est sanctitas. 


75 Litt. enc. Centesimus annus (1 Maii 1991), 41e: AAS 83 (1991), 844-845. 

MAGNA REGULA MORUM 


95. In capite XXV Evangelii secundum Matthaeum (vv. 31-46) Iesus 
iterum considerat unam harum beatitudinum, nempe eam quae declarat bea- 
tos misericordes. Si eam sanctitatem quaerimus quae accepta est oculis Dei, 
in hoc textu invenimus ipsam regulam agendi, secundum quam iudicabimur: 
«Esurivi enim, et dedistis mihi manducare; sitivi, et dedistis mihi bibere; 
hospes eram, et collegistis me; nudus, et operuistis me; infirmus, et visitastis 


me; in carcere eram, et venistis ad me» (25, 35-30). 


Propter fidelitatem Magistro 

96. Itaque sanctos esse non significat oculos terere in quadam coniecta 
exstasi. Dixit sanctus Ioannes Paulus II: «Si revera à Christi contemplatione 
denuo viam incepimus, nostrum erit id advertere in vultu eorum cum quibus 
ille similis esse voluit»."? Textus Mt 25, 35-36 «non est mera adhortatio ad ca- 
ritatem; agitur de pagina christologica, quae luminis radios effundit in Chris- 
ti mysterium ».? Hac in admonitione ad agnoscendum eum in pauperibus et 
patientibus cor ipsum Christi revelatur, eius sensus altioresque optiones, qui- 
bus omnis sanctus se conformare nititur. 

97. Prae horum Iesu postulatorum virtute Nos tenemur rogare christia- 
nos ut accipiant ea et assumant sincera animi propensione, ,sine glossa", vi- 
delicet sine commentariis, sine lucubrationibus et excusationibus quae iis vim 
auferant. Dominus nobis liquide demandavit sanctitatem non posse intellegi 
nec vivi si quis illa eius postulata praetereat, quoniam misericordia est «cor 
micans Evangelii ».*! 

98. Cum cuidam occurro dormienti sub divo, in nocte frigida, sentire 
possum sarcinam illam onus esse inexspectatum quod me implicat, malefi- 
cum otiosum, obstaculum in meo itinere, aculeum molestum meae conscien- 
tiae, incommodum a viris politicis resolvendum, et forsitan etiam sordem 
quae publicum spatium foedat. Vel possum ex fide et caritate agere atque in 
eo ens humanum cum eadem ac mea dignitate agnoscere, creaturam a Patre 
infinite dilectam, Dei imaginem, fratrem a Iesu Christo redemptum. Hoc est 
esse christiani! Num sanctitas intellegi potest praeter hanc vivam agnitionem 


dignitatis cuiusque hominis? *? 


? Litt. ap. Novo millennio ineunte (6 Ianuarii 2001), 49: AAS 93 (2001), 302. 

9» Ibid. 

3$ Bulla Misericordiae vultus (11 Aprilis 2015), 12: AAS 107 (2015), 407. 

* Memoremus reactionem boni Samaritani coram viro, quem latrones fere mortuum 
reliquerunt iuxta viam (cfr Lc 10, 30-37). 

99. Hoc christianis implicat sanam ac permanentem insatisfactionem. 
Etiamsi tantum uni levamen afferre iam omnes conatus nostros iustificaret, 
hoc nobis haud sufficit. Episcopi Canadenses hoc clare affirmarunt, mons- 
trantes quod in biblicis doctrinis de Iubilaeo, exempli gratia, non agitur tan- 
tum de quibusdam bonis operibus efficiendis, sed potius de commutatione 
sociali quaerenda: « Ut generationes futurae etiam liberentur, clare finis esse 
debet iustos sociales et oeconomicos ordines restituere, ita ut nulla exclusio 


amplius fieri possit ».9? 


Doctrinae quae cor Evangelii mutilant 

100. Pro dolor, nonnumquam doctrinae inducunt nos in duos noxios erro- 
res. Una ex parte, error christianorum qui separant haec Evangelii postulata 
à personali sua relatione cum Domino, ab interiori coniunctione cum Eo, à 
gratia. Ita christiana religio in aliquod genus ONG commutatur, auferens ei 
illam luminosam mysticam, quam tam bene vita sua sanctus Franciscus As- 
sisiensis, sanctus Vincentius de Paul, sancta Teresia de Calcutta et plurimi 
alii manifestarunt. Apud hos magnos sanctos nec oratio nec Dei dilectio, nec 
Evangelii lectio eorum studii proximi passionem et efficaciam minuebant, 
sed e contra eam augebant. 

101. Noxius et doctrinis subiectus quoque est error eorum qui vivunt dif- 
fidentes de aliorum sociali studio, considerantes illud aliquid tenue, mun- 
danum, profano usui destinatum, immanentismum sectans, communismi 
proprium, ad populismum pertinens. Vel illud relativum faciunt, uti essent 
aliae res maioris ponderis vel uti hoc pertineret tantum ad determinatam 
ethicam aut ad rationem quam ipsi defendunt. Exempli gratia, defensio in- 
nocentis qui nondum natus est debet esse clara, firma et ardens, quia ibi 
vitae humanae dignitas in discrimen adducitur, quae semper sacra est, illud- 
que postulat amor erga omnem personam, praetermissa eius evolutione. Sed 
pariter sacra est vita pauperum, qui iam nati sunt, qui quatiuntur miseria, 
derelictu, exclusione, hominum mercatura, aegrorum ac senium absque cura 


occulta euthanasia, novis formis servitutis atque quaque forma sepositionis.** 


9* CoNFERENTIA CATHOLICORUM EPrscoPoRUM CANADAE — Couuissio PRO NEcortIS SoCIALIBUS, Epis- 
tula patens scripta membris Parlamenti, The Common Good or Exclusion: A Choice for Canadians 
(1 Februarii 2001), 9. 

* V QConferentia Generalis Episcoporum Latinorum Americanorum et Caribicorum, 
secundum constans Ecclesiae magisterium, docuit humanum ens «semper sacrum esse, ab eius 
conceptione, cunctis im gradibus eius exsistentiae, usque ad eius naturalem obitum, ae post 
obitum», eiusque vitam esse tuendam «a conceptione, in cunctis eius gradibus, usque ad naturalem 
obitum» (Documentum Apparitiopolitanum, 29 Iunii 2007, 388; 464). 

Non possumus nobis praeponere exemplar sanctitatis neglegens iniustitiam 
huius mundi, ubi quidam festum agunt, hilariter impendunt suamque vitam 
redigunt ad novitates consumptionis, eodem tempore quo alii tantum de foras 
inspiciunt, dum eorum vita praeterit et misere concluditur. 

102. Audiri saepe solet coram relativismo limitibusque mundi huius tem- 
poris minoris ponderis quaestionem esse, exempli gratia, condicionem mi- 
grantium. Nonnulli catholici affirmant illud esse argumentum secundarium 
respectu quaestionum "seriarum" bioethicae. Si huiusmodi dicit quidam vir 
politicus, sollicitus de suis exitibus, intellegi potest, sed minime christianus, 
quem decet tantum habitus se in locum illius fratris ponendi qui vitam suam 
in discrimen adducit ut filiis suis futuras opportunitates offerat. Possumusne 
quidem agnoscere hoc esse quod a nobis requirit lesus Christus cum nobis 
dicit nos Ipsum suscipere in omni advena (cfr Mt 25, 35)? Sanctus Benedictus 
accepit hoc sine condicionibus atque, etsi hoc "implicare" potuisset vitam 
monachorum, statuit cunctos hospites qui venirent ad monasterium susci- 
piendos esse «sicut Christum »,* etiam cum signis adorationis,*5 et pauperes 
8c peregrinos tractandos esse « maxima cura et sollicitudine ».9" 

103. Similia proponit Vetus Testamentum cum affirmat: « Advenam non 
opprimes neque affliges eum; advenae enim et ipsi fuistis in terra Aegypti» 
(Ex 22, 20). «Si habitaverit tecum advena in terra vestra, non opprimetis 
eum; sed sit inter vos quasi indigena, et diliges eum sicut teipsum: fuistis 
enim et vos advenae in terra Aegypti» (Le 19, 33-34). Non agitur ergo de 
inventione cuiusdam Papae vel transitorio delirio. Nos quoque, hodiernis in 
adiunctis, vocamur ad vivendum iter spiritualis illuminationis quod nobis 
propheta Isaias ostendebat, cum quaeritabat quid Deo acceptum sit: « Nonne 
frangere esurienti panem tuum, et egenos, vagos inducere in domum? Cum 
videris nudum, operi eum et carnem tuam ne despexeris. Tunc erumpet quasi 


aurora lumen tuum» (58, 7-8). 


Cultus Ipsi magis acceptus 
104. Cogitare potuerimus nos Deo gloriam reddere tantum cultu et ora- 
tione, vel unice quarundam normarum ethicarum observatione — verum est 


in primis consuetudinem cum Deo esse colendam - ac obliviscimur mensu- 


oo 


5 Regula, 53,1: PL 66,749. 
9* Ofr ibid. 53,7: PL 66,750. 
*' Ibid. 53,15: PL 66,751. 

ram pro aestimanda vita nostra ante omnia esse quod aliis fecerimus. Oratio 
est pretiosa si cotidianam amoris donationem alit. Noster cultus acceptus est 
Deo cum in eum ferimus proposita cum magnanimitate vivendi atque cum 
sinimus ut Dei donum, quod in eo accipimus, studio in fratres manifestetur. 

105. Propter eandem rationem optimus modus diiudicandi an nostra via 
orationis sit germana erit respicere quantopere nostra vita sub luce miseri- 
cordiae commutetur. Etenim « misericordia non est tantum Patris actio, sed 
discrimen fit quo intellegatur qui sint eius veri filii». Ipsa est stipes «qui 
vitam Ecclesiae sustinet». Iterum affirmare cupimus quod, quamquam mi- 
sericordia iustitiam et veritatem haud excludat, « potissimum dicere debemus 
misericordiam esse iustitiae plenitudinem ac clariorem Dei veritatis revela- 
tionem ».? Ipsa «clavis est caeli ».?! 

106. Praeterire non possumus quin illam quaestionem recordemur quam 
sanctus Thomas Aquinas sibi posuit cum inquirebat quae sint nostrae ac- 
tiones maiores, quae opera exteriora melius nostram erga Deum caritatem 
ostendant. Ipse absque dubitatione respondit haec esse opera misericordiae 
erga proximum,? plus quam actus cultus: «Nos non exercemus cultum in 
Deum per sacrificia et oblationes exteriores ad eius utilitatem, sed ad nos- 
tram utilitatem et proximi: Ipse enim non indiget nostris sacrificiis, sed vult 
ut ea offerantur pro nostra devotione et ad utilitatem proximi. Ideo miseri- 
cordia qua subveniatur inopia alterius est sacrificium ei maxime acceptum, 
quia illud propius proximi bonum procurat ».?? 

107. Qui vere sua vita Deo gloriam reddere cupit, qui re anhaelat sanc- 
tificari ut sua exsistentia glorificet Sanctum, vocatur ut seipsum affligat, 
impendat et fatiget studens opera misericordiae exercere. Haec optime in- 
tellexit sancta Teresia de Calcutta: «Ita, multae sunt mihi humanae infirmi- 
tates, multae humanae miseriae. [...] Sed Ipse se humiliat nosque adhibet, te 
quidem et me, ut eius amor eiusque miseratio in mundo simus, non obstanti- 
bus nostris peccatis, non obstantibus nostris miseriis et vitiis. Ipse de nobis 
pendet ut diligat mundum eique ostendat quantopere eum diligat. Si nimis de 


nobis ipsis solliciti sumus, pro aliis tempus haud supererit ».?* 


35 Bulla Misericordiae vultus (11 Aprilis 2015), 9: AAS 107 (2015), 405. 

*9 Ibid. 10: AAS 107 (2015), 406. 

9 Adh. ap. postsyn. Amoris laetitia (19 Martii 2016), 311: AAS 108 (2016), 439. 
9? Adh. ap. Evangelii gaudium (24 Novembris 2013), 197: AAS 105 (2013), 1103. 
9? Ofr Summa. Theologiae, II-IL, q. 30, a. 4. 

93 [bid., ad 1. 

9* Cristo en los Pobres, Madrid 1981, 37-38. 

108. Quod in rebus consumendis immoderate hedonisticeque involvimur, 
id nos fallere potest, quoniam propter nimium studium delectamenti in nos 
ipsos praeter modum intendimus, in nostra iura inque immoderatum deside- 
rium habendi otii ut vita fruamur. Difficile erit ut nos impendamus viresque 
dicemus ad illos adiuvandos qui male se habent, nisi quandam austeritatem 
colamus, nisi cum hac cupiditate certemus quam nobis imponit societas con- 
sumptionis, ut res nobis venumdet, quaeque denique in pauperes non conten- 
tos nos commutat qui omnia habere et experiri cupiunt. Etiam levium noti- 
tiarum consumptio atque celeris et virtualis communicationis formae possunt 
nos utcumque obstupefacere, totum nostrum tempus occupare nosque longe 
abducere a patienti carne fratrum. In hac praesenti voragine Evangelium 


denuo resonat ut vitam diversam, saniorem felicioremque nobis praebeat. 


*okok 


109. Sanctorum testificationis vis est vivere Beatitudines et regulam mo- 
rum novissimi iudicii. Verba sunt pauca, simplicia, sed realia et pro cunctis 
valida, quoniam christiana fides ante omnia est ut exerceatur, et etiamsi cogi- 
tationis est argumentum, id tantummodo valet cum nos adiuvat in cotidiana 
vita secundum Evangelium vivere. Exhortamur enixe ut hi magni textus bibli- 
ci saepius legantur, memoria serventur, in orando adhibeantur et studiose in 


actum ponantur. Nobis sane proficient, nos germane felices efficient. 


CAPUT QUARTUM 
PROPRIETATES QUAEDAM SANCTITATIS 
IN MUNDO HUIUS AETATIS 


110. Intraamplum sanctitatis conspectum quem Beatitudines nobis prae- 
bent et Evangelium Matthaei 25, 31-46, proprietates quasdam vel expressio- 
nes spirituales colligere velimus quae, Nostra quidem sententia, necessariae 
sunt ad intellegendum modum vivendi, ad quem Dominus nos vocat. In in- 
strumentis sanctificationis explicandis haud sistemus iam notis, in diversis 
scilicet precationis rationibus, in pretiosis sacramentis Eucharistiae et Re- 
conciliationis, in sacrificiis offerendis, in variis formis devotionis, in spiritua- 
li moderatione multisque aliis. Quasdam tantum species vocationis ad sancti- 
tatem significabimus, quas speramus praecipue personaturas. 

lll. Hae proprietates, quas extollere volumus, non sunt illae omnes 


quae exemplar sanctitatis constituere possunt, sed quinque sunt magnae sig- 

nificationes dilectionis erga Deum et proximum, quas magni facimus prop- 
ter discrimina et limites humani huius temporis cultus. In quo exhibentur: 
anxietas iracunda et violenta quae nos dissipat ac debilitat; indoles negativa 
ac maestitia; ignavia commoda, ad consumendum intenta et suipsius utilitati 
deserviens; sui commodi studium totque falsae spiritualitatis species Dei oc- 


cursu carentes, quae in religioso hodierno mercatu praepollent. 


P ERFERENTIA, PATIENTIA ET MANSUETUDO 


112. Harum magnarum proprietatum prima est in medium ponere firmi- 
terque animo complecti Deum qui amat et sustentat. Hac ex interiore cons- 
tantia quisque potest perferre, tolerare adversitates vitaeque vicissitudines, 
sicut et aliorum aggressiones eorumque infidelitates ac menda: «Si Deus pro 
nobis, quis contra nos?» (Rom 8, 31). Hoc fons est pacis quae sancti actibus ex- 
primitur. Ex hac interiore stabilitate testimonium sanctitatis in nostro con- 
citato, inconstanti vehementique mundo de patientia et firmitudine in bono 
constat. Hoc fidelitas est amoris, quippe qui Deo innititur (pistis), fidelis co- 
ram fratribus (p?stós) etiam esse potest eosque numquam in malis temporibus 
deserit, sua trepidatione haud corripitur et iuxta alios manet, etiamsi nihil 
praesentaneo gaudio inde afficiatur. 

113. Sanctus Paulus Romanos adhortabatur, ut «nulli malum pro malo» 
(Rom 12, 17) redderent neque semetipsos vindicarent (cfr v. 19), sed vincerent 
«in bono malum» (v. 21). Habitus hie signum non est infirmitatis, sed verae 
fortitudinis, quia Deus ipse est «patiens et magnus fortitudine» (Nah 1, 3). 
Verbum Dei nos admonet: « Omnis amaritudo et ira et indignatio et clamor et 
blasphemia tollatur a vobis cum omni malitia» (Eph 4, 31). 

114. Contendere ac cavere nos oportet animi nostri propensiones pug- 
naces et egocentricas atque vetare ne hae coalescant: «Irascimini et nolite 
peccare; sol non occidat super iracundiam vestram » (Eph 4, 26). Cum rerum 
adiunctis obruimur, ad obsecrationis ancoram semper confugere possumus, 
quae nos ducit ut manibus Dei rursus committamur prope fontem pacis sis- 
tentes: « Nihil solliciti sitis, sed in omnibus oratione et obsecratione cum gra- 
tiarum actione petitiones vestrae innotescant apud Deum. Et pax Dei, quae 
exsuperat omnem sensum, custodiet corda vestra» (Phil 4, 6-7). 

115. Christiani quoque violentiae verborum structuram per interrete 
itemque per diversos ambitus vel loca digitalis commercii participare pos- 


sunt. In ipsis catholicis mediis communicationis modi excedi possunt, ob- 

trectationes et calumniae assumi solent omnesque eximi videntur mores alte- 
riusque bonae famae reverentia. Itaque infesta efficitur dualitas, cum his in 
apparatibus dicantur res quae in vita publica intolerabiles essent, ac quidem 
ea quae non satifaciunt eos redimere conantur, desideria ulciscendi rabie pro- 
fundendo. Adnotandum est quod, aliorum praeceptorum postulata defensio- 
ne, octavum mandatum quandoque omnino praetermittatur: «Non loqueris 
falsum testimonium», alteriusque imago immisericorditer deleatur. Illic ma- 
nifestatur quod effrenata lingua est «universitas iniquitatis» et «inflammat 
rotam nativitatis et inflammatur a gehenna» (Jac 3, 6). 

116. Constantia interior, quae opus est gratiae, nos servat, ne assentien- 
tes impellamur vi quae vitam socialem invadit, quia gratia restinguit vanita- 
tem et lenitatem consummat cordis. Sanctus vires suas non insumit aliorum 
quaerens errores, silere valet coram mendis fratrum verborumque vitat in- 
sectationes quae mordent et vexant, quia dignum se esse non arbitratur qui 
severus in alios sit, eosque potius censet «superiores sibi» (Phil 2, 3). 

117. Minime nobis est bonum alios despicere, iudicum saevorum gerere 
partes, alios reputare indignos et assidue contendere, ut illis praecipiamus. 
Subtilis haec est species violentiae. Sanctus Ioannes a Cruce aliud suadebat: 
«Ama semper edoceri potius ab omnibus, quam velle docere etiam omnium 
minimum ».?* Et consilium adiciebat ad daemonium arcendum: «De aliorum 
bonis ita congaudens, sicut de tuis cupiensque ut in omnibus rebus illi prae- 
ferantur tibi idque sincero corde. Qua ratione vinces in bono malum, dae- 
monem procul pelles cordisque possidebis laetitiam. Et hoc ipsum praestare 
stude erga illos potius, quibus minimus afficeris, quam erga alios, certo tibi 
persuadens quod nisi hoc pacto te gesseris, nec ad veram perventurus carita- 
tem, nec in ea progressus facturus sis».? 

118. Humilitas per humiliationes tantum in corde coalescere potest. Sine 
illis et humilitas abest et sanctitas. Si quasdam nescis pati et offerre humilia- 
tiones, humilis non es neque in via incedis sanctitatis. Sanctitas quam prae- 
bet Deus Ecclesiae suae, ex Filii eius humiliatione promanat: haec est via. 


Humiliatio te adducit ut Iesu similis fias, pars est necessaria imitationis Iesu 


*? Complures species sunt vexationis debiliorum quae, licet urbanae et reverentes et 
valde spirituales etiam videantur, aliis tamen causa sunt multae aegritudinis quoad sui ipsius 
existimationem. 

95 Cautelae spirituales, II: Contra daemonem, Cautela 3 [7 Cautelae, 13: Opera, Romae 1979*, 
1070]. 

7 [bid. 

Christi: « Christus passus est pro vobis, vobis relinquens exemplum, ut sequa- 
mini vestigia eius» (7 Pe 2, 21). Ipse rursus humilitatem Patris manifestat, 
qui humiliat semetipsum ut procedat cum populo suo, atque infidelitates eius 
patitur et murmurationes (cfr Ex 34, 6-9; Sap 11, 23 - 12, 2; Lc 6, 36). Ideo 
Apostoli post humiliationem «ibant gaudentes a conspectu concilii, quoniam 
digni habiti sunt pro nomine [Iesu] contumeliam pati» (Act 5, 41). 

119. Non spectamus modo saevas condiciones martyrii, sed cotidianas 
humiliationes eorum qui patiuntur ad servandam familiam suam, vel sibi ip- 
sis bene dicere vitant et alios laudare malunt quam gloriari, munera deligunt 
deteriora et interdum aliquid iniustum prorsus ferre praeoptant, quod Do- 
mino offerant: «Si benefacientes et patientes sustinetis, haec est gratia apud 
Deum» (1 Pe 2, 20). Hoc non est demisso capite ambulare, parum loqui vel so- 
cietatem effugere. Quondam, cum suarum rerum tantum studio vacet, audere 
aliquis potest humaniter disserere, iustitiam vindicare vel infirmiores coram 
summatibus defendere, licet hoc detrimenta eius imaginis afferat. 

120. Non dicimus humiliationem suave esse quiddam, quoniam hoc esset 
masochismus, sed de via agitur ad imitandum Iesum et ad crescendum in co- 
niunctione cum eo. Quod naturaliter intellegi non potest et huiusmodi consi- 
lium irridit mundus. Gratia autem est nobis obsecranda: *Domine, advenien- 
tibus humiliationibus, adiuva me, ut sentiam me post te incedere in via tua". 

121. Huiusmodi virtus cor postulat a Christo placatum, vehementia va- 
cuum quae ex immani 'ego' manat. Ipsa pacificatio, quam gratia operatur, 
sinit nos interiorem securitatem servare atque resistere et perseverare in 
bono «et si ambulavero in valle umbrae mortis» (Ps 23, 4), vel etiam «si con- 
sistant adversum me castra» (Ps 27, 3). Firmi in Domino, qui Petra est, ca- 
nere possumus: «In pace in idipsum dormiam et requiescam, quoniam tu, 
Domine, singulariter in spe constituisti me» (Ps 4, 9). Christus denique «est 
pax nostra» (Eph 2, 14) et venit «ad dirigendos pedes nostros in viam pacis» 
(Lc 1, 79). Ipse sanctae Faustinae Kowalska id nuntiavit, quod «humanum 
genus quiescere non poterit, donec cum fiducia se ad Misericordiam divinam 
convertat ».?5 Ne incidamus igitur in temptationem securitatem interiorem in 
prosperis eventibus quaerendi, in inanibus voluptatibus, in possessionibus, in 
dominatu aliorum vel in imagine sociali: «Pacem meam do vobis», sed «non 


quomodo mundus dat» (Jo 14, 27). 


*5 La Misericordia Divina nella mia anima. Diario della beata Suor Faustina Kowalska, Città 
del Vaticano 1996, 132. 

LAETITIA ET SENSUS LEPORIS 


122. Quae hactenus diximus secum non ferunt spiritum interdictionis, 
aegritudinis, asperitatis, maestitiae vel habitum demissum et exanimem. 
Sanctus vivere valet cum laetitia et sensu leporis. Rem e conspectu nusquam 
amittens, spiritu propenso ac spe referto alios collustrat. Christifidelis est 
«gaudium in Spiritu Sancto» (Rom 14, 17), quia «ad amorem caritatis ex ne- 
cessitate sequitur gaudium. Omnis enim amans gaudet ex coniunctione ama- 
ti. [..] Unde sequela caritatis est gaudium ».?? Pulchritudinem Verbi eius ex- 
cepimus, quod recipimus «in tribulatione multa cum gaudio Spiritus Sancti» 
(4 Thess 1, 6). Si concedimus ut Dominus de nostra testa nos educat et vitam 
nostram immutet, tunc perficere possumus ea, quae sanctus Paulus exposce- 
bat: «Gaudete in Domino semper. Iterum dico: Gaudete!» (Phil 4, 4). 

123. Prophetae tempus Iesu, quod nos vivimus, praenuntiabant tamquam 
manifestationem laetitiae: «Exsulta et lauda» (/s 12, 6); «Super montem ex- 
celsum ascende, tu, quae evangelizas Sion; exalta in fortitudine vocem tuam, 
quae evangelizas Ierusalem» (/s 40, 9); «Iubilate, montes, laudem, quia con- 
solatur Dominus populum suum et pauperum suorum miseretur» (/s 49, 13); 
« Exsulta satis, filia Sion; iubila, filia Ierusalem. Ecce rex tuus venit tibi iustus 
et salvator ipse» (Zach 9, 9). Ne obliscamur quidem adhortationis Nehemiae: 
«Nolite contristari, gaudium etenim Domini est fortitudo vestra» (Neh 8, 10). 

124. Maria, quae novitatem allatam a Iesu cernere novit, canebat: « Ex- 
sultavit spiritus meus in Deo salvatore meo» (Lc 1, 47), et ipse Iesus «exsul- 
tavit Spiritu Sancto» (Lc 10, 21). Eo transeunte, «omnis populus gaudebat» 
(Lc 13, 17). Post eius resurrectionem, ubicumque discipuli adveniebant erat 
«magnum gaudium » (Act 8, 8). Iesus fidem dat nobis: «Vos contristabimini, 
sed tristitia vestra vertetur in gaudium. [...] Iterum autem videbo vos, et gau- 
debit cor vestrum, et gaudium vestrum nemo tollit a vobis» (/o 16, 20.22). 
«Haec locutus sum vobis, ut gaudium meum in vobis sit, et gaudium vestrum 
impleatur» (/o 15, 11). 

125. Dura intercedunt tempora, tempora crucis, at nihil restinguere po- 
test supernaturalem laetitiam, quae «aptatur immutaturque, sed semper su- 
perest saltem veluti emissio lucis quae ex personali certitudine manat quod, 


100 


praeter omnia, infinite amemur».'" Fiducia est haec interior, tranquillitas 


*9 S. THoMAs AqurNas, Summa theologiae, I-II, q. 70, a. 3. 
!? Adhort. ap. Evangelii gaudium (24 Novembris 2013), 6: AAS 105 (2013), 1221. 

spe referta, quae spirituali afficit gaudio, quod ad mundi iudicium compre- 
hendi non potest. 

126. Christiana laetitia cum leporis sensu plerumque coniungitur, tam 
extraordinario, exempli gratia, in sanctis Thoma More, Vincentio de Paul 
vel Philippo Neri. Animi aegritudo cum sanctitate non congruit: «Aufer cu- 
ram a corde tuo» (Eccli 11, 10). Adeo Dominus praestat nobis omnia abunde 
«ad fruendum» (1 Tim 6, 17), ut maestitia animo beneficiorum immemori 
nonnumquam adstringatur ac nos sic obseret in nobis ipsis, quo haud idonei 
efficimur ad dona Dei agnoscenda.'"! 

127. Eius amor Patris nos adhortatur: «Fili, si habes, benefae tecum [...]. 
Non defrauderis a bono diei» (Eccli 14, 11.14). Ad bonam spem vult nos procli- 
ves, gratos et animo non nimis perplexos: «In die bona fruere bonis [...]. Inveni 
quod fecerit Deus hominem rectum, et ipsi quaesierint infinitas quaestiones» 
(Eccle 1, 14.29). Omnibus in adiunctis oportet indulgens servetur spiritus, et 
sancti Pauli instar agatur: «Ego enim didici, in quibus sum, sufficiens esse» 
(Phil 4, 11). Sanctus Franciscus Assisiensis sic vivebat, qui grato animo ante 
frustum panis duri commoveri valebat vel felix laudare Deum modo propter 
auram quae vultum ei mulcebat. 

128. Non loquimur de gaudio illo, quod e rerum consumendarum im- 
moderatione et sui ipsius commodi augendi cura oritur, quod aliquibus in 
hodiernis humani cultus experientiis tam adest. Nam rerum consumenda- 
rum immoderatio cor tantummodo gravat; caduca suppeditare potest delec- 
tamenta, non autem laetitiam. Eam potius significamus laetitiam, quae simul 
cum aliis vivitur, quae communicatur et participatur, quia «beatius est magis 
dare quam accipere » (Act 20, 35) et «hilarem datorem diligit Deus» (2 Cor 9, 
7). Fraterna dilectio facultatem nostram laetandi multiplicat, quoniam habi- 
les nos facit aliorum bono gaudendi: «Gaudere cum gaudentibus» (Kom 12, 
15). «Gaudemus enim, quando nos infirmi sumus, vos autem potentes estis» 
(2 Cor 13, 9). Si vero «potissimum nostras consideramus necessitates, nos 


ipsos condemnamus ad vivendum modica cum laetitia ».!*? 


!! Precationem sancto Thomae More tributam recitandam commendamus: « Praesta mihi, 
Domine, bonam concoctionem, sicut et quid concoquendum. Praesta mihi corporis salutem una et 
animi laetitiam, quae opus est ad illam tuendam. Praesta mihi, Domine, animam sanctam, quae 
plurimi faciat omne bonum et purum neque horrescat peccatum, sed omnia potius callide reducat 
in sedem. Praesta mihi animam nesciam taedii, querimoniarum, gemituum ac lamentorum et 
ne sinas, ut de illo nimis amplo excruciar, quod egomet sum. Da mihi, Domine, sensum leporis. 
Praesta mihi gratiam facetias intellegere ut paulum in vita laetitia afficiar eamque cum aliis 
communicem. Amen». 

'? Adhort. ap. postsyn. Amoris laetitia (19 Martii 2016), 110: AAS 108 (2016), 354. 

AUDACIA ET FERVOR 


129. Uno eodem tempore sanctitas est parrhesia: est audacia, est impe- 
tus evangelizationis qui vestigium imprimit in hoc mundo. Quod ut fieri pos- 
sit, Iesus ipse nobis venit obviam ac placide firmiterque iterat illud: « Nolite 
timere!» (Mc 6, 50); «Ego vobiscum sum omnibus diebus usque ad consum- 
mationem saeculi» (Mt 28, 20). Haec verba concedunt nobis ut gradiamur at- 
que inserviamus ea animi repleti fortitudine quam Spiritus Sanctus in Apos- 
tolis suscitabat, eos ad Iesum Christum impellens nuntiandum. Audaciam, 
ardorem, libertatem loquendi, apostolicum fervorem, haec omnia vocabulum 
parrhesia amplectitur, quo verbo Sacra Scriptura et libertatem exprimit ex- 
sistentiae quae aperta est, quia Deo et fratribus praesto est (cfr Act 4, 29; 9, 
28; 28, 31; 2 Cor 3, 12; Eph 3, 12; Heb 3, 6; 10, 19). 

130. Beatus Paulus VI inter impedimenta evangelizationis ipsam parr- 
hessiae defectionem indicabat, scilicet deficiens studium «quod gravissimum 
est, cum sit domesticum »."? Quotiens nosmet percipimus vehementer con- 
eussos, ut in dulci sistamus ripa! At Dominus vocat nos ad navigandum in 
altum et ad laxanda retia in profundiora (cfr Lc 5, 4). Nos invitat, ut vitam 
nostram ei famulando impendamus. Eidem adhaerentes, concitemus nos ut 
cuncta nostra charismata praebeamus aliis inserviendis. Utinam caritas eius 
urgeat nos (cfr 2 Cor 5, 14) et cum sancto Paulo profiteamur: « Vae enim mihi 
est, si non evangelizavero!» (1 Cor 9, 16). 

131. Contemplemur Iesum: sublimis eius miseratio non erat quiddam 
quod in eum penitus converteretur, neque miseratio erat membra debilitans, 
timida vel verecundia plena, sicuti saepius contingit nobis, sed omnino e con- 
trario. Miseratio erat quae eum movit ut ex se erumperet ad annuntiandum, 
ad missionem procurandam, ad sanandum et liberandum. Fragilitatem ag- 
noscamus nostram, sed sinamus Iesum in manus suas eam sumere et nos in 
missionem inferre. Fragiles sumus, gestatores autem thesauri qui auget nos 
et excipientes eum meliores felicioresque facit. Audacia et ardor apostolicus 


missionem constituunt. 


3 Adhort. ap. Evangelii muntiandi (8 Decembris 1975), 80: AAS 68 (1976), 73. Multum 
conspicere interest quod in hoc textu beatus Paulus VI laetitiam cum parrhesia arcte devincit. 
Sicuti «gaudii ac spei defectionem» quaeritur, et «suave et solacii plenum gaudium evangelizandi» 
extollit, quod cum animi impetu coniungitur «quem neque homines neque res exstinguere» valent, 
ut «mundus [..] Evangelium accipiat non ab evangelizatoribus afflictis vel spe destitutis». In 
Anno Sancto MCMLXXV, idem Paulus VI gaudio dicavit Adhortationem Apostolicam Gaudete in 
Domino (9 Maii 1975): AAS 677 (1975), 289-322. 

132. Parrhesia sigillum est Spiritus, fidei nuntii testimonium. Felix pig- 
nus est, quod nos adducit ut de Evangelio, quod annuntiamus, gloriemur; fir- 
ma est fiducia fidelitatis fidelis Testis, qui certitudinem nobis praestat quod 
nihil « poterit nos separare a caritate Dei» (Rom 8, 39). 

133. Impellenti Spiritu indigemus ne formidine subductisque rationibus 
debilitemur, ne modo intra certos fines procedere consuescamus. Memineri- 
mus loca conclusa tandem madorem sapere et nos morbo afficere. Cum Apos- 
toli temptatione afficerentur formidini diseriminibusque animo succumbendi, 
consociata oratione parrhesian simul quaesierunt: « Et nunc, Domine, respice 
in minas eorum et da servis tuis cum omni fiducia loqui verbum tuum» (Act 
4, 29). Et acceperunt responsum: « Et cum orassent, motus est locus, in quo 
erant congregati, et repleti sunt omnes Sancto Spiritu et loquebantur verbum 
Dei cum fiducia » (Act 4, 31). 

134. Ionae prophetae ad instar, semper in nobis temptationem fugiendi 
celamus tuta petentes, quae plura habere possunt nomina: sui commodi stu- 
dium, inanem spiritualitatem, inclusionem intra parvos mundos, obnoxieta- 
tem, commoditatem, praestitutarum rationum iterationem, dogmatismum, 
ardens desiderium, pessimismum, refugium in normas. Aliquando resistimus 
ut e territorio nobis noto atque expedito egrediamur. Difficultates tamen 
esse possunt tamquam procella, balaena, vermis qui ricinum Ionae arefecit, 
vel ventus et sol qui ei caput adusserunt; et quemadmodum illi, nobis quoque 
munere fungi possunt nos ad Deum reducendi, qui suavitas est et vult ad 
constans atque innovans iter nos provehere. 

135. Deus semper novitas est, nos impellens ut rursus proficiscamur et 
locum immutemus, iam nota praetereuntes, suburbia et confinia extrema pe- 
tentes. Illuc nos ducit ubi humanitas iacet sauciatissima et ubi homines, infra 
simulationem levitatis et conformitatis studii, quaerere perseverant responsum 
ad quaesitum de sensu vitae. Non timet Deus! Non timet! Schemata nostra sem- 
per excedit neque reformidat suburbia. Ipse semet quasi suburbium effecit (cfr 
Phil 2, 6-8; Io 1, 14). Proinde, si suburbia adire audebimus, ibi eum inveniemus: 
Ille illic iam consistet. Iesus praecedit nos in corde illius fratris, in carne eius 
vulnerata, in vita eius oppressa, in anima eius tenebris offusa. Ille illic iam est. 

136. Oportet quidem aperire portam cordis Iesu Christo, quippe qui os- 
tium pulsat et vocat (cfr Apc 3, 20). Aliquando tamen nescimus an Iesus, 
spectato irrespirabili foetore nostrae commendationis sui ipsius, iam non 


intra nos pulset, ut eum evadere sinamus. In Evangelio conspicimus quomo- 

do Iesus «iter faciebat per civitatem et castellum praedicans et evangelizans 
regnum Dei» (Lc 8, 1). Etiam post resurrectionem discipuli profecti sunt et 
praedicaverunt ubique, «Domino cooperante et sermonem confirmante, se- 
quentibus signis » (Mc 16, 20). Haec est vis quae e vero occursu oritur. 

137. Consuetudo nos decipit nobisque dicit immutationes conari sensu 
carere et nihil his in adiunctis nos agere posse, resque quidem sic semper se 
habuisse et nos tamen exsuperavisse. Consuetudinis causa malum amplius 
non adimus et concedimus ut *res se habeant sicut sunt", vel sicuti quidam 
statuerunt eas se esse habendas. Attamen sinamus ut Dominus adveniens e 
somno nos expergefaciat, soporem nostrum quatiat, ab ignavia liberet nos. 
Pactam oppetamus consuetudinem, oculos bene aperiamus auresque, ac po- 
tissimum oor, ut eventibus circa nos ae voce Verbi vivi et efficacis Resurrecti 
commoveri sinamus. 

138. Tot sacerdotum, religiosorum virorum mulierumque et laicorum 
movet nos exemplum qui magna fidelitate ad annuntiandum ac ministrandum 
se offerunt, periclitantes saepius capite commodumque suum profecto post- 
habentes. Testimonium eorum nos commonefacit Ecclesiam tot burocratum 
administratorumque minime indigere, sed missionariorum qui zelo succensi 
sint fervoreque flagrantes verae vitae nuntiandae. Sancti nos admiratione 
afficiunt, perturbant, quia vita eorum nos concitat ut emergamus ex quieta 
sedanteque mediocritate. 

139. A Domino gratiam exposcamus ne dubitemus cum Spiritus novum 
nos postulat gressum; ardorem apostolicum exposcamus ad Evangelium aliis 
nuntiandum et ad desistendum ne vitam nostram in museum recordationum 
vertamus. Omnibus in adiunctis sinamus nos, Spiritu Sancto ducente, histo- 
riam contemplari in luce resurrectionis Iesu. Hoc modo Ecclesia, potius quam 


fatigari, procedere poterit inopinata Domini accipiens. 


ÍN COMMUNITATE 


140. Perdifficile est propriae concupiscentiae obluctari atque insidi- 
is temptationibusque daemonii ac mundi sui commodi studiosi, si segregati 
consistimus. Adeo illecebris percutimur ut, si nimis soli sumus, facile sensum 
rerum amittimus, interiorem perspicuitatem, et succumbimus. 

141. Sanctificatio iter consociatum est, quod bini oportet faciamus. Hoc 
ostendunt communitates quaedam sanctae. Variis in occasionibus Ecclesia 


integras communitates canonizavit, quae heroico modo Evangelium vixerunt 

vel vitam omnium suorum sodalium Deo obtulerunt. Cogitamus, exempli gra- 
tia, septem sanctos fundatores Ordinis Servorum Mariae, septem beatas re- 
ligiosas primi monasterii Matritensis Ordinis Visitationis Sanctae Mariae, 
sanctum Paulum Miki et socios martyres in Iaponia, sanctos Andream Kim 
Tae-gón et socios martyres in Corea, sanctos Rochum González, Alphonsum 
Rodríguez et alios martyres in America Meridionali. Recordamur etiam re- 
cens testimonium beatorum monachorum ex Ordine Cisterciensium Strictio- 
ris Observantiae de Tíbhirine (Algeria), qui simul ad martyrium se praepa- 
raverunt. Item multi sunt sancti coniuges, quorum uterque instrumentum 
factus est alterius sanctificationis. Vitam vel operam cum aliis impendere 
via profecto est spiritualis incrementi. Sanctus Ioannes a Cruce discipulo di- 
cebat: cum aliis versaris «ut poliaris et exagiteris ab omnibus» in virtute. 

142. Communitas vocatur ad creandum illud «theologale [...] spatium, 
in quo experiri quis potest Dominum resuscitatum mystice adesse». Ver- 
bum cum aliis communicare et Eucharistiam simul celebrare magis fratres 
nos facit ac tractim in communitatem sanctam et missionariam convertit. 
Hoc sinceras quoque mysticas gignit experientias in communitate actas, sicut 
fuerunt illae sancti Benedicti et sanctae Scholasticae, vel sublimis spiritualis 
conventus quem sanctus Augustinus et mater eius sancta Monica simul ha- 
buerunt: «Impendente autem die, quo ex hac vita erat exitura (quem diem 
tu noveras ignorantibus nobis) provenerat, ut credo, procurante te occultis 
tuis modis, ut ego et ipsa soli staremus incumbentes ad quamdam fenestram, 
unde hortus intra domum, quae nos habebat, prospectabatur. [...] Sed inhia- 
bamus ore cordis in superna fluenta fontis tui, fontis vitae, qui est apud te 
[...]. Et dum loquimur et inhiamus illi, attingimus eam [sc.: sapientiam] modi- 
ce toto ictu cordis, [...] ut talis sit sempiterna vita, quale fuit hoc momentum 
intellegentiae, cui suspiravimus ».!96 

143. Hae autem experientiae nec frequentiores sunt nec praestantiores. 
Vita communis, in familia, in paroecia, in religiosa vel qualibet alia commu- 
nitate, ex multis parvis particulis conficitur cotidianis. Hoc in sancta commu- 


nitate a Iesu, Maria et Ioseph composita accidebat, ubi modo paradigmatico 


!^ Cawutelae spirituales, III: Contra carnem et sensualitatem, Cautela 1: Opera, Romae 1979*, 
1072. 

15 S. IoANNES PAULUS II, Adhort. ap. postsyn. Vita consecrata (25 Martii 1996), 42: AAS 88 
(1996), 416. 

V5 Confessiones, IX, 10, 23-25: PL 32, 113-115. 

pulchritudo communionis trinitariae reddebatur. Quod etiam eveniebat in 
vita communi Iesu cum discipulis eius et cum simplici populo. 

144. Recordemur quomodo Iesus suos discipulos monuit, ut parvas par- 
ticulas considerarent: 

parva particula quod in festo vinum deficiebat; 

parva particula quod ovis deerat; 

parva particula de vidua quae suos duos nummulos obtulit; 

parva particula quod opus erat oleum lampadum depositum habere, 

moram faciente sponso; 

parva particula quod a discipulis suis petiit ut inspicerent quot eis 

essent panes; 

parva particula quod opus erat parvum ignem habere paratum ad pis- 


cem assandum, dum prima luce discipulos exspectaret. 


145. Communitas, quae parvas particulas amoris custodit," in qua so- 
dales mutuam de aliis curam habent et apertum evangelizationis instituunt 
spatium, locus est praesentiae Resuscitati qui eandem sanctificat secundum 
Patris consilium. Interdum, tamquam donum Dominici amoris, inter has par- 
vas particulas consolantes nobis donantur experientiae Dei: « Vesperi hieme 
parvum ministerium meum solito more agebam [...]. Subito procul suavem 
audivi sonum instrumenti musici: mente tunc mihi atrium effinxi splendi- 
de collustratum auro prorsus refulgens, et puellas venustis vestibus indutas, 
quae mutuis inter se honorificis verbis atque officiis mundanis prosequeban- 
tur. Deinde oculos meos fixi in pauperem aegrotam, quam sustinebam; et pro 
musica suavitate eius miseros gemitus interdum audiebam [...]. Exprimere 
non possum quod accidit in anima mea: tantum scio Dominum eam veritatis 
radiis illuminavisse, qui obscurum splendorem conviviorum mundi adeo su- 


perant, quod credere non potui felicitatem meam ».'^* 


146. Contra animi proclivitatem in sui commodi studium rerum consu- 
mendarum immoderatione affectum, quae nos tandem secludit in felicitate 
quaerenda aliis posthabitis, nostrum sanctificationis iter facere non potest 
quin idem desideremus ac Iesus: «Ut omnes unum sint, sicut tu, Pater, in me 
et ego in te» (Jo 17, 21). 


!7 'Tria potissimum recordamur verba magni momenti: *possumne, gratias ago, ignosce", 
quia «verba apta, tempestive pronuntiata, amorem in singulos dies tuentur et alunt»: Adhort. ap. 
postsyn. Amoris laetitia (19 Martii 2016), 133: AAS 108 (20106), 363. 


95 S. TERESIA A Izsu INFANTE, Manuscriptwm C, cc. 29-30': Opera omnia, Romae 1997, 269. 

IN ORATIONE CONSTANTI 


147. Postremo, quamvis manifestum videatur, recordamur sanctitatem 
ex consueta effici mentis apertione ad transcendentiam, quae in oratione 
et adoratione exprimitur. Sanctus homo est orantis spiritus, qui cum Deo 
communicare necesse habet. Est qui cireumsaepta immanentia huius mundi 
opprimi non patitur atque inter nisus suos oblationesque suspirat in Deum, 
e seipso per laudem egreditur et fines suos per contemplationem Domini 
dilatat. Sanctitati non credimus orationis experti, quamquam de productis 
temporibus vel de intentis animi motibus non necessario agitur. 

148. Sanctus Ioannes à Cruce hortabatur, ut quisque «curet semper in 
praesentia Dei sit, sive est illa realis sive commenticia sive unitiva, prout ope- 
ratio postulat »."? Ceterum voluntas Dei ipsa facere non potest quin ex vita 
nostra cotidiana quodammodo appareat: « Assiduus es in oratione et noli eam 
dimittere etiam in medio negotiorum externorum. Sive edis sive bibis sive 
loqueris sive agis cum saecularibus sive quicquam aliud facis, exquire Deum 
perseveranter cordi Eius devinctus ».!' 

149. Nihilominus, ut hoc fieri possit, temporibus quibusdam opus est 
modo Deo dicatis, in solitudine cum Eo. Ad mentem sanctae Teresiae a Iesu 
oratio est «necessitudo amicitiae, assiduum colloquium solius soli cum Eo, 
quem scimus amare nos ».!! In eo instare velimus quod hoc non est tantum 
pro paucis privilegio auctis, sed pro omnibus, quia fatendum est «nos omnes 
hoc silentio indigere, adorata praesentia imbuto ».!? Oratio fidens responsum 
est cordis quod ipsum coram Deo aperitur, ubi omnes reprimuntur soni ut 
suavis vox Domini resonans in silentio audiatur. 

150. In hoe silentio, sub Spiritus lumine, sanctitatis discerni possunt 
viae quas Dominus nobis proponit. Aliter omnia consilia nostra tantum esse 
poterunt *ornatus" qui, potius quam Evangelium in vita nostra extollant, id 
tegent ac repriment. Cuique discipulo necesse est versari cum Magistro, eun- 
dem audire et ab eo discere, iugiter discere. Nisi aures praebemus, omnia 
verba nostra tantum rumores erunt qui nihil prosunt. 

151. Memoramus quod «contemplatio vultus Iesu mortui et resuscitati 


humanitatem nostram redintegrat, illam etiam vitae laboribus discerptam vel 


9 Gradus perfectionis, 2: Opera, Romae 1979*, 1079. 

1? Tp., Consilia ad perfectionem attingendam, 9: Opera, Romae 1979*, 1078. 

11. S, 'TERESIA A IgsU, Vita ab ipsa scripta, VIII, 5: Opera, Romae 1981, 95. 

1? S. IoANNES PAULUS II, Litt. ap. Orientale lumen (2 Maii 1995), 16: AAS 87 (1995), 762. 

peccato signatam. Vultus Christi virtutem mollire non debemus ».!? Proinde, 
indulgeatur Nobis a te quaerere: exstantne tempora, ubi in silentio coram Eo 
consistis, cum Eo nulla festinatione commoraris et concedis te ab Eo inspici? 
Concedisne ut flamma eius incendat cor tuum? Nisi Eidem concedis ut in eo 
caritatis et suavitatis enutriat ardorem, igne carebis: quomodo ergo aliorum 
cor testimonio et verbis tuis inflammare valebis? Quod si coram vultu Christi 
sanari et converti nondum concedere potes, tunc penetra in viscera Domini, 
ingredere vulnera eius, quoniam ibi insidet divina misericordia. 

152. Silentium orans tamen minime intellegamus, quaesumus, tamquam 
fugam mundum circa nos denegantem. "Peregrinus russicus" ille, qui conti- 
nenter orans ambulabat, refert eam orationem nullo modo eum ab externis 
rebus abstrahere: « Cum homines convenirem, omnes tam amabiles mihi vide- 
bantur perinde ac si essent e mea familia. [...] Et non modo felicitas interiora 
animae meae illuminabat, sed etiam mundus exterior pulcherrimus et mira- 
bilis mihi apparebat ».!? 

153. Ne historia quidem evanescit. Oratio, nempe cum Dei dono alitur 
quod in vitam nostram redundat, oportet memoria semper sit referta. Me- 
moria operum Dei experientiae subest foederis inter Deum et populum eius. 
Si Deus ingredi voluit in historiam, oratio recordationibus intexitur: recor- 
datione non modo Verbi revelati, sed etiam vitae nostrae, vitae aliorum, de 
lis quae Dominus in Ecclesia sua operatus est. Memoria grata haec est de 
qua etiam sanctus Ignatius de Loyola loquitur in illa « Contemplatione ad 
obtinendum amorem »,!6 cum a nobis petit revocare in memoriam omnia be- 
neficia a Deo accepta. Orans inspice historiam tuam et in ea tantam invenies 
misericordiam. Hoc simul augebit tuam conscientiam de eo, quod Dominus 
te memoria tenet et numquam obliviscitur tui. Exinde, sensum habet ab Eo 
petere ut illuminet etiam parvas particulas vitae tuae, quae Eum non latent. 

154. Supplicatio est significatio cordis Deo confidentis, perspicientis se 
unum valere non posse. In vita Dei populi fidelis multas supplicationes in- 
venimus credenti suavitate altaque fiducia refertas. Pondus ab efflagitatione 


oranti non auferamus, quae totiens serenum facit cor nostrum ac nos adiuvat 


13 Allocutio ad participes V Conventus nationalis Ecclesiae italicae apud templum cathedrale 
Florentiae, 10 Novembris 2015: AAS 107 (2015), 1284. 

1^ Ofr S. BERNARDUS CLARAVALLENSIS, Sermones in. Canticum Canticorum, 61, 3-5: PL 183, 1071- 
1073. 

!5 Peregrini Russici narrationes, Mediolani 1979?, 41, 129. 

!5 Ofr Exercitia spiritualia, 230-237. 

ut spe repleti propugnantes procedamus. Supplicatio intercessionis peculiari 
virtute pollet, cum actus sit fiduciae Dei ac significatio simul amoris erga 
proximum. Quidam, praeiudicatas propter opiniones ad spiritualismum at- 
tinentes, precem puram Dei contemplationem necessario esse putant, sine 
mentis evagationibus, quasi nomina et vultus fratrum turbamenta essent vi- 
tanda. Ceterum quidem, re oratio eo magis grata Deo et sanctificans erit 
quo magis in ea per intercessionem duplex a Iesu nobis traditum mandatum 
vivere conamur. Intercessio fraternum exprimit officium in alios cum aliorum 
vitam eorumque trepidissimas anxietates ac dulcissima somnia in ea include- 
re valemus. De eo qui studiose operam dat intercedendo dici potest, Sacrae 
Scripturae adhibitis verbis: «Hic est fratrum amator, qui multum orat pro 
populo» (2 Mac 15, 14). 

155. Si vere agnoscimus Deum esse, facere non possumus quin Eum ado- 
remus, aliquando in silentio admiratione pleno, vel hymnum laudis Ei cana- 
mus. Ostendimus ita quod beatus Carolus de Foucauld vivebat, cum dixit: 
«Cum primum Deum esse credidi, tum intellexi me pro Eo tantum vivere pos- 


se » H7 


Etiam in vita peregrinantis populi gestus simplices multi sunt merae 
adorationis, sicuti exempli gratia cum «oculi peregrini super imaginem sis- 
tunt suavitatem et proximitatem Dei significantem. Sistit amor, mysterium 
contemplatur quod silentio gustat».!!* 

156. Lectio orans Verbi Dei, dulcis super mel (cfr Ps 119, 103) et aequa 
«gladio ancipiti» (Heb 4, 12), sinit nos Magistrum continenter auscultare ut 
]ucerna sit pedibus nostris et lumen semitae nostrae (cfr Ps 119, 105). Sicuti 
bene Episcopi Indiae nos admonuerunt, «devotio Verbo Dei non modo una est 
ex multis devotionibus, pulchra quidem, sed in arbitrio posita. Pertinet vero 
ad cor et ad ipsam praecipuam naturam vitae christianae. Verbum habet in 
se virtutem ad vitam convertendam ».!? 

157. Occursus Iesu in Scripturis ad Eucharistiam nos ducit, ubi Verbum 
ipsum summam obtinet virtutem, cum praesentia realis sit Illius, qui Verbum 
est vivum. Illic unus Absolutus summa colitur adoratione quae in hac terra Ei 


praeberi potest, quia ipse Christus in ea offertur. Et cum Eum communican- 


"^ Epistola ad Henricum de Castries, 14 Augusti 1901: CARoLUs DE FOUCAULD, Opera spiritualia. 
Florilegium, Romae 1983?, 623. 

15 V OoNFERENTIA GENERALIS EPISCOPORUM LATINORUM AMERICANORUM ET CARIBICORUM, Documentum 
Apparitiopolitanum (29 Iunii 2007), 259. 

1? CoNFERENTIA EPrscoPoRUM CATHOLICORUM IupiAE, Declaratio finalis XXI Coetus plenarii (18 
Februarii 2009), 3. 2. 

tes accipimus, foedus nostrum cum Eo renovamus et concedimus Eum magis 


magisque operam conversionis perficere. 


CaPUT QUINTUM 
CONTENTIO, VIGILANTIA ET DISCRETIO 


158. Vita christiana contentio continua est. Postulantur vis audaciaque 
ad arcendum tentationes diaboli atque Evangelium annuntiandum. Ea est 
contentio decora, quia nobis concedit diem festum agere quotiescumque Do- 


minus in vita nostra vincit. 


CONTENTIO ET VIGILANTIA 


159. Non tantummodo agitur de contentione contra mundum ac contra 
animum saecularem, qui nos in errorem inducit, obstupefacit et mediocres 
reddit, sine studio et laetitia. Nec ad certamen quidem reducitur contra no- 
stram fragilitatem ac contra nostras inclinationes animi (quisque suas habet: 
pigritiam, luxuriam, invidiam, livores, etc.). Est etiam certamen continuum 
contra diabolum, qui princeps est mali. Ipse Iesus celebrat nostras victorias. 
Ipse gavisus est cum discipuli eius in Evangelio nuntiando progredi potue- 
runt, superantes Maligni adversationem, et exsultabat: « Videbam Satanam 


sicut fulgur de caelo cadentem» (Lc 10, 18). 


Aliquid plus quam mythus 

160. Si perseveramus vitam considerare solum cum criteriis empiricis et 
sine prospectu supernaturali, non admittemus exsistentiam diaboli. Nempe 
persuasio est hane potestatem malignam inter nos esse quae nobis permittit 
intellegere cur malum interdum tantam vim destruendi habeat. Verum est 
auctores biblicos onus conceptuale cireumscriptum habuisse ad quaedam ex- 
primenda quae temporibus Iesu confundi poterant, exempli gratia comitialis 
morbus cum possessione demoniaca. Attamen id nos inducere non debet ad 
realitatem ita simplificandam ut dicamus omnes casus narratos in Evangeliis 
morbos psychicos fuisse et postremo daemonium non esse vel non agere. Eius 
praesentia in prima pagina Scripturarum invenitur, quae victoria Dei super 
daemonium absolvitur." Reapse, cum Iesus nobis orationem *Pater noster" 


tradidit, voluit nos eam concludere petendo a Patre ut nos a Malo liberaret. 


7? Ofr Homilia ad Missam in Domo S. Marthae, 11 Octobris 2013: L'Osservatore Romano, 12 
Octobris 2013, p. 12. 

Verba quae illie adhibentur non ad malum abstracte referuntur, et eius con- 
versio magis exacta est « Malignus». Ostendit enim ens personale quod nos 
torquet. Iesus nos docuit cotidie hanc liberationem petere ne potentia eius in 


nos dominaretur. 


161. Ne igitur putemus mythum esse, imaginem, symbolum, figuram 
vel notionem." Talis fraus nos ad vigilantiam extenuandam adducit nosque 
neglegendos, subiectiores itaque manemus. Is non eget nos possidere. Nos 
odio, maerore, invidia et vitiis venenat. Itaque, cum nos custodiam extenua- 
mus, ille occasionem arripit ut nostram vitam, nostras familias ac commu- 
nitates destruat, quia «tamquam leo rugiens circuit quaerens quem devoret» 


(4 Pe 5, 8). 


Vigiles et fidentes 


162. Verbum Domini palam nos hortatur ut debemus «stare adversus in- 
sidias diaboli» (Eph 6, 11) et ut reprimamus «omnia tela ignea Maligni» (Zph 
6, 16). Non sunt verba poética, quia iter nostrum ad sanctitatem etiam con- 
tentio constans est. Qui hoc non agnoscere velit, subiectus erit detrimento vel 
mediocritati. Ad contendendum habemus valida arma quae Dominus nobis 
dat: fidem quae in prece exprimitur, meditationem Verbi Dei, celebrationem 
Missae, adorationem eucharisticam, Reconciliationem sacramentalem, opera 
caritatis, vitam communem, munus missionale. Si nos neglegimus, allicient 
facile nos falsa mali promissa, quia, sicut sanctus presbyter Brochero dicebat: 
« Quid refert quod Lucifer promittat vos liberare, et etiam in medium omnium 
bonorum suorum vos iniciat, si bona fallacia, si bona venenata sunt? ».? 

163. Progressio boni, provectus spiritualis et incrementum caritatis hoc 
in itinere compensatio optima ante res mali sunt. Nemo resistit si eligit in 
exanima parte cunctari, si cum paucis satisfactus est, si desistit somniare 
dicationem pulchriorem Domino offerre. Peius adhuc si in sensum profliga- 


tionis incidit, quia «ille qui incipit sine fiducia ante tempus, perdidit dimi- 


7?! Cfr B. PAULUS VI, Catechesis in Audientia generali die 15 Novembris 1972: Insegnamenti 
X [1972], 1168-1170: «Una ex maximis necessitatibus est a malo illo tutela quod est Diabolus. 
[...] Malum non est tantum deficiens quiddam, sed efficiens, aliquis vivus, spiritualis, corruptus 
et corruptor. Terribilis realitas: Arcana et timenda. A docrinae biblicae et ecclesiasticae ambitu 
devertit qui eius exsistentiam negat; qui eandem principium ex se fingit, non orientem, sicut 
omnes creaturae, a Deo; vel ut pseudorealitas explicatur, personarum quidem fictio mentis 
cogitationisque ignotarum causarum nostrorum malorum». 

1? S. IosePHUs GaBRIEL DE Rosanio BRocuEgno, Homilia vexillorum, in CONFERENTIA EPISCOPALIS 
ARGENTINA, Sacerdos Brochero. Litterae et sermones, Bonaéropolis 1999, 771. 

dium certaminis et talenta sua in terra abscondit. [...] Triumphus christianus 
semper crux est, sed crux quae simulque vexillum victoriae est, quae fertur 


eum teneritate contentiosa contra impetus mali ».? 


Spiritualis corruptela 

164. Iter sanctitatis est fons pacis et gaudii quae Spiritus donat nobis, 
sed simul requirit ut stemus cum "lucernis ardentibus" (cfr Lc 12, 35) ac at- 
tenti maneamus: « Ab omni specie mala abstinete vos» (1 Thess 5, 22); « Vigi- 
late» (Mt 24, 42; cfr Mc 13, 25); ne dormiamus (cfr 1 Thess 5, 6). Quia illi qui 
sentiunt graves culpas contra Legem divinam se non committere, se neglege- 
re possunt in quadam specie stuporis vel soporis. Et cum ad se reprehendum 
nihil grave inveniant, haud animadvertunt illum teporem gradatim eorum 
vitam spiritualem occupare et tandem tabescunt et corrumpuntur. 

165. Corruptio spiritualis peius est quam peccatoris labes, quia agitur 
de caecitate mentis commoda atque sui sufficienti ubi denique omnia licita 
videntur: fraus, calumnia, amor sui et tam multae formae subtiles commen- 
dationis sui ipsius, quia «ipse Satanas transfigurat se in angelum lucis» (2 
Cor 11, 14). Sie dies suos Salomon consummavit, dum grandis peccator David 
novit miseriam suam superare. In quodam loco Iesus nos certiores fecit de 
hac tentatione dolosa quae ad corruptelam nos inducit: loquitur enim de per- 
sona a daemonio liberata quae, putans vitam suam iam mundam esse factam, 
demum in possessum aliorum septem spirituum malignorum incidit (cfr Lc 
11, 24-26). Alter textus biblicus gravi imagine utitur: « Canis reversus ad suum 
vomitum» (2 Pe 2, 22; cfr Pro 26, 11). 


DisScRETIO 


166. Quomodo possumus scire utrum aliquid de Spiritu Sancto procedat 
an de spiritu mundi vel diaboli oritur? Unus modus est discretio, quae requirit 
non tantum bonam ratiocinandi facultatem vel sensum communem, verum 
etiam donum quod est poscendum. Si illud a Spiritu Sancto fidenter flagita- 
mus, eodemque tempore conamur illud colere oratione, meditatione, lectione 


bonoque consilio, haud dubie hac in spirituali facultate progredi possumus. 


Impellens necessitas 
167. Hodiernis temporibus habitus discernendi perquam necessarius 


factus est. Nam huius aetatis vita magnam copiam praebet actionum et oblec- 


73 Adhort. ap. Evangelii gaudium (24 Novembris 2013), 85: AAS 105 (2013), 1056. 

tationum, quas mundus exhibet veluti si omnes validae bonaeque essent. 
Cuncti, praecipue autem iuvenes, continuatis variationibus obiciuntur. Fieri 
potest ut quis in duobus tribusve albis electronicis simul moveatur eodemque 
tempore differentes virtuales actionis scaenicae partes reciproce agitet. Abs- 
que discernendi prudentia facile commutari possumus in neurospasta, illius 
temporis proclivitatibus mancipata. 

168. Hoc potissimum est magni momenti cum novitas quaedam compa- 
reat in nostra vita, ideoque discernendum est utrum hoc sit vinum novum 
quod venit a Deo an quaedam sit novitas fallax spiritus mundi vel spiritus 
diaboli. Aliis vero in occasionibus oppositum evenit, quoniam vires mali nos 
persuadent ne mutemus, ut res relinquamus sicut sunt, ut immobilem rigi- 
dumque habitum deligamus, atque tunc impedimus quominus Spiritus flatus 
agat. Liberi sumus, libertate Iesu Christi pollentes, sed Ipse nos vocat ut quod 
intra nos est examinemus - desideria, angustias, timores, exspectationes — 
et illud quod extra nos evenit — "signa temporum" - ut agnoscamus plenae li- 


bertatis vias: «Omnia autem probate, quod bonum est tenete» (1 Thess 5, 21). 


Semper sub Domini lumine 

169. Discernere necesse est haud solummodo praecipuis temporibus, vel 
cum graves quaestiones sunt solvendae, vel cum aliquid magni ponderis est 
decernendum. Hoc certaminis instrumentum est ad melius Dominum sequen- 
dum. Quod iugiter nobis opem fert, ut Dei eiusque gratiae tempora agnosce- 
re valeamus, ne inspirationes Domini disperdamus, ne eius invitationem ad 
adolescendum neglegamus. Saepius hoc in parvis rebus fit, in iis quae levia vi- 
dentur, quoniam magnanimitas in rebus simplicibus et cotidianis revelatur."* 
Agitur de non ponendis finibus granditati, melioribus pulchrioribus rebus, 
sed eodem tempore de parvis rebus considerandis, de hodierno munere. Ita- 
que ex omnibus christianis quaerimus ne desinant quotidie conscientiam sin- 
cere examinare, cum Domino qui nos diligit constituentes colloquium. Discre- 
tio insimul nos inducit ad certa agnoscenda instrumenta quae Dominus suo 


in amoris arcano consilio praeparat, ne in probis propositis tantum sistamus. 


Supernaturale donum 
170. Verum est spiritualem discretionem haud amovere subsidium sa- 


pientiarum humanarum, exsistentialium, psychologicarum, sociologicarum 


"* Super sepulcrum sancti Ignatii de Loyola hoc sapiens epitaphium invenitur: «Non coérceri 
a mazimo, contineri lamen a minimo divinum est». 

vel moralium. Sed eas transcendit. Ne ei quidem sufficiunt prudentes Eccle- 
siae normae. Recordari semper debemus discretionem gratiam esse. Etiamsi 
rationem prudentiamque complectitur, easdem superat, quoniam de unius 
nec iterabilis consilii mysterio perspiciendo agitur quod Deus in unumquem- 
que habet quodque inter diversissimos ambitus ac limites efficitur. Non modo 
temporalem bonum statum respicit, neque delectationem aliquid utile pa- 
trandi, neque desiderium quietam conscientiam habendi. In discrimine est 
meae vitae sensus coram Patre qui me novit meque diligit, verus quidem pro 
quo meam exsistentiam tradere possim, quam nemo melius quam Ille novit. 
Discretio denique ad ipsum vitae fontem perducit quae non moritur, id est «ut 
cognoscant te solum verum Deum et, quem misisti, Iesum Christum» (Jo 17, 
3). Peculiares facultates haud postulantur ab ea neque sapientibus et pruden- 
tibus reservatur, atque Pater libenter humilibus se manifestat (cfr Mt 11, 25). 

171. Etsi Dominus perquam diversimode nobis operantibus loquitur, per 
alios et singulis momentis, fieri non potest ut continuatae precationis silen- 
tium praetermittatur quo melius loquelam illam percipiamus, realem signi- 
ficationem interpretemur inspirationum quas receptas ducimus, anxietates 
sedemus et totam nostram exsistentiam Dei sub lumine rursus componamus. 


Ita sinimus nasci novam illam synthesin quae e vita a Spiritu illuminata oritur. 


Loquere, Domine 

172. Attamen usu venire potest quod in ipsa precatione nos disponendos 
et cum Spiritus libertate comparandos vitemus, qui ut vult operatur. Memo- 
ria tenere oportet orantem discretionem requirere ut incipiatur ab auscultan- 
di habitu: Dominum, alios, ipsas res quae novis semper rationibus nos inter- 
rogant. Solummodo ille qui ad auscultandum est paratus, libertatem habet 
deponendi suam opinionem partialem vel haud sufficientem, suas consuetu- 
dines, sua schemata. Sic re est paratus ad vocationem recipiendam quae eius 
certitudines frangit, sed eum ad meliorem vitam ducit, quoniam non sufficit 
ut omnia bene procedant, omnia sint quieta. Fieri potest ut plus praebeat 
Deus, et in nostra commoda mentis evagatione hoc non agnoscimus. 

173. Hic auscultandi habitus secum fert profecto Evangelio oboedien- 
tiam ut postremo discernendi principio, verum etiam Magisterio quod illud 
tuetur, cum reperire studeat in Ecclesiae thesauro quod magis frugiferum 
esse potest hodiernae saluti. Non agitur de praeceptis adhibendis vel ad 


praeterita redeundo, quoniam eaedem solutiones ad omnes circumstantias 

non conveniunt et quod utile in quibusdam adiunctis fuit, in aliis inutile esse 
potest. Spirituum discretio a rigore nos expedit, qui in conspectu perennis 
Resuscitati hodie locum non habet. Spiritus unus obscuriora rei penetralia 
ingredi et omnes eius facies pependere valet, ut alio lumine Evangelii novitas 


exoriatur. 


Doni crucisque logica 

174. Ad discretionem augendam praecipua condicio est educari ad Dei 
patientiam eiusque tempora, quae numquam sunt nostra. Ipse haud facit ut 
ignis descendat super infideles (cfr Lc 9, 54), neque sinit ut zelantes colligant 
zizania quae cum tritico crescunt (cfr Mt 13, 29). Etiam liberalitas postulatur, 
quia «beatius est magis dare quam accipere!» (Act 20, 35). Non fit discretio 
ut detegatur quid plus hac ex vita eruere, sed ut agnoscamus quomodo hanc 
missionem melius exsequi possimus quae nobis in Baptismo est demandata, 
et id secum fert ut parati simus ad renuntiationes usque ad offerendum om- 
nia. Etenim felicitas est inopinabilis et nobis optimas experientias dono dat 
cum arcanam illam logicam accipimus quae non est de hoc mundo, sicut asse- 
verabat sanctus Bonaventura disserens de cruce: «Haec est nostra logica ».?? 
8i quis hac alacritate progreditur, tum suam conscientiam sopiri non patitur 
ac liberaliter ad discretionem ipse reseratur. 

175. Cum coram Deo vitae semitas scrutamur, non dantur spatia quae 
manent excepta. Omnibus in exsistentiae partibus continenter crescere pos- 
sumus ac Deo offerre aliquid plus, in iis quoque ubi acriores difficultates 
experimur. At a Spiritu Sancto oportet postulemus ut nos liberet et metum 
illum depellat qui efficit ut eum aditu arceamus quibusdam nostrae vitae in 
partibus. Qui requirit omnia etiam dat omnia, atque ingredi in nos non vult ut 
amputet vel debilitet, sed ut plenitudinem praestet. Hoc nos ostendit discre- 
tionem non esse inflatam sui inquisitionem, sui commodi studiosam intro- 
spectionem, sed verum de nobis ipsis exitum versus mysterium Dei, qui nos 


adiuvat ut missionem compleamus, ad quam pro fratrum bono nos vocavit. 


*ock ok 


176. Optamus ut has considerationes compleat Maria, quandoquidem 


ipsa plus quam quispiam alius Iesu Beatitudines servavit. Ipsa est quae gau- 


75 Heyxagmeron, 1, 30. 

dio coram Deo exsultabat, quae omnia in corde suo servabat atque gladio 
transverberari est passa. Sancta est inter sanctos, magis benedicta, quae 
sanctitatis viam nos docet nosque comitatur. Ipsa non patitur ut cadentes 
humi sistamus et interdum nos absque iudicio in ulnas suas accipit. Cum ea 
sermocinari nos solatur, nos liberat et nos sanctificat. Pluribus verbis non in- 
diget Mater, non iuvat nos nimis laborare ad illud ei explicandum quod nobis 
contingit. Sufficit ut etiam atque etiam insusurremus: « Ave Maria... ». 

177. Speramus haec verba profutura esse ut tota Ecclesia sanctitatis de- 
siderium studiose promoveat. Flagitemus ut Spiritus Sanctus in nos sanctita- 
tis assequendae desiderium infundat ad maiorem Dei gloriam et invicem in 
hoc proposito exsequendo animum addamus. Sic felicitatem participabimus 


quam auferre nobis non poterit mundus. 


Datum Romae, apud S. Petrum, die xix mensis Martii, in sollemnitate 


Sancti Ioseph, anno wuxvrr, Pontificatus Nostri sexto. 


FRANCISCUS 

CONSTITUTIO APOSTOLICA 


TIGRENSIS 


In Venetiola nova conditur dioecesis Tigrensis. 


FRANCISCUS EPISCOPUS 


SERvus SERvoRUM Dkr 


AD PERPETUAM REI MEMORIAM 


Quo satius consuleretur spirituali bono Christifidelium sibi creditorum, 
Venerabilis Frater Georgius Hannibal Quintero Chacón, Episcopus Barci- 
nonensis in Venetiola, audita Conferentia Episcopali Venetiolana, ab hac 
Apostolica Sede enixe petivit ut quodam dismembrato territorio ab eadem 
Ecclesia nova conderetur dioecesis. Nos quidem, audito faventi voto Vene- 
rabilis Fratris Aldi Giordano, Archiepiscopi titulo Tamadensis et in Vene- 
tiola Apostolici Nuntii, de consilio Congregationis pro Episcopis admotae 
postulationi animarum saluti valde profuturae libenter concedendum esse 
putamus. Summa igitur Nostra potestate sequentia decernimus. A dioecesi 
Barcinonensi in Venetiola separamus integrum territorium paroeciarum quae 
nuncupantur: Nuestra Sefiora de los Ángeles, Virgen del Valle, San Antonio, 
San Francisco de Asís, Santiago Apóstol, Nuestra Sefiora de Fátima, Santa 
Clara, San José de Guanipa, Santísimo Sacramento, Santo Cristo de Paria- 
guán, Nuestra Sefiora de la Soledad, San Pedro Apóstol, Santa Rosalía et San 
Juan Bautista atque ex ita distracto territorio novam Tigrensem dioecesim 
constituimus, iisdem circumscriptam finibus quibus praefatae paroeciae simul 
sumptae terminantur. Huius novae dioecesis sedem in loco El Tigre nuncupato 
ponimus, ibique exstans paroeciale templum, Deo in honorem Beatissimae 
Virginis «del Valle» dicatum, ad gradum et dignitatem Cathedralis ecclesiae 
evehimus mandantes ut in eadem Capitulum Canonicorum, ad normam iuris, 
instituatur. Ceterum novam dioecesim Tigrensem metropolitanae Ecclesiae 
Cumanensi suffraganeam facimus eiusque Episcopum metropolitico iuri Ar- 
chiepiscopi pro tempore ipsius metropolitanae Ecclesiae subicimus. Dignae 
sustentationi Praesulis ac novae dioecesis congruo patrimonio provideatur 


Curiae emolumentis, fidelium oblationibus ae portione ei obveniente ex di- 

visione, ad normam canonis 122 Codicis Iuris Canonici facienda, bonorum 
quae hactenus ad Mensam Episcopalem atque ad dioecesim Barcinonensem 
in Venetiola pertinuerunt. Ut Pastori novae dioecesis in eius regimine vali- 
dum tribuatur adiutorium, Consilium Presbyterale, Collegium Consultorum 
et Consilium a rebus oeconomicis quam primum instituantur. In iis autem 
quae respiciunt ad Seminarii dioecesani aedificationem atque ad sacrorum 
alumnorum institutionem, serventur praescripta iuris communis, prae oculis 
habitis normis ac regulis a Congregatione pro Clericis statutis. Insuper variis 
rationibus permanens institutio presbyterorum procuretur et cum fas erit, 
selecti sacerdotes ad studia complenda Romam mittantur. Simul ac dioecesis 
erectio ad effectum deducta fuerit, eo ipso clerici illi adscripti censeantur 
dioecesi in euius territorio ecclesiasticum officium detinent; ceteri vero clerici 
incardinati maneant seminariique tirones adscripti censeantur illi dioecesi in 
cuius territorio legitimum habent domicilium. Cetera ad normam iuris cano- 
nici expediantur. Acta et documenta quae ad noviter constitutam dioecesim 
eiusque clericos, fideles et bona temporalia forte respiciunt, à Curia Barci- 
nonensi in Venetiola ad Curiam Tigrensem quam primum transmittantur. Ad 
haec omnia perficienda deputamus memoratum Apostolicum Nuntium, vel, 
absente eo, illum, qui curat negotia Apostolicae Nuntiaturae in Venetiola, 
eisdem tribuentes necessarias et opportunas facultates, etiam subdelegan- 
di, ad effectum de quo agitur, quemlibet virum in ecclesiastica dignitate 
constitutum, onere imposito ad Congregationem pro Episcopis authenticum 
exemplar actus peractae exsecutionis, cum primum fas erit, remittendi. 

Hane denique Constitutionem Nostram nunc et in posterum ratam esse 
volumus, contrariis quibuslibet rebus non obstantibus. 

Datum Romae, apud S. Petrum, die tricesimo primo mensis Maii, in 
sollemnitate SS."! Corporis et Sanguinis Christi, anno Domini bis millesimo 


duodevieesimo, Pontificatus Nostri sexto. 


De mandato Summi Pontificis 


PETRUS card. PAROLIN 


Secretarius Status 


Leonardus Sapienza, Proton. Apost. 
Marcellus Piva, Proton. Apost. 


Loco £8 Plumbi 
In Secret. Status tab., n. 413.117 

LITTERAE APOSTOLICAE 
I 


Venerabilibus Servis Dei Vincentio Prennushi, ex Ordine Fratrum Minorum, 
Archiepiscopo Dyrrachiensi, et XXXVII Sociis, martyribus, Beatorum honores 
decernuntur. 


FRANCISCUS PP. 


Ad perpetuam rei memoriam. — «Et multi in Israel obtinuerunt et con- 
fortati sunt apud se, ut non manducarent immunda, et elegerunt mori, ut non 
polluerentur escis et non profanarent testamentum sanctum» (1 Mac 1, 62-63). 

Sicut nos docet Primus Liber Machabaeorum, in multiplicium persecu- 
tionum turbine numquam deerant homines qui propter amorem Dei eiusque 
legis in serena fortitudine et pace tormenta ferebant atque parati erant 
etiam vitam ipsam perdere ut illam in Eo iterum reperirent. Itaque dum 
persecutores sicut umbrae in oblivionis obscuritate in aeternum dissolvuntur, 
martyres tamquam faces lucidae in caelo resplendent. 

Hoc modo etiam Ecclesiae in Albania Venerabiles Servi Dei, vicesimi saeculi 
persecutionis victimae, victoriam sunt consecuti, erga inimicos eadem sentien- 
tes et demonstrantes quae et in Christo (cfr Phil 2, 5): veniam, probitatem, 
fortitudinem, fraternitatem et misericordiam. Horum XXXVIII fidei heroum 
tribulationis, martyrii et glorificationis historia anno MOMXLv tum coepit quan- 
do iniustum et iniquum regimen contendit ut Dei Sanctissimum Nomen e 
nobili Albaniae terra tolleretur. Attamen numquam fides evelli potuit. Beata 
Virgo Maria, Mater Boni Consilii, Patrona Nationis, e suo ab iniquis profanato 
sanctuario Scodrensi etiam tunc in corda fidelium consolationem et pacem 
irradiavit. Persecutio, quae ultra quadraginta annos saeviit, cuiusque generis 
credentes complectebatur: clerum, religiosos et laicos, iuvenes et seniores, 
homines varii gradus socialis et culturalis. Qui ferociter occidebantur, humi- 
liabantur falsis publicis processibus, accusabantur ob conspirationes non actas. 


Hi martyres sunt: 


1. Vincentius (in saeculo Nicolaus) Prennushi, O.F.M., primum Episcopus 
Sappensis, ac deinde Archiepiscopus Dyrrachiensis et Primas Albaniae. Resti- 
tit regiminis conatui Ecclesiam nationalem efficere, eandem a Roma separan- 


do. Ob vexationes in carcere Dyrrachii die xix mensis Martii anno McMxux obiit. 

2. Franciscus Gjini, primum Episcopus titulo Semtensis et Abbas nullius S. 
Alexandri de Orosci, deinde Episcopus Alexiensis, regiminis improbas actiones 
contra religionem palam denuntiavit. Manuballistae ictu Scodrae die xi mensis 


Martii anno McMxivrii occisus est. Una cum eo mortui sunt duo franciscales: 
3. Cyprianus (in saeculo Dominicus) Nika, O.F.M., presbyter; 


4. Matthias (in saeculo Paulus) Prendushi, O.F.M., presbyter, Minister 


provincialis. 


Ab initio regimen praestantiores viros catholicos, praedicationi et cons- 
cientiarum formationi deditos, amovere cupiebat. Idcirco iam mense Martio 


anni MCMxiv manuballistae ictu occisi sunt duo pastores: 


5. Lazarus Shantoja, presbyter archidioecesis Scodrensis, obiit die v 


mensis Martii anno MCMXLIV; 


6. Andreas Zadeja, presbyter archidioecesis Scodrensis, obiit die xxv 


mensis Martii anno MCMXIV. 


Deinde die iv mensis Martii anno wcuxiwi per manuballistae ictus mar- 


tyrium passi sunt: 


7. Ioannes Fausti, S.L, presbyter, ortus in Italia, olim Pontificii Semina- 


rii Scodrensis in Albania rector; 
8. Daniel Dajani, S.L, presbyter; 


9. Ioannes (in saeculo Nicolaus) Shllaku, presbyter ex Ordine Fratrum 


Minorum; 
10. Marcus Cuni, Pontificii Seminarii Scodrensis alumnus; 
11. Gjelosh Lulashi, laicus; 
12. Qerim Sadiku, laicus uxoratus. 
Postea diversis in locis ac temporibus per manuballistae ictus occubuerunt: 


13. Alfonsus Tracki, ortus in Silesia, presbyter archidioecesis Scodren- 


sis, die xvi mensis Iulii anno MCMXIVI occisus est; 


14. Franciscus Mirakaj, laicus et paterfamilias, obiit mense Septembri 


anno MCMXLVI; 

15. Iosephus Marxen, natus in Germania, presbyter archidioecesis 


Dyrrachiensis, die xvi mensis Novembris anno MCMXLVI occisus est; 


16. Aloisius Prendushi, presbyter dioecesis Sappensis, obiit die xxiv 


mensis Ianuarii anno MCMXILVII; 


l7. Dominicus Magaj, presbyter archidioecesis Scodrensis, obiit die 


xxvii mensis Martii anno MCMXLVII; 


18. Antonius Zogaj, presbyter archidioecesis Dyrrachiensis, obiit die 1x 


mensis Martii anno MCMXLVIII; 


19. Dominicus Malaj, presbyter archidioecesis Scodrensis, obiit die xit 


mensis Maii anno MCMLIX; 


20. Marinus Shkurti, presbyter archidioecesis Scodrensis, obiit mense 


Aprili anno MOMLXIX; 


21. Stephanus Kurti, presbyter archidioecesis Dyrrachiensis, obiit die 


xx mensis Octobris anno MCMLXXI; 


22. Michaél Beltoja, presbyter archidioecesis Scodrensis, obiit die x 


mensis Februarii anno MCMLXXIV. 
Verum inter torturas vel ob vexationes deinde mortui sunt: 


23. Bernardinus (in saeculo Iosephus) Palaj, O.F.M., presbyter; occubuit 


Sceodrae in conventu mutato in carcerem die ri mensis Decembris anno MCMXLVI; 


24. Seraphinus (in saeculo Ioannes) Koda, O.F.M., presbyter; occubuit in 


vineulis Alexiae die xi mensis Maii anno MCMXrvit; 


25. Ioannes Pantalja, S.L, religiosus, occubuit Scodrae die xxxi mensis 


Octobris anno MCMXIVII; 


26. Marcus Xhani, presbyter archidioecesis Scodrensis, occubuit sub 


torturis in loco Shpal anno MCMXLVII; 


27. Dominicus Plani, presbyter archidioecesis Scodrensis, occubuit sub 


tormentis Scodrae die Xxx mensis Aprilis anno MCMXLVIII; 
Eodem anno alii eiusdem archidioecesis presbyteri occisi sunt, nempe: 


28. Ejell Deda, Scodrae die xit mensis Maii; 

29. Antonius Muzaj, ibidem vere, die incerto; 
30. Petrus Cuni, obiit sub tormentis in loco Koplik die xxxi mensis Iulii; 


3l. Alexander Sirdani, presbyter archidioecesis Scodrensis, in cloaca 
mersus occubuit in carcere Koplik, prope Scodram, die xxvi mensis Decem- 


bris anno MCMXLVIII; 


32. Iosephus Papamihali, ritus Graeco-Catholici Albaniensis presbyter, 
coactis sane laboribus defessus, vita defunctus est in loco Maliq die xxvi men- 


sis Octobris anno MCMXLVIII; 


33. Iacobus Bushati, presbyter archidioecesis Scodrensis, occubuit post 


torturas Alexiae die xii mensis Septembris anno MCMXLIX; 


34. Caspar (in saeculo Michaél) Suma, O.F.M., presbyter; obiit Seodrae 


die xvi mensis Aprilis anno MOML; 


35. Iulius Bonati, presbyter archidioecesis Dyrrachiensis, obiit Dyrra- 


chii die v mensis Novembris anno MCMLI; 


36. Antonius Suma, presbyter archidioecesis Scodrensis, occubuit in 


loco Pistull die xxit mensis Aprilis anno MCMLVIII; 


37. Carolus (in saeculo Ndue) Serreqi, O.F.M., presbyter; peculiare mar- 
tyrium subiit, qui confessionis sigillum infrangere noluit, ideoque ob carceris 


loci Burrel aerumnas die 1v mensis Aprilis anno MCMLIV mortuus est; 


38. Maria Tuci, unica mulier in hoec manipulo, quae ad vitam religiosam 
aspirabat inter Pauperes Filias a Sacris Stigmatibus S. Francisci Assisiensis; 
mortua est die xxiv mensis Octobris anno MOML, à quodam impio carnifice 


vexata qui puritatem eius violare cupiebat. 


Ecclesia in Albania, quae ex catacumbis exiit, diligenti amore ac pietate 
indicia suorum filiorum martyrii collegit, ut pretiosum eorum fidei testi- 
monium conferret ad credentium in Christum communitatem restituendam, 
tot per tempus in silentium coactam. 

Inquisitio dioecesana de martyrio peracta est apud Curiam Archidioece- 
sanam Scodrensem a die x mensis Novembris anni MMI usque ad diem vir 
mensis Decembris anni MMx, cuius iuridica validitas agnita est per Decretum 


Congregationis de Causis Sanctorum die Ix mensis Martii anno MMxit. Consul- 

tores Theologi in congressu peculiari die xvii mensis Decembris anno MMXV 
congregati faventem tulerunt sententiam de eorum martyrio. Itemque Patres 
Cardinales et Episcopi in Sessione Ordinaria die xix mensis Aprilis anno 
MMXVI iudicarunt memoratos Venerabiles Servos Dei ob fidelitatem Christo 
et Ecclesiae occisos esse. Idcirco Nos Ipsi die xxvi mensis Aprilis eodem 
anno facultatem dedimus ut Congregatio de Causis Sanctorum Decretum de 
martyrio promulgaret, ac deinde statuimus ut sollemnis ritus beatificationis 
Seodrae in Albania die v mensis Novembris anno Mwxvi celebraretur. 

Hodie igitur Scodrae de mandato Nostro Venerabilis Frater Noster Angelus 
S.R.E. Cardinalis Amato, S.D.B., Praefectus Congregationis de Causis Sanc- 
torum, textum Litterarum Apostolicarum legit, quibus Nos Venerabiles Servos 
Dei Vincentium Prennushi, O.F.M., Archiepiscopum Dyrrachiensem, et XXX- 
VII Socios, martyres Ecclesiae in Albania, in Beatorum numerum adscribimus: 

Nos, vota Fratris Nostri Angeli Massafra, O.F.M., Archiepiscopi Me- 
tropolitae Scodrensis-Pulatensis, necnon plurimorum aliorum Fratrum in 
Episcopatu multorumque christifidelium explentes, de Congregationis de 
Causis Sanctorum consulto, auctoritate Nostra Apostolica facultatem faci- 
mus ut Venerabiles Servi Dei Vincentius Prennushi, ex Ordine Fratrum Mi- 
norum, Archiepiscopus Dyrrachiensis, et XXXVII Socii, martyres Ecclesiae 
in Albania, qui tenebroso persecutionis tempore heroico animo fidei lumen 
accensum servarunt, Beatorum nomine in posterum appellentur, eorumque 
festum die quinta mensis Novembris in locis et modis iure statutis quotannis 
celebrari possit. In nomine Patris et Filii et Spiritus Sancti. 

Nos igitur hac occasione, una cum Ecclesia in Albania, magnopere lae- 
tamur de intrepida fidelique Christo testificatione horum Beatorum, inter 
quos tum pastores et religiosi pleni ardore et parati ad sacrificia sustinenda 
inveniuntur tum assidui laici. 

Quod autem decrevimus, volumus et nunc et in posterum tempus vim 
habere, contrariis rebus quibuslibet non obstantibus. 

Datum Romae, apud Sanctum Petrum, sub anulo Piscatoris, die v mensis 


Novembris, anno MMXVI, Pontificatus Nostri quarto. 


De mandato Summi Pontificis 
PETRUS Card. PAROLIN 


Secretarius Status 


Loco£8 Plumbi 
In Secret. Status tab., n. 345.101 

II 


Venerabili Servae Dei Leonillae Sgorbati, M.C., religiosae, virgini et martyri, 
Beatorum honores decernuntur. 


FRANCISCUS PP. 


Ad perpetuam rei memoriam. — «Mea profectio in Somaliam responsio 
est voeationi: Tu, Pater, sic dilexisti Somaliam ut Filium tuum dares... et 
ego cum illo dico: *Hoc est corpus meum, hic est sanguis meus oblatus pro 
salute omnium" » (Diarium II, folium 45). 

Caritatis mandatum, quod Dominus lesus suis reliquit discipulis in novis- 
sima cena, in Venerabili Serva Dei Leonilla Sgorbati promptam et magna- 
nimam invenit responsionem. Fautrix pacis in ambitu violentiae, nuntiatrix 
divinae consolationis, testis veritatis libertatisque in mundo occlusionis et 
oppressionis, soror Leonilla vitam suam Agno immolato concredidit et in- 
tima cum persuasione Crucis mysterium participavit. 

Nata est die IX mensis Decembris anno wcwxr in loco vulgo dicto Rez- 
zanello di Gazzola, prope Placentiam, in Italia. In fonte baptismali nomen 
accepit Rosam. Familia, ruricola et patriarchali forma, praebuit ei educa- 
tionem sincera vita christiana insignitam eiusque alacrem et redundantem 
indolem direxit. Die Ix mensis Octobris anno wMcw«r cum familia ad Sextum 
Sancti Ioannis iuxta Mediolanum transmigravit. Post patris obitum in colle- 
gium Sororum Pretiosissimi Sanguinis ad complendum studiorum curriculum 
missa est. Illic repperit Iesum et Evangelium ac vivere secundum hoc Verbum 
decrevit. In Collegii sacello mense Aprili anno wcwur Venerabilis Serva Dei 
experientiam spiritualem habuit quae in totam vitam eam signavit, sicut 
scripsit: «Illo remoto die me inhabitatam sentii, ac tu me tenuisti, Domine. 
Deinceps numquam fui sola... iugiter inhabitata». Consensum suum Domino 
dixit atque die v mensis Maii anno wcwLxir Institutum Sororum Missiona- 
riarum a Consolata est ingressa. Die xx eiusdem mensis coepit postulatum 
in oppido Fano Sancti Eufredi atque aliquot post menses novitiatum Nepi, 
sub sapienti moderatione sororis Paulinae Emiliani quae docuit eam sta- 
bilem fidelemque firmitatem animi ad mentem fundatoris Instituti, beati 
Iosephi Allamano, acquirere. Die xxii mensis Novembris anno MCMLXV prima 


vota religiosa emisit. Deinde in Angliam missa est ad studiorum curricu- 

la perficienda ut aegrorum ministra fieret. Completa praeparatione, anno 
MCMLXX missionaria Keniam petivit. Die xix mensis Novembris anno MCMLXXII 
professionem perpetuam nuncupavit. Irrevocabilem suum consensum una 
sententia edixit memoratae novitiatus magistrae scripta: «Velim ut versus 
Dominum illud possemus affirmare quod nonnumquam in ecclesia canimus 
quodque ego dicere non audeo: *Domine, simplici laetantique corde om- 
nia dedi". Sed spero quodam die Dominum sua in bonitate me adiuturum 
omnia ei dare vel ipsum ea sumpturum... quoniam Ipse novit me revera 
hoc cupere, Ipse novit». In Kenia, primum quidem in urbe Nyeriensi ac 
denide in oppido vulgo Nkubu, suum prestitit ministerium, praesertim in 
valetudinario necnon in schola pro aegrorum ministris, usque ad mortem 
maxime sua dona impendens. 

Ab anno MMI varia itinera perfecit inter Keniam et Somaliam, ut ibi 
scholam pro aegrorum ministris incoharet. Vidit hanc terram decem annis 
belli intestini cruciatam esse, anarchia, inopia, plurimis victimis, campis 
profugorum, latrocinatione signatam, ibique insitum insaniae religiosae fu- 
rorem qui catholicos missionarios, praecipue albos, homines considerabat 
exterminandos. Unum apertum valetudinarium exstitit in urbe Mogadis- 
censi, videlicet illud ad humanam institutionem vulgo appellatam «S.O.S. 
Kinderdorf International» pertinens, ubi religiosae tamquam voluntariae 
operabantur. In Somalia verum politica socialisque contentio magis magis- 
que exacuebatur atque, sicut animadverti poterat, etiam inter nonnullos 
alumnos scholae pro aegrorum ministris diffundebatur huiusmodi insaniae 
religiosae islamicae furor. 

Die xvii mensis Septembris anno Mwvi soror Leonilla Sgorbati percussa est 
ictibus glandium a duobus viris qui illam exspectaverunt dum ex valetudinario 
domi rediebat. Quidam muslimus, pater quattuor filiorum, munus habens 
eam custodiendi in hoc brevi itinere, conatus est consequi aggressorem qui 
illam percusserat, sed alter vir inter autoraedas stantes ante valetudinarium 
absconditus eum occidit. In valetudinario inde cuncta perfecta sunt ad vitam 
eius salvandam multique accurrebant sanguinem suum ei donaturi, sicut 
ipsa Venerabilis Serva Dei tribus quoque mensibus consueverat agere uti 
sanguinis donatrix. Antequam exspiraret, soror manum eius tenens audivit 
eam clare susurrare: «Venia, venia, venia». Haec ultima erant eius verba. 

Interfectio Venerabilis Servae Dei in contextu vehementis persecutionis 


intellegitur, signatae fanatico studio et insania religiosa, quae convolvit etiam 

sororum communitatem in Somalia manentem. Intentio exacta persecutorum 
fuit hos percutere qui in nomine Christi homines indigentiores adiuvabant, 
eos nempe de proselytismo accusando. Quod soror Leonilla Sgorbati mar- 
tyrium suscepit, haud improvisum fuit eventum, sed potius cursus perfectio 
quem totam per vitam explebat. Ipsa eucharistica spiritualitate alebatur. 
Dicebat enim: «8i Eius corpus ac meum unum sunt, si Eius sanguis ac meus 
unum sunt, itaque fieri potest iugiter esse in Eo amoris donum, Eius do- 
num, pro omnibus. Semper, unoquoque temporis momento! Tunc possibile 
est semper testari Eum esse nosque diligere». Venerabilis Serva Dei conscia 
sane erat quam periculosum ipsi eiusque sororibus esset vel tantum viam 
transire. Revera dicebat: « Est quaedam glans cum superscripto meo nomine 
atque Deus solus novit quando adveniet». Sed firma fide addidit: « Vitam 
meam Domino dedi Ipseque de me quidquid vult facere potest». Unica ratio 
eius mortis fuit quod erat christiana et consecrata, congrua testis Christi, 
quem imitari cupiebat usque ad extremum spiritum veniam implorans pro 
suis aggressoribus. 

Martyrii Venerabilis Servae Dei fama cito diffusa est in christiana com- 
munitate, qua de re a die xvi mensis Octobris anno MMxiil ad diem xv mensis 
Ianuarii anno MMXIV apud Curiam ecclesiasticam Gibutensem peracta est 
Inquisitio dioecesana, cuius vim iuridicam Congregatio de Causis Sanctorum 
decreto die xix mensis Septembris anno MMxiV approbavit. Positione con- 
fecta, die v1 mensis Aprilis anno MMxvrI habitus est Congressus Peculiaris 
Consultorum Theologorum, in quo prospero cum exitu disceptatum est de 
martyrio Venerabilis Servae Dei. Patres Cardinales et Episcopi, in Sessione 
Ordinaria die xvii mensis Octobris anno MMxvit coadunati, agnoverunt eam 
interfectam esse in odium fidei, pro fidelitate Christo et Ecclesiae. Nos 
Ipsi facultatem fecimus Congregationi de Causis Sanctorum ut Decretum de 
martyrio ederet. Insuper decrevimus ut beatificationis ritus celebraretur die 
XXVI mensis Maii anno MMxvri in ecclesia cathedrali Placentiae, in Italia. 

Hodie igitur de mandato Nostro Venerabilis Frater Noster Angelus S.R.E. 
Cardinalis Amato, S.D.B., Praefectus Congregationis de Causis Sanctorum, 
textum Litterarum Apostolicarum legit, quibus Nos Venerabilem Servam 
Dei Leonillam Sgorbati in Beatorum numerum adscribimus: 

Nos, vota Fratris Nostri Georgii Bertin, O.F.M., Episcopi Gibutensis, 
Administratoris Apostolici «ad nutum Sanctae Sedis» Mogadiscensis, necnon 


plurimorum aliorum Fratrum in Episcopatu multorumque christifidelium ex- 

plentes, de Congregationis de Causis Sanctorum consulto, auctoritate Nostra 
Apostolica facultatem facimus ut Venerabilis Serva Dei Leonilla Sgorbati (in 
saeculo: Rosa), virgo et martyr, Soror professa Instituti Missionariarum a 
Consolata, Evangelii testis usque ad sanguinis effusionem, quae occisoribus 
suis ignovit, Beatae nomine in posterum appelletur, atque die septima de- 
cima mensis Septembris, qua martyr occisa est et qua in caelum orta est, 
quotannis in locis et modis iure statutis celebrari possit. In nomine Patris 
et Filii et Spiritus Sancti. 

Aetate nostra, qua plures homines terrore mortis vel tantum minarum 
correpti, timent fidem in Christum palam confiteri ac indigentes pauperio- 
resque oppressos ab iniquis iuvare, haec Beata eximium exemplum cunctis 
dedit spiritus fortitudinis atque verae caritatis, quae omnia suffer, omnia 
credit, omnia sperat, omnia sustinet (1 Cor 13,7). Ipsa etiam commendabilis 
est, quia caritate compulsa, sollicite adiuvit mulieres pregnantes et multos 
parvulos nascituros, in eis Iesu Infantis inspiciens vultum. 

Quod autem decrevimus, volumus et nunc et in posterum tempus vim 
habere, contrariis non obstantibus. 

Datum Romae, apud Sanctum Petrum, sub anulo Piscatoris, die xxvi 


mensis Maii, anno Muxvrr, Pontificatus Nostri sexto. 


De mandato Summi Pontificis 
PETRUS Card. PAROLIN 


Secretarius Status 


Loco£8 Plumbi 
In Secret. Status tab., n. 420.312 

HOMILIA 


Ad Moderatores Ecclesiarum et Communitatum christianarum Medii Orientis, 
Bari. Adhortatio introductoria Summi Pontificis ad orationem oecumenicam 
pro pace.* 


Cari Fratelli, 


siamo giunti pellegrini à Bari, finestra spalancata sul vicino Oriente, 
portando nel cuore le nostre Chiese, i popoli e le molte persone che vivo- 
no situazioni di grande sofferenza. A loro diciamo: «vi siamo vicini». Cari 
Fratelli, grazie di cuore per essere venuti qui con generosità e prontezza. 
E sono tanto grato a tutti voi che ci ospitate in questa città, città dell'in- 
contro, città dell'accoglienza. 

Nel nostro cammino comune ci sostiene la Santa Madre di Dio, qui 
venerata come Odegitria: colei che mostra la via. Qui riposano le reliquie 
di San Nicola, vescovo dell'Oriente la cui venerazione solca i mari e valica 
i confini tra le Chiese. Il Santo taumaturgo interceda per guarire le feri- 
te che tanti portano dentro. Qui contempliamo l'orizzonte e il mare e ci 
sentiamo spinti a vivere questa giornata con la mente e il cuore rivolti al 
Medio Oriente, crocevia di civiltà e culla delle grandi religioni monoteistiche. 

Li e venuto a visitarci il Signore, «sole che sorge dall'alto».' Da li si e 
propagata nel mondo intero la luce della fede. Li sono sgorgate le fresche 
sorgenti della spiritualità e del monachesimo. Li si conservano riti antichi 
unici e riechezze inestimabili dell'arte sacra e della teologia, li dimora l'ere- 
dità di grandi Padri nella fede. Questa tradizione 6 un tesoro da custodire 
con tutte le nostre forze, perché in Medio Oriente ci sono le radici delle 
nostre stesse anime. 

Ma su questa splendida regione si é addensata, specialmente negli ultimi 
anni, una fitta coltre di tenebre: guerra, violenza e distruzione, occupazioni 
e forme di fondamentalismo, migrazioni forzate e abbandono, il tutto nel 
silenzio di tanti e con la complicità di molti. II Medio Oriente e divenuto 


terra di gente che lascia la propria terra. E c'é il rischio che la presenza 


* Die 7 Iulii 2018. 
! Lc 1, 78. 

di nostri fratelli e sorelle nella fede sia cancellata, deturpando il volto 
stesso della regione, perché un Medio Oriente senza cristiani non sarebbe 
Medio Oriente. 

Questa giornata inizia con la preghiera, perché la luce divina diradi le 
tenebre del mondo. Abbiamo già acceso, davanti a San Nicola, la «lampada 
uniflamma», simbolo della Chiesa una. Insieme desideriamo accendere oggi 
una fiamma di speranza. Le lampade che poseremo siano segno di una luce 
che ancora brilla nella notte. I cristiani, infatti, sono luce del mondo? non 
solo quando tutto intorno 6 radioso, ma anche quando, nei momenti bui 
della storia, non si rassegnano all'oscurità che tutto avvolge e alimentano 
lo stoppino della speranza con l'olio della preghiera e dell'amore. Perché, 
quando si tendono le mani al cielo in preghiera e quando si tende la mano 
al fratello senza cercare il proprio interesse, arde e risplende il fuoco dello 
Spirito, Spirito di unità, Spirito di pace. 

Preghiamo uniti, per invocare dal Signore del cielo quella pace che i 
potenti in terra non sono ancora riusciti a trovare. Dal corso del Nilo alla 
Valle del Giordano e oltre, passando per l'Oronte fino al Tigri e all'Eufrate, 
risuoni il grido del Salmo: «Su di te sia pace!».? Per i fratelli che soffrono 
e per gli amici di ogni popolo e credo, ripetiamo: Su di le sia pace! Col 
salmista imploriamolo in modo particolare per Gerusalemme, città santa 
amata da Dio e ferita dagli uomini, sulla quale ancora il Signore piange: 
Su di te sia, pace! 

Sia pace: 6 il grido dei tanti Abele di oggi che sale al trono di Dio. Per 
loro non possiamo piü permetterci, in Medio Oriente come ovunque nel 
mondo, di dire: «Sono forse io il custode di mio fratello?».* L'indifferenza 
uccide, e noi vogliamo essere voce che contrasta l'omicidio dell'indifferenza. 
Vogliamo dare voce a chi non ha voce, a chi puó solo inghiottire lacrime, 
perché il Medio Oriente oggi piange, oggi soffre e tace, mentre altri lo 
calpestano in cerca di potere e ricchezze. Per i piccoli, i semplici, i feriti, 
per loro dalla cui parte sta Dio, noi imploriamo: s?a pace! Il «Dio di ogni 
consolazione »,? che risana i cuori affranti e fascia le ferite,9 ascolti oggi la 


nostra preghiera. 


? Ofr Mt 5, 14. 
* 122, 8. 

* Gen 4, 9. 

5 2 Cor 1, 3. 

5 Ofr Sal 147, 3. 

ALLOCUTIO 


Ad Moderatores Ecclesiarum et Communitatum christianarum Medii Orientis, 
Bari.* 


Cari fratelli e sorelle, 


Sono molto grato per la condivisione che abbiamo avuto la grazia di 
vivere. Ci siamo aiutati a riscoprire la nostra presenza di cristiani in Medio 
Oriente, come fratelli. Essa sarà tanto piü profetica quanto piü testimo- 
nierà Gesü Principe della pace. Egli non impugna la spada, ma chiede ai 
suoi di rimetterla nel fodero.? Anche il nostro essere Chiesa e tentato dalle 
logiche del mondo, logiche di potenza e di guadagno, logiche sbrigative e 
di convenienza. E c'é il nostro peccato, l'incoerenza tra la fede e la vita, 
che oscura la testimonianza. Sentiamo di doverci convertire ancora una 
volta al Vangelo, garanzia di autentica libertà, e di farlo con urgenza ora, 
nella notte del Medio Oriente in agonia. Come nella notte angosciosa del 
Getsemani, non saranno la fuga? o la spada* ad anticipare l'alba radiosa 
di Pasqua, ma il dono di sé a imitazione del Signore. 

La buona notizia di Gesü, crocifisso e risorto per amore, giunta dalle 
terre del Medio Oriente, ha conquistato il cuore dell'uomo lungo i secoli 
perché legata non ai poteri del mondo, ma alla forza inerme della croce. Il 
Vangelo ci impegna a una quotidiana conversione ai piani di Dio, a trovare 
in Lui solo sicurezza e conforto, ad annunciarlo a tutti e nonostante tutto. 
La fede dei semplici, tanto radicata in Medio Oriente, é sorgente da cui 
attingere per abbeverarci e purificarci, come avviene quando torniamo alle 
origini, andando pellegrini à Gerusalemme, in Terra Santa o nei santuari 
dell'Egitto, della Giordania, del Libano, della Siria, della Turchia e degli 
altri luoghi sacri di quelle regioni. 

Incoraggiati gli uni dagli altri, abbiamo dialogato fraternamente. E stato 
un segno che l'incontro e l'unità vanno cercati sempre, senza paura delle 


diversità. Cosi pure la pace: va coltivata anche nei terreni aridi delle contrap- 


* Die 7 Iulii 2018. 
! Ofr Is 9, 5. 

? Ofr Gv 18, 11. 

* Ofr Mt 26, 56. 

* Ofr Mt 26, 52. 

posizioni, perché oggi, malgrado tutto, non c'é alternativa possibile alla pace. 
Non le tregue garantite da muri e prove di forza porteranno la pace, ma la 
volontà reale di ascolto e dialogo. Noi ci impegniamo a camminare, pregare 
e lavorare, e imploriamo che l'arte dell'incontro prevalga sulle strategie dello 
scontro, che all'ostentazione di minacciosi segn? d? potere subentri il potere di 
segni speranzosi: uomini di buona volontà e di credo diversi che non hanno 
paura di parlarsi, di accogliere le ragioni altrui e di occuparsi gli uni degli 
altri. Solo cosi, avendo cura che a nessuno manchino il pane e il lavoro, la 
dignità e la speranza, le urla di guerra si muteranno in canti di pace. 

Per fare questo é essenziale che chi detiene il potere si ponga final- 
mente e decisamente al vero servizio della pace e non dei propri interessi. 
Basta ai tornaconti di pochi sulla pelle di molti! Basta alle occupazioni di 
terre che lacerano i popoli! Basta al prevalere delle verità di parte sulle 
speranze della gente! Basta usare il Medio Oriente per profitti estranei al 
Medio Oriente! 

La guerra e la piaga che tragicamente assale quest'amata regione. Ne 
é vittima soprattutto la povera gente. Pensiamo alla martoriata Siria, in 
particolare alla provincia di Deraa. Li sono ripresi aspri combattimenti 
che hanno provocato un ingente numero di sfollati, esposti a sofferenze 
terribili. La guerra e figlia del potere e della povertà. Si sconfigge rinun- 
ciando alle logiche di supremazia e sradicando la miseria. Tanti conflitti 
sono stati fomentati anche da forme di fondamentalismo e di fanatismo 
che, travestite di pretesti religiosi, hanno in realtà bestemmiato il nome di 
Dio, che é pace, e perseguitato il fratello che da sempre vive accanto. Ma 
la violenza 6 sempre alimentata dalle armi. Non si puó alzare la voce per 
parlare di pace mentre di nascosto si perseguono sfrenate corse al riarmo. 
E una gravissima responsabilità, che pesa sulla coscienza delle nazioni, in 
particolare di quelle pià potenti. Non si dimentichi il secolo scorso, non 
si scordino le lezioni di Hiroshima e Nagasaki, non si trasformino le terre 
d'Oriente, dove 6 sorto il Verbo della pace, in buie distese di silenzio. Ba- 
sta contrapposizioni ostinate, basta alla sete di guadagno, che non guarda 
in faecia à nessuno pur di accaparrare giacimenti di gas e combustibili, 
senza ritegno per la casa comune e senza scrupoli sul fatto che il mercato 
dell'energia detti la legge della convivenza tra i popoli! 

Per aprire sentieri di pace, si volga invece lo sguardo a chi supplica di 


convivere fraternamente con gli altri. Si tutelino tutte le presenze, non solo 

quelle maggioritarie. Si spalanchi anche in Medio Oriente la strada verso il 
diritto alla comune cittadinanza, strada per un rinnovato avvenire. Anche 
1 cristiani sono e siano cittadini & pieno titolo, con uguali diritti. 

Fortemente angosciati, ma mai privi di speranza, volgiamo lo sguardo 
a Gerusalemme, città per tutti i popoli, città unica e sacra per cristiani, 
ebrei e musulmani di tutto il mondo, la cui identità e vocazione va pre- 
servata al di là delle varie dispute e tensioni, e il cui status quo esige di 
essere rispettato secondo quanto deliberato dalla Comunità internazionale 
e ripetutamente chiesto dalle comunità cristiane di Terra Santa. Solo una 
soluzione negoziata tra Israeliani e Palestinesi, fermamente voluta e favorita 
dalla Comunità delle nazioni, potrà condurre a una pace stabile e duratura, 
e garantire la coesistenza di due Stati per due popoli. 

La speranza ha il volto dei bambini. In Medio Oriente, da anni, un nu- 
mero spaventoso di piccoli piange morti violente in famiglia e vede insidiata 
la terra natia, spesso con l'unica prospettiva di dover fuggire. Questa e la 
morte della speranza. Gli occhi di troppi fanciulli hanno passato la maggior 
parte della vita a vedere macerie anziché scuole, a sentire il boato sordo di 
bombe anziché il chiasso festoso di giochi. L'umanità ascolti — vi prego — il 
grido dei bambini, la cui bocca proclama la gloria di Dio.? E asciugando le 
loro lacrime che il mondo ritroverà la dignità. 

Pensando ai bambini — non dimentichiamo i bambini! -, tra poco fare- 
mo librare in aria, insieme ad alcune colombe, il nostro desiderio di pace. 
L'anelito di pace si levi piü alto di ogni nube scura. I nostri cuori si man- 
tengano uniti e rivolti al Cielo, in attesa che, come ai tempi del diluvio, 
torni il tenero ramoscello della speranza." E il Medio Oriente non sia piü 
wn arco di guerra teso tra i continenti, ma wun'arca d? pace accogliente per 
i popoli e le fedi. Amato Medio Oriente, si diradino da te le tenebre della 
guerra, del potere, della violenza, dei fanatismi, dei guadagni iniqui, dello 
sfruttamento, della povertà, della disuguaglianza e del mancato riconosci- 
mento dei diritti. «Su te sia pace» — insieme: «Su te sia pace» [ripetono] -, 


in te giustizia, sopra di te si posi la benedizione di Dio. Amen. 


5 Ofr Sal 8, 3. 
5 Ofr Gen 8, 11. 
7 Sal 122, 8. 

NUNTIUS 


Ad participes III Conferentiae Internationalis «Catholicae theologicae ethicae 
in Ecclesia universali» (Serai, 26-29 Iulii 2018). 


Dear Brothers and. Sisters! 


I greet all you taking part in this, your third worldwide conference on 
theological ethics. It takes place in Sarajevo, a city of great symbolic value 
for the journey of reconciliation and peacemaking after the horrors of a 
recent war that brought so much suffering to the people of that region. 

Sarajevo is a city of bridges. Your meeting is inspired by this dominant 
motif, which warns of the need to build, in an environment of tension 
and division, new paths of closeness between peoples, cultures, religions, 
visions of life and political orientations. I have appreciated this effort of 
yours from the beginning, when the members of your planning committee 
visited me in the Vatican last March. 

The theme of your meeting is one to which I myself have often called 
attention: the need to build bridges, not walls. I keep repeating this in the 
lively hope that people everywhere will pay attention to this need that is 
increasingly acknowledged, albeit at times resisted by fear and forms of 
regression. Without renouncing prudence, we are called to recognize every 
sign and mobilize all our energy in order to remove the walls of division 
and to build bridges of fraternity everywhere in the world. 

The three focal points of your meeting intersect along this journey of 
bridge building in a critical time like our own. You have given a central 
place to the ecological challenge, since certain of its aspects can create 
grave imbalances not only in terms of the relationship between man and 
nature, but also between generations and peoples. This challenge - as it 
emerges from the Encyclical Laudato S?' — is not simply one of many, but 
the broader backdrop for an understanding of both ecological ethics and 
social ethies. For this reason, your concern for the issue of migrants and 
refugees is very serious and provokes a metanoia that can foster ethical 
and theological reflection, even before inspiring suitable pastoral attitudes 


and responsible and carefully planned political policies. 

In this complex and demanding scenario, there is need for individuals 
and institutions capable of assuming a renewed leadership. There is no 
need, on the other hand, for hurling slogans that often remain empty, or 
for antagonism between parties jockeying for the front position. We require 
a leadership that can help to find and put into practice a more just way 
for all of us to live in this world as sharers in à common destiny. 

With regard to the question of how theological ethics can make its own 
specific contribution, I find insightful your proposal to create a network 
between persons on the various continents who, with different modalities 
and expressions, can devote themselves to ethical reflection in a theo- 
logical key in an effort to find therein new and effective resources. With 
such resources, suitable analyses can be carried out, but more importantly, 
energies can be mobilized for à praxis that is compassionate and attentive 
to tragic human situations, and concerned with accompanying them with 
merciful care. To create such a network, it is urgent first to build bridges 
among yourselves, to share ideas and programmes, and to develop forms of 
closeness. Needless to say, this does not meaning striving for uniformity of 
viewpoints, but rather seeking with sincerity and good will à convergence of 
purposes, in dialogical openness and the discussion of differing perspectives. 
Here you will find helpful a particular form of competence, all the more 
urgent and complex today, to which I referred in the Foreword of the recent 
Apostolic Constitution Veritatis Gaudiwm. In mentioning the fundamental 
criteria for à renewal and a relaunching of ecclesiastical studies, I stressed 
the importance of ^wide-ranging dialogue" (No. 4b), which can serve as the 
basis for that interdisciplinary and transdisciplinary openness so vital also 
for theology and for theological ethics. I also pointed to *the urgent need 
for 'networking' between those institutions worldwide that cultivate and 
promote ecclesiastical studies" (No. 4d). 

I encourage you, as men and women working in the field of theological 
ethies, to be passionate for such dialogue and networking. This approach 
can inspire analyses that will be all the more insightful and attentive to the 
complexity of human reality. You yourselves will learn ever better how to 
be faithful to the word of God which challenges us in history, and to show 
solidarity with the world, which you are not called to judge but rather to 


offer new paths, accompany journeys, bind hurts and shore up weakness. 

You already have over ten years of experience in building such bridges 
in your association, Catholic Theological Ethics in the World Church. Your 
international meetings in Padua (2006) and Trent (2010), your regional 
meetings on different continents and your various initiatives, publications 
and teaching activities, have taught you a style of sharing which I trust 
you will pursue in a way that will prove fruitful for the entire Church. I 
join you in thanking the officers who have come to the end of their term 
and those now taking up their responsibilities; I will remember them in 
my prayers. To all of you I cordially impart my blessing, and I ask you, 
please, to pray for me. 

From the Vatican, 11 July 2018 


FRANCIS 

ACTA CONGREGATIONUM 


CONGREGATIO PRO DOCTRINA FIDEI 


RESCRIPTUM «EX AUDIENTIA SS.MI» 


Nova redactio n. 2267 Catechismi Catholicae Ecclesiae de poena mortis. 


Summus Pontifex Franciscus, in Audientia die xi mensis Maii anno 
MMXVII Praefecto Congregationis pro Doctrina Fidei concessa, hanc no- 
vam Catechismi Catholicae Ecclesiae paragraphi 2267 approbavit formulam, 
quam alias iussit in linguas verti atque cunctas in praedicti Catechismi 
versiones inseri. 

De poena mortis 

2267. Quod auctoritas legitima, processu ordinario peracto, recurrere 
posset ad poenam mortis, diu habitum est utpote responsum nonnullorum 
delictorum gravitati aptum instrumentumque idoneum, quamvis extremum, 
ad bonum commune tuendum. 

His autem temporibus magis magisque agnoscitur dignitatem personae 
nullius amitti posse, nec quidem illius qui scelera fecit gravissima. Novus 
insuper sanctionis poenalis sensus, quoad Statum attinet, magis in dies 
percipitur. Denique rationes efficientioris custodiae excogitatae sunt quae 
in tuto collocent debitam civium defensionem, verum nullo modo imminuant 
reorum potestatem sui ipsius redimendi. 

Quapropter Ecclesia, sub Evangelii luce, docet «poenam capitalem non 
posse admitti quippe quae repugnet inviolabili personae humanae dignitati » ! 


atque Ipsa devovet se eidemque per omnem orbem abolendae. 


! Fnawciscus, Sermo ad participantes conventum a Pontificio Consilio de Nova Evangelizatio- 
ne Promovenda provectum (die XI mensis Octobris anno MMXVII): L'Osservatore Romano (die XIII 
mensis Octobris anno MMXVII), 5. 

Hoe Rescriptum typis edetur per publicationem in actis diurnis L'Os- 


servatore Romano habetque vigorem eodem die, ac deinde foras dabitur in 


Actis Apostolicae Sedis. 


ALoisiUS F. Canp. Lapamia, S.I. 


Congregationis pro Doctrina Fidei Praefectus 


Datum ex Aedibus Vaticanis, die 1 mensis Augusti, a. D. MMxvi, in 


memoria sancti Alfonsi Mariae de' Liguori. 

II 


Epistula ad Episcopos de nova redactione n. 2267 Caítechism? Catholicae Ec- 
clesiae de poena mortis. 


1. Il Santo Padre Francesco, nel Discorso in occasione del venticinque- 
simo anniversario della pubblicazione della Costituzione Apostolica Fidei 
depositum, con la quale Giovanni Paolo II promulgava il Catechismo della 
Chiesa, Cattolica, ha chiesto che fosse riformulato l'insegnamento sulla pena 
di morte, in modo da raccogliere meglio lo sviluppo della dottrina avvenuto 
su questo punto negli ultimi tempi.! Questo sviluppo poggia principalmente 
sulla coscienza sempre piü chiara nella Chiesa del rispetto dovuto ad ogni 
vita umana. In questa linea affermava Giovanni Paolo II: « Neppure l'omicida 


perde la sua dignità personale e Dio stesso se ne fa garante ».? 


2. In tale luce và compreso l'atteggiamento verso la pena di morte che 
si é affermato sempre piü largamente nell'insegnamento dei pastori e nella 
sensibilità del popolo di Dio. Se, infatti, la situazione politica e sociale di un 
tempo rendeva la pena di morte uno strumento accettabile per la tutela del 
bene comune, oggi la sempre piü viva coscienza che la dignità di una persona 
non viene perduta neanche dopo aver commesso crimini gravissimi, l'appro- 
fondita comprensione del senso delle sanzioni penali applicate dallo Stato, e 
la messa a punto di sistemi di detenzione piü efficaci che assicurano la dove- 
rosa difesa dei cittadini, hanno dato luogo ad una nuova consapevolezza che 


ne riconosce l'inammissibilità e perció chiede la sua abolizione. 


3. In questo sviluppo e di grande importanza l'insegnamento della Lette- 
ra enciclica Evangelium vitae di Giovanni Paolo II. Il Santo Padre annoverava 
tra i segni di speranza di una nuova civiltà della vita «la sempre piü diffusa 
avversione dell'opinione pubblica alla pena di morte anche solo come stru- 
mento di *legittima difesa" sociale, in considerazione delle possibilità di cui 


dispone una moderna società di reprimere efficacemente il crimine in modi 


! Cf. FnANcEsCO, Discorso ai partecipanti all'incontro promosso dal Pontificio Consiglio per 
la Promozione della Nuova Evangelizzazione (11 ottobre 2017): L'Osservatore Romano (13 ottobre 
2017), 4. 

? GrovANNI PaoLo II, Lett. enc. Evangelium vitae (25 marzo 1995), n. 9: AAS 87 (1995), 411. 

che, mentre rendono inoffensivo colui che l'ha commesso, non gli tolgono 
definitivamente la possibilità di redimersi».? L'insegnamento di Evangelium 
vitae e stato raccolto poi nell'editio typ?ca del Catechismo della Chiesa Catto- 
lica. In esso, la pena di morte non si presenta come una pena proporzionata 
alla gravità del delitto, ma si giustifica solo se fosse «l'unica via praticabile 
per difendere efficacemente dall'aggressore ingiusto la vita di esseri umani», 
anche se di fatto «i casi di assoluta necessità di soppressione del reo sono 


ormai molto rari, se non addirittura inesistenti» (n. 2267). 


4. Giovanni Paolo II 6 intervenuto anche in altre occasioni contro la 
pena di morte, appellandosi sia al rispetto della dignità della persona sia 
ai mezzi che possiede la società odierna per difendersi dal criminale. Cosi, 
nel Messaggio natalizio del 1998, egli auspicava «nel mondo il consenso nei 
confronti di misure urgenti ed adeguate ... per bandire la pena di morte ».* 
Il mese successivo, negli Stati Uniti, egli ripeteva: «Un segno di speranza e 
costituito dal crescente riconoscimento che la dignità della vita umana non 
deve mai essere negata, nemmeno a chi ha fatto del male. La società moder- 
na possiede gli strumenti per proteggersi senza negare in modo definitivo 
ai criminali la possibilità di ravvedersi. Rinnovo l'appello lanciato a Natale, 


affinché si decida di abolire la pena di morte, che é crudele e inutile ».? 


5. La spinta ad impegnarsi per l'abolizione della pena di morte 6 conti- 
nuata con i Pontefici successivi. Benedetto XVI richiamava «l'attenzione dei 
responsabili della società sulla necessità di fare tutto il possibile per giungere 
all'eliminazione della pena capitale».? E successivamente auspicava ad un 
gruppo di fedeli che «le vostre deliberazioni possano incoraggiare le inizia- 
tive politiche e legislative, promosse in un numero crescente di Paesi, per 
eliminare la pena di morte e continuare i progressi sostanziali realizzati per 
adeguare il diritto penale sia alle esigenze della dignità umana dei prigionieri 


che all'effettivo mantenimento dell'ordine pubblico »." 


* [bid., n. 2: AAS 87 (1995), 432. 

* GiovaNNI PaoLo II, Messaggio Urbi et Orbi per il Santo Natale (25 dicembre 1998), n. 5: Inse- 
gnamenti XXI, 2 (1998), 1348. 

5 In., Omelia nel Trans World Dome di St. Louis (27 gennaio 1999): Insegnamenti XXII, 1 
(1999), 269; cf. Omelia nella Messa nella Basilica di Nuestra Sefiora de Guadalupe a Città del 
Messico (23 gennaio 1999): «Occorre porre fine al ricorso non necessario alla pena di morte»: 
Insegnamenti XXII, 1 (1999), 123. 

5 BENEDETTO XVI, Esort. Ap. postsinodale Africae munus (19 novembre 2011), n. 83: AAS 104 
(2012), 2776. 

* [p., Udienza generale (30 novembre 2011): Insegnamenti VII, 2 (2011), 813. 

6. In questa stessa prospettiva Papa Francesco ha ribadito che «oggi- 
giorno la pena di morte é inammissibile, per quanto grave sia stato il delitto 
del condannato».* La pena di morte, quali che siano le modalità dell'esecu- 
zione, «implica un trattamento crudele, disumano e degradante».? Va inoltre 
rifiutata «a motivo della difettosa selettività del sistema penale e di fronte 
alla possibilità dell'errore giudiziario».? E in questa luce che Papa France- 
sco ha chiesto una revisione della formulazione del Catechismo della Chiesa 
Cattolica sulla pena di morte, in modo che si affermi che «per quanto grave 
possa essere stato il reato commesso, la pena di morte é inammissibile per- 


ché attenta all'inviolabilità e dignità della persona ».!! 


7. La nuova redazione del n. 2267 del Catechismo della. Chiesa, Catto- 
lica, approvata da Papa Francesco, si situa in continuità con il Magistero 
precedente, portando avanti uno sviluppo coerente della dottrina cattolica.'? 
Il nuovo testo, seguendo le orme dell'insegnamento di Giovanni Paolo II in 
Evangelium vitae, afferma che la soppressione della vita di un criminale come 
punizione per un delitto é inammissibile perché attenta alla dignità della 
persona, dignità che non viene perduta neanche dopo aver commesso dei 
crimini gravissimi. A questa conclusione si arriva anche tenendo conto della 
nuova comprensione delle sanzioni penali applicate dallo Stato moderno, che 
devono orientarsi innanzitutto alla riabilitazione e reintegrazione sociale del 
criminale. Infine, visto che la società odierna possiede sistemi di detenzione 
piü efficaci, la pena di morte risulta non necessaria come protezione della 
vita di persone innocenti. Certamente, resta in piedi il dovere della pubblica 


autorità di difendere la vita dei cittadini, come e stato sempre insegnato dal 


5 FnawcEsCO, Lettera al Presidente della Comm/issione internazionale contro la pena di morte 
(20 marzo 2015): L'Osservatore Romano (20-21 marzo 2015), 7. 

? Ibid. 

9 [bid. 

! FnANcESCO, Discorso ai partecipanti all'incontro promosso dal Pontificio Consiglio per la 
Promozione della Nuova Evangelizzazione (11 ottobre 2017): L'Osservatore Romano (13 ottobre 
2017), 5. 

7? Of. VINCENZO DI LÉnINS, Commonitorium, cap. 23: PL 50, 667-669. In riferimento alla pena di 
morte, trattando delle specificazioni dei precetti del decalogo, la Pontificia Commissione Biblica ha 
parlato di «affinamento» delle posizioni morali della Chiesa: « Con il corso della storia e lo sviluppo 
delle civiltà, la Chiesa ha pure affinato le proprie posizioni morali riguardanti la pena di morte e 
la guerra in nome di un culto della vita umana che essa nutre senza cessa meditando la Scrittura 
e che prende sempre piü colore di un assoluto. Cio che sottende queste posizioni apparentemente 
radicali é sempre la stessa nozione antropologica di base: la dignità fondamentale dell'uomo creato 
a immagine di Dio» (Bibbia e morale. Radici bibliche dell'agire cristiano, 2008, n. 98). 

Magistero e come conferma il Catechismo della Chiesa Cattolica nei numeri 


2265 e 22606. 


8. Tutto questo mostra che la nuova formulazione del n. 2267 del Cate- 
chismo esprime un autentico sviluppo della dottrina, che non e in contraddi- 
zione con gli insegnamenti anteriori del Magistero. Questi, infatti, possono 
spiegarsi alla luce della responsabilità primaria dell'autorità pubblica di tu- 
telare il bene comune, in un contesto sociale in cui le sanzioni penali si com- 
prendevano diversamente e avvenivano in un ambiente in cui era piü difficile 


garantire che il eriminale non potesse reiterare il suo crimine. 


9. Nella nuova redazione si aggiunge che la consapevolezza sulla inam- 
missibilità della pena di morte e cresciuta «alla luce del Vangelo ».? II Vange- 
lo, infatti, aiuta à comprendere meglio l'ordine creaturale che il Figlio di Dio 
ha assunto, purificato e portato a pienezza. Ci invita anche alla misericordia 


e alla pazienza del Signore che dà a ciascuno il tempo per convertirsi. 


10. La nuova formulazione del n. 2267 del Catechismo della Chiesa Catto- 
lica, vuole costituire una spinta a un deciso impegno, anche attraverso un ri- 
spettoso dialogo con le autorità politiche, affinché sia favorita una mentalità 
che riconosca la dignità di ogni vita umana e vengano create le condizioni che 
consentono di eliminare oggi l'istituto giuridico della pena di morte laddove 
é ancora in vigore. 

Il Sommo Pontefice Francesco, nell'Udienza concessa al sottoscritto Se- 
gretario (n dala 28 giugno 2018, ha approvato la presente Lettera, decisa 
dalla Sessione Ordinaria di questa Congregazione il 13 giugno 2016, e ne ha 
ordinato la pubblicazione. 

Dato à Roma, dalla Sede della Congregazione per la Dottrina della Fede, 
il 1? agosto 2018, Memoria di Sant'Alfonso Maria de' Liguori. 


Luis F. Canp. LanpaniA, S.I. 
Prefetto 


FB GiAcoqo MORANDI 


Arcivescovo titolare di Cerveteri 
Segretario 


3 Cowc. Ecuw. Var. II, Cost. past. Gaudium et spes, n. 4. 

CONGREGATIO 
PRO ECCLESIIS ORIENTALIBUS 


AUSTRIAE 


de iurisdictionis extentu. 


DECRETUM 


Pastoralis cura christifidelium orientalium catholicorum, Hierarcha pro- 
priae Ecclesiae sui iuris carentium, Ordinariis loci domicilii Supremi Le- 
gislatoris voluntate concreditur (cfr can. 916 $ 5 CCEO). Apostolica Sedes 
Ordinariatus autem erexit, ubi iidem fideles plures ac stabiles sunt. 

Christifideles catholici ritus byzantini ab Ucraina oriundi et in Austriam 
migrati Archiepiscopi Vindobonensis curae die 3 mensis Octobris A.D. 1945 
concrediti sunt idque die 13 mensis Iunii A.D. 1956 confirmatum est. 

Christifideles quoque orientales catholici plurium Ecclesiarum sui iuris 


una cum fidelibus ritus byzantini in Austria nunc commorantur. 


Summus Pontifex Franciscus PP., 


ad eorum pastoralem curam promovendam, die 20 mensis Iulii A.D. 
2018, Austriae Ordinariati iurisdictionem omnibus christifidelibus orienta- 
libus catholicis, Hierarcha propriae Ecclesiae sui iuris carentibus, extende- 
re dignatus est. Contrariis quibuscumque, etiam speciali mentione dignis, 
minime obstantibus. 

Datum Romae, ex Aedibus Congregationis pro Ecclesiis Orientalibus, 
die 26 mensis Iulii A. D. 2018 


F4 LEONARDUS Card. SANDRI 
Praefectus 


L. t8 8. 


P. LaunENTIUS LonRusso, O.P. 


Subsecretarius 

CONGREGATIO DE CAUSIS SANCTORUM 


ANTIOCHENA SYRORUM 


Beatificationis seu Declarationis Martyrii Servi Dei Flaviani Michaélis Melki (in 
saeculo: Iacobi) e Congregatione Fratrum Sancti Ephraem Episcopi lazirensis 
Syrorum (t 1915) 


DECRETUM SUPER MARTYRIO 


«Deo gratias agamus. [...] Saero Cordi confidamus. Sive vivamus sive 
moriamur, nos omnino Dei sumus ». 

Verba haec administro suo scripsit Servus Dei Flavianus Michael Melki, 
priusquam sanguinem suum pro fide in Christum effundit. In his valide 
compendiatur tam eius ferventis iter apostolatus quam evangelicae perfec- 
tionis vehemens inquisitio, qua tota eius vita denotabatur. 

Servus Dei exeunte anno 1858 in pago v.d. Kalaat Mara iuxta Mardam, 
olim Imperii Othomani in dictione, natus est. Familia eius ex traditione 
Syro-Orthodoxam scilicet in Iacobitarum confessone constitutam se profi- 
tebatur. Anno 1868 Servus Dei ad monasterium Sancti Ananiae in oppido 
Zaafarane, quod Ecclesiae Orthodoxae sedis Patriarchatus erat, missus est. 
Hic fere per decem annos commoratus, praeter theologica studia etiam 
Syriacam, Arabicam et Turcicam linguam didicit. Anno 1878 diaconus factus 
est, postea monasterii bibliothecarius et magister nominatus. 

Cum hoc orationis meditationisque et studii iter conficeret, consilium in 
animum volvit amplectendi Catholicam Ecclesiam, quamvis parentes de hoc 
ei adversarentur; immo frater eundem alligavit et vi traxit ut in monasterium 
reduceret. Servus Dei suo in proposito perseveravit et ad Libanum iuxta 
Catholicum Patriarchatum contendit, ut institutionem suam perficeret ad 
sacerdotalem ordinationem. Fraternitatem Sancti Ephraem ingressus, die 
13 mensis Maii anno 1883 Beroeae sacro ordine auctus est. 

Praeter munus professoris Martinensi in dioecesano seminario, ei man- 
datum est ut Iacobitarum et Orthodoxorum pagos rurali in regione T'urAb- 


dàn visitaret. Consuetudinem cum parentibus recuperavit et interdum rediit 

eosdem ad visitandos, qui, tempore interposito, in Catholicam Ecclesiam 
ipsi accesserunt. 

Anno 1895 Imperium Othomanum, in provincia Diyarbakir, terribilibus 
caedibus Armenos trucidavit. Ecclesia et domus Servi Dei praedatae et 
deletae sunt, multi paroeciae incolae interfecti, inter quos etiam Servi Dei 
mater. Sequentibus annis, multorum pagorum sacrorumque locorum iterum 
aedificandi operam navavit, dum sacerdotum ex Iacobitis proditorum ins- 
titutionem consulit. Anno 1897 Episcopus eum Vicarium Generalem nomi- 
navit et pastoralem curam propinquorum pagorum ei commendavit. Etiam 
natali in pago ecclesiam et pro pueris scholam exstruxit. Ab anno 1902 in 
dioecesim Jazirensem, nunc v.d. Djézireh in Turcia, missus est, multis a 
fidelibus benigne acceptus. Etiam illie ecclesias et scholas pro pueris aedi- 
fieavit, confraternitates fundavit canonicamque matutinam et vespertinam 
orationem redintegravit. Anno 1910 Patriarcha eum Vicarium Patriarchalem 
Mardinensem nominavit et duos post annos a Sancto Pontifici Pio X pe- 
tivit ut eum eligeret consecraretque Episcopum lazirensem. Die 19 mensis 
Ianuarii anno 1913 episcopali dignitate auctus est. Novo in hoc ministerio 
constitutus populum suum ad egestatem aliasque inopias temperandas ge- 
nerose adiuvavit. Orationi et praedicationi fidelis semper fuit, summa cura 
amicitiam excoluit una cum dialogo erga non catholicos. 

Anno 1915 autem Status Turcicus Armenos, Assyrios, Syros et Graecos, 
scilicet omnes qui christianam fidem profitebantur, acriter aggressus est. 
Aestate Dominus Melki, cum audivisset christianos graviter periclitantes, 
ad Iaziram raptim rediit, unde valde contendit ut impediret coactam eorum 
deportationem. 

Cum autem periculis etiam religiosi moderatores, a militibus insultati, 
obiectarentur, ab oppidi principe, qui priscus erat amicus, exhortatus est 
ut iuxta Yazidismi sectatores confugeret, cui Servus Dei respondit dicens: 
«Plane nequeo fideles meos relinquere ut me servarem, hoc enim et contra 
fidem meam et contra meum pastorale munus est». Ad dimidiam partem 
mensis Augusti Servus Dei una cum civitatis principibus, laicis et sacerdo- 
tibus deprehensus est. Etiam in captivitate iis operam dedit, qui cum eo 
eandemque sortem patiebantur, atque consolabatur omnes et exhortabatur 
ut fidem servarent usque ad finem. Ad militare tribunal deductus est et 
pertinaciter vim, ictus et contumelias toleravit. Ei denique, ut vitam servaret, 


proposuerunt ut ad Macometi religionem se converteret; quod ipse autem 

summo consilio prompte denegavit. Etiam alii captivi in professione fidei 
eum secuti sunt, quapropter omnes per focilationem capite damnati sunt. 
Tum ergo ipse una cum sociis, catenis alligatus, ad ripam Tigridis fluminis 
deductus ibique vestimentis suis despoliatus, aliis violentiis acceptis, plumbis 
interfectus est. Erat illa dies 20 mensis Augusti anno 1915. 

Cum Servi Dei fama martyrii in communitate ecclesiali valde diffusa 
esset, a die 8 mensis Aprilis anno 2010 ad diem 30 mensis Septembris 
anno 2012 apud Antiochenum Syro-Catholicum Patriarchatum Inquisitio 
eparchialis celebrata est, cuius iuridica validitas ab hae Congregatione de 
Causis Sanctorum, per Decretum diei 7 mensis Martii anno 2014, est appro- 
bata. Exarata Positione, die 21 mensis Iulii anno 2015, positivo cum exitu 
Peculiaris Consultorum Theologorum Congressus celebratus est. Patres Car- 
dinales et Episcopi Ordinaria in Sessione diei 7 mensis Augusti anno 2015, 
me Angelo Card. Amato praesidente, agnoverunt ob eiusdem fidem Christi 
et Ecclesiae interfectum esse. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de martyrio eiusque causa Servi Dei Flaviani Michaelis 
Melki (in saeculo: Iacobi), e Congregatione Fratrum Sancti Ephraimi, Episcopi 
lazirensis Syrorum, in casu et ad effectum de quo agitur. 

Hoe autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 8 mensis Augusti a.D. 2015. 


ANGELUS Canp. AMaTO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

MASANENSIS 


Beatificationis et Canonizationis Servi Dei Thomae Choe Yang-eop Sacerdotis Dioe- 
cesani (1821-1861) 


DECRETUM SUPER VIRTUTIBUS 


«Qui pascis Israel, intende [...] Excita potentiam tuam et veni, ut salvos 
facias nos» (Ps 80, 2-3). 

Dominus gregem suum ducere pergit et suam gloriam in pastoribus et fi- 
delibus refulgere facit. Sic Servus Dei Thomas Choe Yang-eop sua vita Chris- 
ti Boni Pastoris piae unionis cum populo singulare testimonium praebuit. 

Servus Dei christiano in pago v.d. Saeteo Meridionali in Corea die 1 men- 
sis Martii anno 1821 natus est, in rerum locorumque adiunctis discriminis 
et saevae persecutionis erga christianos. Haec perfidia dispositio a dynastia 
Joseon agitabatur, quae iam a saeculo XIV illam regionem dominabat et 
Confucii doctrina et maiorum cultu communem praecipuam naturam Corea- 
norum informaverat. Prima publica persecutio iam extremis annis saeculi 
XVII exarsit, quam postea illius populi in historia aliae secutae sunt. Hac 
causa christiani saepe alio discedere debuerunt. Haec prudentia in casu 
parentum Thomae longe non valuit: enim singulo anno intermisso, uterque 
necatus est. Pater nomine Franciscus canonizatus est, mater autem nomine 
Maria in numero Beatorum ascripta. 

Thomas in Sinis alumnus fuit Macaonensi in seminario, quod regebatur 
a Parisiensi Societate Missionum Exterarum pro Oriente Extremo. Illis in 
annis Servi Dei in studiis fuit sodalis Sanctus Andrea Kim Tae-gón, qui in 
odium fidei anno 1846 occisus est. Acta Martyrum Gihaensium (1839-1849) 
et Byeongoensium (1846) latine translavit atque die 15 mensis Aprilis 1849 
in civitate Sanghaevi presbyteratu auctus est. 

Conatibus multis captis frustra, potuit demum in patriam redire ibique 
caritate et zelo magnam operam pastoralem egit, maxime in oppido Baithi, 
unde opus eius dimanavit. Eius apostolatus viatorius nuncupari videtur, enim 
varios pagos crebro visitabat, Verbum Dei predicans, sacramenta ministrans 
et omnes ad cohaerentiam vitae exhortans. 

Anno 1859 a publicae securitatis custodibus deprehensus est, qui eum 


percusserunt et nudum in nive reliquerunt. Hoc episodium in vita Servi Dei 

non unicum fuit, qui saepissimae humiliationibus et minis passus est, sed 
animum perseverantiamque fidei et ministeri eius nihil debilitare valuit. 

Eius spiritualitas summa essentialitate compendiatur atque in adiunctis 
culturalibus et politicis Evangelii in evulgationem valde hostilibus summa 
eius constantia fidei austeritate, fidelitate, humilitate, castitate et denique 
summa sollicitudine Regni Dei gloriae eminet. 

Actuosus et festivus Thomas Choe Yang-eop naturam serenam et simul 
firmam habuit. Eius spiritualitas humanis et christianis principiis enutrita 
super conscientiam vivendi in Domini praesentia fundabatur. Servus Dei 
fuit vir magnae fidei, quae non solum metaphorico sermone martyrum san- 
guine alebatur. Eius vitae super Verbum Dei innixa est et super orationis 
vehementissimam experientiam, super fervidam celebrationem Eucharistiae 
et filialem devotionem in Beatam Mariam Virginem. 

Amor in Dominum eum ad se omnino offerendum pro fratribus com- 
pulit, maxime per solidamen in egeniores et per promptum habitum ad 
opera etiam vilissima adiunctis in difficilibus. Eius evangelica simplicitate 
et benignitate multi etiam, qui Christi fidem non erant amplexi, ad eum 
accedebant, quibus ille sine discrimine consilia et corporis spiritusque au- 
xilia praebebat. Fuit promotor multarum pastoralium et missionariarum 
operarum ad fidem christianam suo in populo confirmandam. Ad hunc 
finem ille reliquit scripta quaedam pro doctrina christiana evulganda in 
populum, varios hymnos spirituales, qui ipse ad melodias varias aptabat, 
et litteras. 

Post duodecim annos indefessae actuositatis, debilitatus et nimio labore 
consumptus, correptus typhoidea febri die 15 mensis Iunii anno 1861, vix 
quadragesimum annum aetatis suae agens, mortali e vita demigravit. 

Ob famam sanctitatis a die 3 mensis Decembris anno 2005 ad diem 26 
mensis Octobris anno 2006 iuxta Curiam ecclesiasticam Masanensem Inqui- 
sitio dioecesana celebrata est, cuius iuridica validitas ab hac Congregatione 
de Causis Sanctorum per Decretum diei 1 mensis Octobris anno 2010 est 
approbata. Exarata Positione, die 18 mensis Novembris anno 2014 sessio 
positivo cum exitu habita est Consultorum in Historia peritorum. Deinde 
secundum normas disceptatum est an Servus Dei virtutes heroum in modum 
exercuisset. Positivo cum exitu, die 15 mensis Decembris anno 2015 Peculia- 
ris Congressus Theologorum auctus est et die 14 mensis Martii anno 2016 


Ordinaria in Sessione Patres Cardinales et Episcopi se congregaverunt, me 

Angelo Cardinale Amato praesidente, et agnoverunt Servum Dei virtutes 
theologales, cardinales et adnexas heroum in gradum exercuisse. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de virtutibus theologalibus Fide, Spe et Caritate tum in 
Deum twm n proximum, necnon de cardinalibus Prudentia, Iustitia, Tem- 
perantia, et. Fortitudine, iisque adnexis, in gradu heroico, Servi Dei Thomae 
Choe Yang-eop, Sacerdotis Dioecesani, in casu et ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 

Datum Romae, die 26 mensis Aprilis a.D. 2016. 


ANGELUS CARD. AMaATO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

SANCTI IACOBI IN CHILE 


Beatificationis et Canonizationis Servi Dei Andreae Philomeni García Acosta Laici 
professi ex Ordine Fratrum Minorum (1800-1853) 


DECRETUM SUPER VIRTUTIBUS 


«Ave, regina sapientia, Dominus te salvet cum tua sorore sancta pura 
simplicitate. Domina sancta paupertas, Dominus te salvet cum tua sorore 
sancta humilitate. Domina sancta caritas, Dominus te salvet cum tua sorore 
sancta oboedientia. Sanctissimae virtutes, omnes vos salvet Dominus, a quo 
venitis et proceditis» (S. Francisci Assisiensis, Salutatio Virtutum). 

Sanctus Franciscus suis in scriptis vitae religiosae virtutes «salutat», 
invicem coniungens eas, ostendens harmonicam actionem gratiae in anima 
fideli et per eas laudem Deo tribuens, qui est fons et origo omnium bono- 
rum. Felix exitus divinae actionis recolitur in Servo Dei Andrea Philomeno 
García Acosta, humili fratre professo ex Ordine Fratrum Minorum. Eius 
vita simplicitatem, humilitatem et laetitiam constanti in inquisitione Dei 
voluntatis ab eo summe dilecti, expromit. Peregrinus inter homines tempo- 
ris sui, semitas mundi collustravit ubicumque Christi suavitatem effundens 
omnesque adhortans ad laudem adorationemque Altissimi. 

Servus Dei die 10 mensis Ianuarii anno 1800 in pago v.d. Ampuyenta, 
in Canariarum insula Planaria, tertius ex quattuor filiis ex Gabriele García 
Acosta et Augustina Acosta Carríon, pauperibus agricolis, natus est. Die 
18 mensis Ianuarii eiusdem anni sacro fonte est lustratus. Frequentatio 
scholae Franciscanorum et propinquitas cum eremo Sancti Petri de Alcan- 
tara iam a pueritia eum ad devotam et piam vitam facile disposuerunt. 
Pascuorum silentium, cum gregi diuturnis horis attenderet, eius naturam 
contemplativam et spiritum orationis auxit. Fervens amor erga Deum et 
Virginem Mariam suos inter sodales eum fecit apostolum doctrinae et usus 
christianarum virtutum. Tricesimum et alterum annum aetatis agens, ob 
suae regionis paupertatem emigravit in Argentinam et deinde in Uruguaiam, 
ubi religiosos libros venditans et diffudens vitam degebat. 

Suum, in se longe retentum, desiderium Domino se omnino donandi 
secundans, die 15 mensis Maii anno 1834 apud coenobium Sancti Bernardini 
Montis Visivi petiit ut veluti simplex oblatus in Ordinem Fratrum Minorum 


acciperetur. Contrariis adiunctis, scilicet dissensionibus cum Patre Custode 

et Ordinis suppressione, sine crimine dilectum sagum Franciscanum bis re- 
linquere debuit et postea renovato proposito sanctificationis rursus induere 
potuit. Anno 1838 ob revolutionem religiosi ab Uruguaia expulsi sunt. Servus 
Dei una cum suo spirituali moderatore Fratre Philippo Echenagussia in 
Chiliam profectus est. In itinere quorundam nauticorum angarias et contu- 
melias ob fidem expertus est, singulari patientia et mansuetudine eminuit, 
in ignoscendo semper facilis evadit. 

In coenobio Recollectae Franciscanae Iacobopolis in Chile, die 10 mensis 
Iulii anno 1839, vestem oblati rursus induere potuit. Primis initiis munere 
functus est coqui et patinarum lotoris, deinde stipis collectoris: hoc in offi- 
cio singularem caritatem et spiritum veri evangelizatoris adhibuit. Semper 
fuit patiens, affabilis, in oratione receptus, modestus, bonorum consiliorum 
prodigus, etsi saepe insultabatur et despiciebatur. Cum pro communitate 
recolligebat et indigentioribus dispensabat cum aedificatione donantium id 
faciebat et gratitudine beneficiariorum. Cum urbem perlustrabat, carcerem 
valetudinariumque visitabat, aegrotis medicamenta a se ipso confecta mi- 
nistrabat et denique moribundos confortabat. Spiritualis operas misericor- 
diae valde exercuit afflictos solando, peccatores admonendo, reconciliando 
factiosos, doctrinam christianam prope ianuam coenobii docendo. Ita iis 
panem caritatis partiebat, aliis autem Dei verbi solamen. 

Frater « Andresito», ut à populo amabiliter nuncupabatur, fidem servavit 
heroicum in modum. Cotidie primis horis matutini temporis vigilabat, ad 
Eucharistiam accedebat, commorabatur in adoratione Sanctissimi Sacra- 
menti, Domini passionem animo et corde contemplabatur, Dei Matrem per 
rosarii precatoriam coronam honorabat, cor suum ad altiora caeli erigebat, 
Sanctos in amicos et singulares protectores seligens. Virtus spei eum ad 
bona caelestia vertebat et efficaciores adhortationes proponebat ut omnes 
operam darent in praemium aeternum assequendum. Domino semper se 
committebat firmissimam pacem animi obtinens, difficilioribus etiam in 
casibus. Sufferentiae tempus serenitate sustinuit, eximiam praestantiam 
salvificam agnoscens Iesu Christi Crucifixi in communione. Defunctorum 
animas in Purgatorio, cum quibus singularem instauravit necessitudinem, 
suffragabatur et Dei misericordiae eas commendabat. Sancti Francisci As- 
sisiensis filius spiritualis, paupertatem exemplari modo exercuit, omni in 


re vitam parcam, temperantem et poenitentem ostendit. 

Mense Ianuario anno 1853 pulmonitide correptus, extremas suas dies, 
absoluto Dei fulcimento, serenitate degit. Sanctum Viaticum accepit, suis 
de culpis veniam petivit et die 14 mensis Ianuarii anno 1853 placide ani- 
mam exhalavit. Tota in Chilia eius mortis notitia profundissimi doloris de- 
clarationibus et demonstrationibus accepta est. Omnes eius exuvias videre 
cupiebant, qua de re in choro coenobii positae sunt. Die 10 mensis Iulii 
anno 1855 corpus Servi Dei e coemeterio ad coenobium translatum est. 

Ob famam sanctitatis, e die 17 mensis Augusti anno 1894 ad diem 26 
mensis Novembris anno 1903 prope ecclesiasticam Curiam Sancti Iacobi 
in Chile Inquisitio dioecesana celebrata est, cuius validitas ab hac Congre- 
gatione de Causis Sanctorum per Decretum diei 20 mensis Octobris anno 
1995 est approbata. Exarata Positione, disceptatum est secundum normas 
an Servus Dei virtutes heroum in modum exocoluisset. Positivo cum exitu, 
die 5 mensis Februarii anno 2015 Consultorum Theologorum Congressus 
celebratus est. Patres Cardinales et Episcopi die 21 mensis Iunii anno 2016 
Ordinaria in Sessione congregati, me Angelo Cardinale Amato praesidente, 
agnoverunt Servum Dei virtutes theologales, cardinales et adnexas heroicum 
in modum exooluisse. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de virtutibus theologalibus Fide, Spe et Caritate tum in 
Dewm iwm in proximum, necnon de cardinalibus Prudentia, Iustitia, Tem- 
perantia, et. Fortitudine, (isque adnexis, in gradu heroico, Servi Dei Andreae 
Philomeni García Acosta, Laici Professi ex Ordine Fratrum Minorum, in casu 
et ad. effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 8 mensis Iulii a.D. 2016. 


ANGELUS Canp. AMaTO, S.D.B. 
Praefectus 


tB MARCELLUS BARTOLUCCI 
Archiep. tit. Mevaniensis, a Secretis 

VENTIMILIENSIS 


Beatificationis et Canonizationis Servi Dei Iacobi Viale Sacerdotis professi Ordinis 
Fratrum Minorum (1830-1912) 


DECRETUM SUPER VIRTUTIBUS 


«Certe scio Providentiam me numquam derelicturam esse». 

Sancti Francisci, omni in re a Divina Providentia ducti (Legenda Maior, III, 
10), vestigia sequens, Servus Dei Iacobus Viale vitam suam continuum canti- 
cum laudis misericordis voluntatis Altissimi reddidit. Eidem voluntati omnino 
confisus, uti puer maternis brachiis, hunc spiritum filialis fiduciae omnibus 
inculeare conatus est et eo evasit sollertissimus in pauperum, persecutorum et 
denique afflictorum necessitates, ut diceretur, ipse «caritatis personificatio ». 

Servus Dei die 28 mensis Februarii anno 1830 in parvo pago v.d. Airole, 
Ventimiliensi in dioecesi, natus est eodemque die sacro fonte nomine Caroli 
Antonii Seraphini lustratus. Vix quintum annum aetatis agens matre orbatus, 
primum a parocho loci institutus est, deinde Ventimiliensi in civitate studiis 
attendit. Die 1? mensis Novembris sacramentum Confirmationis accepit 
pauloque post ad sacram Eucharistiam primitus accessit. 

Minorum Fratrum propositi vitae summa admiratione, etiam propensi 
exempli gratia patrui eiusdem Ordinis sodalis perfusus, anno 1847 seraphi- 
cas lanas induit, nomen Iacobi sumens, et novitiatus annum iuxta pagi v.d. 
Oregina coenobium Nostrae Dominae Lauretanae incepit. Patris Magistri 
Venceslai de Airole prudenti ae benevoli moderamine ad professionem sol- 
lemnem se paravit, quam die 29 mensis Augusti anno 1848 emisit. Philo- 
sophicis theologicisque studiis expletis, die 18 mensis Decembris anno 1852 
presbyteratu auctus est. 

Ad Genuense coenobium SS.mae Annuntiatae destinatus, Servus Dei, 
laudabili zelo ad ministerium praedicationis reconciliationisque curam suam 
impendit. Eodem tempore institutionem suam curavit et die a Beato Pio IX 
indultum facultatis legendi ac retinendi libros in indice amandatos obtinuit, 
ut aptiori modo philosophicis theologicisque disquisitionibus attenderet. 

Italicam post illam, quae dicitur, «unitatem», dirae eversionis legibus 
promulgatis, Pater Iacobus in Ventimiliense coenobium se recipere debuit 
et, cum etiam haec domus clauderetur, spiritu oboedientiae munus oeconomi 
in Burdigariensi paroecia Sanctae Mariae Magdalenae suscepit. Cum sep- 


tem annos indefesse ac multifarie suo in officio navavisset, Ventimiliensis 

Episcopus, de Provincialis Ministri assensu, Servum Dei eiusdem paroeciae 
Praepositum nominavit, qui die autem 3 mensis Octobris anno 1869 huius 
ecclesiae iuxta legem canonicam usurpavit. 

Pater Iacobus, quamquam corde suo coenobii intra moenia redire des- 
iderabat, hoc inter annos 1878 et 1881 tantum ex parte potuit, cum eius 
Superiores eum Burdigariae manere ut attenderet curis pastoralibus fi- 
delium ei commissorum maluissent. Servus Dei, divinae voluntati omnino 
congruens, extra claustrum uti verus Frater Minor admodum vixit et fere 
quinquaginta annos parochi munere excellenter functus est, imbutus spiri- 
tu profundae orationis, suavi prudentia dubitantibus consilium praebens, 
strenueque Ecclesiae et pauperum iura adservans, invictam fortitudinem 
in adversis ac benignam abnegationem in sui ipsius sacrificio ostendens. 

Firmissima excitatus fide in Deum, Patrem bonum ac providentem, omni 
sua in actione maiorem Summi Boni gloriam quaesivit. Ecclesiam Sanctae 
Mariae Magdalenae refecit et pecuniam collegit, ut Burdigariae coenobium 
Beatae Mariae Virginis Immaculatae, postea nomine Terrae Sanctae nun- 
cupatum, aedificaretur, catholicis societatibus laicalibus favit, sacramenta 
benigne ministravit, singulari navitate in praedicationem incubuit, multas 
conversiones proinde assequens. Ante pravas opiniones socialismi Ecclesiae 
hostiles et infestissimas egit sicut Bonus Pastor, qui lupis occurrit, ut gregem 
suum servet, magna fortitudine iura Christi et Ecclesiae vindicans. Contra 
tantam fortitudinem calumnias aequo animo tulit, quae eum afflixerunt et 
eius innocentia collustratae sunt. Virtutem prudentiae eximiam ostendit, cum 
novam operam inchoaret, iudicium ac ductum Superiorum adhibens atque 
instituens proborum virorum collegium, quod ante consilium suscipiendum 
rogabat. Sibi austeritate vixit suaque desideria temperavit ut Domino placi- 
tus esset et de proximorum necessitatibus sollicitus. Quod ei donatum esset 
statim pauperibus dispensabat. Ieiunia accurate servabat, paupertatem dili- 
gebat, vix necessariis contentus eo ut ligneis tabulis paucis horis dormiret. 

Crucifixi Christi ardenti amore captus, per orationem vultum eius in 
miserrimorum derelictorum plagis agnovit. Pauperum et egentium senum ne- 
cessitatum curam maxime suscepit pro quibus Domum Providentiae instituit 
ac deinde mense Ianuario anni 1912 Hospitium Sancti Iosephi fundavit. Cor 
ad aeterna semper convertit, hilaris fuit in spe, afflictis operam prestitit, 
ut Deo confiderent. More veri filii Seraphici Patriarchae, Beatam Virginem 
Mariam inenarrabili amore coluit, eiusdem Cordis Immaculati devotionem 


valde diffudit, pro peccatorum correctione atque conversione. 

Extremis suae vitae annis multas valetudinis infirmitates cognovit. Die 
tandem 16 mensis Aprilis anno 1912 Pater Iacobus pie in Domini amplexu 
sempiterno consopitus est somno. Post sollemnes exequias tribus diebus 
post obitum, municipali Burdigarensi in coemeterio tumulatus est. Die 1 
mensis Iulii anno 1925 exuviae eius in ecclesiam Sanctae Mariae Magdale- 
nae translatae sunt. 

Ob famam sanctitatis, qua Servus Dei vita et morte gavisus est, Pro- 
cessus Ordinarius apud Curiam Ventimiliensem a die 11 mensis Februarii 
anno 1937 ad diem 6 mensis Novembris anno 1936 celebratus est, cui a die 
26 mensis Iunii anno 1962 ad diem 14 mensis Februarii anno 1966 Inqui- 
sitio dioecesana Suppletiva accessit: quorum omnium iuridica validitas ab 
hac Congregatione de Causis Sanctorum Decreto, diei 7 mensis Novembris 
1997 est approbata. Exarata Positione, disceptatum est secundum normas 
an Servus Dei virtutes heroum in modum exocoluisset. Positivo cum exitu, 
die 17 mensis Martii anno 2015 Peculiaris Consultorum Theologorum Con- 
gressus habitus est. Patres Cardinales et Episcopi Ordinaria in Sessione 
diei 21 mensis Iunii anno 2016, me Angelo Cardinale Amato praesidente, se 
congregaverunt et agnoverunt Servum Dei virtutes theologales, cardinales 
et adnexas heroum in modum exooluisse. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de virtutibus theologalibus Fide, Spe et Caritate tum in 
Dewm twm in proximum, necnon de cardinalibus Prudentia, Iustitia, Tem- 
perantia et Fortitudine, iisque adnexis, in gradu heroico, Servi Dei Iacobi 
Viale, Sacerdotis Professi Ordinis Fratrum Minorum, in casu et ad effectum 
de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 8 mensis Iulii a.D. 2016. 


ANGELUS CARD. AMaATO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

FABRIANENSIS 


Beatificationis et Canonizationis Servae Dei Mariae Constantiae Panas (in sae- 
culo: Agnetis Pacificae) Monialis Clarissarum Capuccinarum e Monasterio Urbis 
Fabriani (1896-1963) 


DECRETUM SUPER VIRTUTIBUS 


«Pone me ut signaculum super cor tuum, ut signaculum super brachium 
tuum, quia fortis est ut mors dilectio» (Ct 8, 6). 

Crescens ad Christum praedispositio, signum eius itineris spiritualis 
quod eam ostendit magis magisque intentam in vehementissimam derelic- 
tionem in Dei amorem et eodem tempore in fortem sui ipsius oblivionem 
ut ad proximos omnino se verteret, vitam et ingenium Servae Dei Mariae 
Constantiae Panas feliciter notat et illustrat. 

Serva Dei (in saeculo: Agnes Pacifica) die 5 mensis Ianuarii anno 1896 
prope pagum v. d. Alano di Piave, Bellunensi in provincia, ex familia textrino- 
rum parvorum dominorum nata est. Parentes ob industrialem conversionem, 
quae eorum operam artificum infirmavit, anno 1902 in Foederatas Civitates 
Americae Septentrionalis emigrare debuerunt; quam ob rem Agnetem ad 
propinquum sacerdotem Dominum Angelum, cappellanum Asiagensem et 
deinde archipresbyterum Enegensem, usque ad reditum suorum anno 1910 
commiserunt. 

Ab illo disciplina instituta, Serva Dei ludum litterarum apud Sorores 
Canossianas Feltriae et Vicetiae adivit, postea ad collegium Sancti Aloisii 
Venetiis ingressa est, deinde institutum publicum «Nicolo Tommaseo» fre- 
quentavit ubi anno 1913 publicam docendi facultatem est adepta. Illo in 
ambitu spiritum liberalem et laicum necnon sui temporis litteras cognovit; 
qua re aliquantum animo suo perturbata est, etsi vitae rationem et mores 
semper servavit quamvis illecebris blanditiis iuvenili aetate indulserit. 

Statim prope fractionem v. Conetta, in regione Venetiarum, docere ince- 
pit. Hie ob suum prosperum exitum valde aestimata et laudata est. Illis in 
adiunctis Dominum Aloisium Fritz cognovit, qui eam in tota vita spirituali 
moderatoris munere comitatus est; animi commutationis iter suscepit, cuius 
causa ipsa praecedentes lectiones sibi vetabatur ut omnino ad ferventem 
orationem intenderet. Eodem tempore commentarios diurnos conscribere 


inchoavit, in quibus eius spiritualis progressio enarrabatur. Serva Dei per- 


Congregatio de Causis Sanctorum 1201 





venit ad propositum voti calami quo decrevit nihil aliud seribere nisi pro 
Iesu et de Iesu. Eius opera litterarum fere immensam molem produxit, in 
qua non semper Scripturarum loci palam referebantur sed spiritus ac mens 
ipsarum Scripturarum, eius in sermone, propter intimam ac profundam Dei 
cum verbo familiaritatem, profundebantur. 

Iter fuit conversionis laborque magnae mutationis in spiritus vita qui 
eam interdum perduxit ad profundam animi aegritudinem cum sensatione 
3 Deo derelictionis. Tanta precatio et nocturna adoratio necnon commen- 
tatio ingeneraverunt in ea beatitudinem ut se ipsam Deo omnino donaret. 

Serva Dei postquam fortem ac longam resistentiam ex parte familiae, 
die 11 mensis Octobris anno 1917 Fabrianense monasterium est ingressa. 
Affectum ac benevolentiam erga parentes semper retinuit. Tantummodo 
multos post annos Fabriani cum matre sua et propinquo sacerdote ad col- 
loquium convenit. 

Exordia monasterii vitae expedita non evaserunt, sed ipsa summo ani- 
mi consilio omnia impedimenta vicit et se novo ambitui eo accomodavit, 
ut multae consorores sua intima praecordia panderent; disciplinam eius et 
vitam exploraverunt et cohaerentem et humanam invenerunt. Die 18 mensis 
Aprilis anno 1918 Agnes Panas evenit soror Maria Constantia, vestimentum 
Clarissarum Capuccinarum induens. Expleto novitiatus anno, die 8 mensis 
Maii anno 1919 primam professionem emisit eodemque tempore sua quinque 
proposita edidit, scilicet humilitatis quae nobis nihil esse meminit, spiri- 
tus fidei, devotionis erga Virginem Mariam, auxilii animarum et denique 
convenientiae Dei cum voluntate. Postea inter annum 1925 et annum 1933 
et tria sua vota addidit, scilicet sui ipsius absolutae derelictionis in Deum, 
oblationis vitae pro animis et perfectae rei tantum adimplendae. 

In exercitio muneris secretariae abbatissae, semper prompta fuit ad 
omnes necessitates, qua re, summa sollicitudine et aequalitate, omnibus 
succurrebat. 

Die 19 mensis Maii anno 1927, tricesimum primum annum agens, electa 
est magistra novitiarum et die 22 mensis Iunii anno 1936 mater abbatissa, 
quo munere sedecim per annos sine nulla intermissione functa est. Eius 
gubernio perdurante et eximia spirituali praestantia consideratis, illius 
aetatis Ferrariensis archiepiscopus petiit ut Serva Dei localis monasterii 


Clarissarum Capuccinarum reformationem explicaret. Qua re, Mater Maria 

Constantia Ferrariae a mense Aprili ad mensem Novembrem anno 1942 
commorata est. 

Cum ad Fabrianum rediit, monasterii regimen resumpsit et incepta felici- 
ter perrexit et auxit. Hospitalitate omnium eminuit qui ad ostium monasterii 
pulsabant, sacerdotes praeter ceteros diligens, quorum quidam spirituales 
filii eius evenerunt, opera autem apostolatus extra monasterium per den- 
sissima commercia epistularum explebat. 

Recipiebat omnes sine festinatione et aptam moram cuique interponebat, 
summo studio et delectatione audiebat, unumquemque consilio iuvabat et 
unicuique serenitatem restituebat. Suis in epistulis ad difficiliores condi- 
ciones humanae existentiae detegendas et intelligendas, maxime tempore 
ariditatis vel obscuritatis, instituebat, illo acumine et fidentia excellens in 
semita purae fidei ambulans. Ad illam accedentibus Serva Dei tradebat 
quomodo serenitatem et pacem propriis viribus et infirmitatibus custodire 
possumus necnon quomodo sui ipsius comprehensionem et aliorum haurire. 
Summa humanitate modum ac fere rationem paedagogicam fidei constituit, 
circa se multos congregans pueros, novitias, filios spirituales, sacerdotes 
et denique consorores. 

Post intervallum trium annorum, ab anno 1952 ad annum 1955, se- 
cundum eanonieas normas, Serva Dei, anno 1955, rursus abbatissa electa 
est, quo in munere consorores eam, unanimis suffragiis, usque ad mortem 
iterum confirmaverunt. Postremis vitae annis, quorum tres in lecto teneba- 
tur, ob gravem articularem morbum deformantem una cum fortibus spiritus 
bronchiorum angustiis, quibus postea accesserunt et phlebites et cordis 
perturbationes et denique nausea, electa est tamen in Consilio Foederali 
Clarissarum Capuccinarum mediae Italiae. Anno 1961 cum primum diem 
anniversarium primae suae infirmitatis et in lecto receptionis celebraret, 
consorores suas congregavit et ab illis postulavit ut hymnum Te Deum ca- 
nerent gratias agentes pro privilegio, a Deo ei dato, suam crucem gerendi. 

Die 28 mensis Maii anno 1963 Mater Maria Constantia in somno mor- 
tali e vita pie demigravit, sicut ipsa somniaverat et desiderabat, mortem 
describens veluti obdormitionem pueri in matris brachiis. 

Ob famam sanctitatis, a die 10 mensis Octobris anno 1983 ad diem 16 
mensis Aprilis 1988 prope Curiam ecclesiasticam Fabrianensem-Matheli- 
censem Inquisitio dioecesana celebrata est, cuius iuridica validitas ab hac 


Congregatione de Causis Sanctorum per Decretum diei 12 mensis Novem- 

bris anno 1993 est approbata. Exarata Positione, positivo cum exitu die 12 
mensis Maii anno 2015 Consultorum Theologorum Peculiaris Congressus 
habitus est. Patres Cardinales et Episcopi Ordinaria in Sessione congregati 
die 4 mensis Octobris anno 2016, me Angelo Cardinale Amato praesidente, 
agnoverunt Servam Dei virtutes theologales, cardinales et adnexas heroicum 
in gradum exercuisse. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno 
die declaravit: Constare de virtutibus theologalibus Fide, Spe et Caritate 
twm in Dewm lum in proximum, necnon de cardinalibus Prudentia, Iustitia, 
Temperantia et Fortitudine, iisque adnexis, in gradu heroico, Servae Dei 
Mariae Constantiae Panas (in saeculo: Agnetis Pacificae), Monialis Claris- 
sarum Capuccinarum e Monasterio Urbis Fabriani, in casu et ad. effectum 
de quo agitur. 

Hoe autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 

Datum Romae, die 10 mensis Octobris a.D. 2016. 


ANGELUS CARD. AMaATO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

EMERITENSIS AUGUSTANA-PACENSIS 


Beatificationis et Canonizationis Servi Dei Aloisii Zambrano Blanco Sacerdotis 
Dioecesani Fundatoris Instituti Saecularis v.d. Hogar de Nazareth (1909-1983) 


DECRETUM SUPER VIRTUTIBUS 


«Sufficit tibi gratia mea» (2 Cor 12, 9). 

Institutione et exemplo apostoli Pauli, Servus Dei Aloisius Zambrano 
Blanco semper promptus gratiae Dei operae evasit. Summo zelo sacerdota- 
lem consecrationem vixit profundissimamque spiritualitatem cum vehemen- 
tissima opera apostolatus optime coniunxit, temporis in adiunctis multarum 
permutationum et acerbarum contentionum. 

Servus Dei die 23 mensis Decembris anno 1909, in pago v.d. Fuente 
del Maestre prope Pacem Iuliam in Hispania, ex familia religiosissima at 
demissa natus est. Aloisius domestico sub lare bene institutus, laetatus est 
duarum sororum brevi praesentia, quae enim iuvenili aetate mortuae sunt, 
necnon fratris maioris, qui iuvenis ad sacerdotalem vitam se tradidit. Idem 
vocationale propositum Servus Dei sensit, qui post primaria studia semi- 
narium ingressus est. Hic ad suam institutionem attendit et die 24 mensis 
Iunii anno 1934 sacro ordine auctus est. 

Cum natio sua recentiorum adiunctorum cognovit incertissimum et an- 
ceps tempus, scilicet persecutionis in Catholicam Ecclesiam, quae hispani- 
cum bellum civile (1936-1939) praecessit et comitata est, ministerium ince- 
pit. Cotidie Servus Dei cum mentibus et propensionibus in clerum infensis 
contendebat, quae saepissime ad contumeliam, discriminem et denique ad 
vim accedebant. 

Primum munus suum sacerdotale apud paroeciam pagi v.d. Ribera del 
Fresno exercuit, ubi ipse in puerorum et iuvenum institutione operam navavit 
simplici apostolatu gratia, cuius merito in parentum fiduciam ac familiarita- 
tem pervenire potuit; praeterea etiam curae aegrotorum, subsidio pauperum, 
sacramentorum communicationi et denique praedicationi summo studio va- 
cavit. Eius praecipua opera fuit reconciliatio inter homines et inter familias, 
quae illis in temporibus politicas propter causas valde dilacerabantur. Hac 
in actuositate secum traxit multos homines, quibuscum anno 1935 inchoavit 


Piam Unionem Domus Nazareth v. d. Hogar de Nazareth. Insequenti anno 

comprehensus est et una cum seni parocho in carcerem coniectus; custo- 
dia tamen non ultra quattuordecim dies dilata est, cum milites, qui populi 
contrarietatem timebant, statim utrumque sacerdotem liberaverunt. Interea 
Domus Nazareth acta erat populo institutio magni momenti et praesidium 
multis pauperibus et derelictis, qui ob sociales contentiones numero valde 
aucti sunt. 

Servi Dei liberalitas novas semper rationes ad populi necessitates explen- 
das invenit, quapropter anno 1941 pro senibus aegrotisque inhabilibus Sedem 
Providentiae fundavit. Etiam post migrationem ad pagum v. d. Almendral 
ac dein ad pagum Olivenza eius pastoralis navitas numquam defuit. Hac in 
paroecia Dominus Aloisius viginti et quattuor annos mansit, quippe etiam 
scholas paroeciales Sancto Iosepho dicatas fundavit. Anno 1969 parochus 
ecclesiae Sancti Ioannis Baptistae in urbe Pace nominatus est. 

Servus Dei sacerdotium suum continuum actum amoris in Dominum et 
oblationis pro animis reputavit. Christianas virtutes extraordinaria ratione 
exercuit coluitque eas humilitate animi, aequa mente, constantia, tranquil- 
litate, laetitia, congruenter perfecteque et cotidiano miro exercitio. Sum- 
ma fuit eius dilectio in Eucharistiam, quam devota celebratione Missae 
excolebat. Erga Dei Matrem suavissimum cultum custodivit. Vixit magno 
sensu spei, quia etsi industriosissimus, omnia à Deo exspectabat atque Ei 
confidebat. Caritas erga proximum eum impellit ad ultimos et egeniores 
adiuvandos atque ad aegrotos et pueros sublevandos. Quem eum laeserat 
dilexit, etiam cum iniuria et calumnia afficiebatur, semper secundum prin- 
cipium reconciliationis vivens. Evangelicis praeceptis exemplariter obtempe- 
rans, sibi tenuissimo cultu induebat, modestam domum habitabat rebusque 
simplicissimis utebatur, vitam denique summa castitate et austeritate degit. 
Temporis sui signa vigilavit omnibusque rebus in adiunctis Dei voluntatem 
intellegere valuit. 

Pace in oppido die 14 mensis Februarii anno 1983, magna fama sanc- 
titatis cireumfusus, mortali e vita pie migravit. 

Quam ob famam a die 29 mensis Decembris 1998 ad diem 15 mensis 
Februarii anno 2002 iuxta Curiam ecclesiasticam Emeritensem Augustanam- 
Pacensem Inquisitio dioecesana celebrata est, cuius iuridica validitas ab hac 
Congregatione de Causis Sanctorum per Decretum diei 13 mensis Februarii 
anno 2004, est approbata. Exarata Positione, secundum consuetas normas 


disceptatum est an Servus Dei virtutes heroum in modum exercuisset. Po- 

sitivo cum exitu, die 1 mensis Octobris anno 2015 Peculiaris Consultorum 
Theologorum Congressus habitus est. Patres Cardinales et Episcopi Ordi- 
naria in Sessione die 4 mensis Octobris anno 2016, congregati, me Angelo 
Cardinale Amato praesidente, Servum Dei virtutes theologales, cardinales 
et adnexas exercuisse agnoverunt. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de virtutibus theologalibus Fide, Spe et Caritate tum in 
Dewm twm in proximum, necnon de cardinalibus Prudentia, Iustitia, Tem- 
perantia et Fortitudine, iisque adnexis, in gradu heroico, Servi Dei Aloisi 
Zambrano Blanco, Sacerdotis Dioecesani et Fundatoris Instituti Saecularis 
v.d. Hogar de Nazareth, in casu et ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 

Datum Romae, die 10 mensis Octobris a.D. 2016. 


ANGELUS Canp. AMaTO, S.D.B. 
Praefectus 


FH MARCELLUS BARTOLUCCI 
Archiep. tit. Mevaniensis, a Secretis 


Congregatio de Causis Sanctorum 1207 





FRUSINATENSIS 


Beatificationis et Canonizationis Servae Dei Mariae Teresiae Spinelli Fundatricis 


Sororum Augustinarum Servarum Iesu et Mariae (1789-1850) 


DECRETUM SUPER VIRTUTIBUS 


«Fide vocatus Abraham oboedivit in locum exire, quem accepturus erat 
in hereditatem; et exivit nesciens quo iret» (Hebr 1l, 8). 

Sententia haec ab Epistula ad. Hebraeos deprompta Servae Dei Mariae 
Teresiae Spinelli humanam et spiritualem historiam bene explicat. Ea enim 
omnibus in rebus divinae Providentiae sese committens, fide Domini voca- 
tionem excipit et benigna sui oblatione respondit. 

Serva Dei Romae die 1 mensis Octobris anno 1789 a Michaelangelo et 
Catharina Moretti nata est, minor ex novem filis, quorum quinque iam 
prima aetate mortui erant. Pater conciarius erat. Familia satis dives erat 
ut Maria Teresia apud Magistras Pias Venerini institui et scholam artis acu 
inauratis filis pingendi frequentare posset. Legere diligebat et praecipue 
locos historiae sacrae, singularem sensum et propensionem ad divinas res 
ostendens. 

Anno 1806, cum gravis ruina familiae fortunarum accidisset, Maria Te- 
resia, vix sextum decimum annum aetatis agens, proxenetae Aloisio Ravieli 
nubere debuit. Maritus tamen natura violentum necnon eversorem et rerum 
novarum avidum cito exstitit. Serva Dei sine intermissione vexabatur, haec 
sua patimenta et contumelias tamen pro viri conversione Deo offerebat. Post 
tres menses tantum matrimonii, cum Catharina mater e domus finitimis 
de vexationibus, quae filia silentio patiebatur, comperisset, ad ecclesiasticas 
auctoritates se vertit. Urbis Vicarius intervenit et, facta debita inquisitione, 
coniugum separationem constituit. 

Maria Teresia ad paternam domum rediit et die 4 mensis Octobris anno 
1806 filiam suam Mariam Dominicam peperit. Senum parentum precaria 
res familiaris et pro usu filiolae impensae eam coégerunt, ut munus nutricis 
iuxta divitem familiam Stampa, quae Romae et Ferentini multa praedia 
detinebat, susciperet. Post quandam primam hesitationem, Maria Teresia 
Ferentinum familiam Stampa comitata est, quo illa nobilis familia, Pontifici 


fidelissima, sub napoleonica occupatione voluntario exilio se recepit. 

Benefica sollertia Servae Dei erga Ferentini et Urbis pauperes mirabiles 
fructus edidit, sicut evenit cum caecus et visum et fidem, ea intercedente, 
recuperavit, vel cum ipsa pauperibus vinum ex cupa largiter dispensavit, 
quae numquam exhauriebatur. 

Anno 1816 Romam redita, filiam et senes parentes curavit. Anno 1820 
autem mater eius e vita excessit. Ille fuit annus magnarum aegritudinum, 
sed etiam tempus quo Dominus Teresiae extraordinarium donum vocationis 
ad apostolatum concessit. Die 1 mensis Novembris anno 1820, cum iuxta 
ecclesiam Sanctae Mariae de Monticellis, profundissima in oratione defixa, 
instaret, animadvertit apostolos omnino se dedisse ad Evangelium praedi- 
candum et ad opera pro proximorum bono. 

Statim in diaetis suae paroeciae iuvenes litterarum ignaras et institu- 
tionis rudes collegit easque humane et christiane formavit. In profundiore 
animo suo percipiebat Domini voluntatem, quae eam ad ampliorem ope- 
ram apostolatus sollicitabat. Licet voluerit Ferentinum redire, tamen Dei 
voluntatem adsequi toto corde suo maluit. Aliquos post menses, cum ad 
orationem ut illuminaretur attenderet, suo in animo vocem clare audivit 
dicentem: «Te autem non Ferentini sed Frusinone volo». 

Sane illis diebus quidam cameralis Frusinonis consiliarius ad Patres 
Doctrinae Christianae ecclesiae Sanctae Mariae de Monticellis accessit, ma- 
gistram petens, quae in nova schola municipali iuvenes puellas in oppido 
Soccularia institueret. Cum hac in re Maria Teresia claram Dei voluntatem 
intellegeret, Frusinonem profecta est et illic in domo a municipio parata, 
mense Octobri anno 1821, Serva Dei una cum oollaboratricibus scholam 
publicam pro mulieribus aperuit. 

Cum autem alumnarum numerus valde augescebat, municipii auctorita- 
tes, comprobata optima institutionis opera, Servae Dei coenobium Ordinis 
Patrum Sancti Augustini, quod a Napoleonis regimine improbe exactum 
erat et olim fere corrupta condicione versabatur, concesserunt. Illic Ma- 
ria Teresia multiplices operas institutionis apostolatus suscepit, scilicet 
scholam, educandatum, cathechismum pro pueris et adultis necnon cursus 
spiritualium exercitiorum, et illic autem die 23 mensis Septembris anno 
1827 una cum septem sodalibus episcopi e manibus religiosam vestem ac- 
cepit: hoc modo Servas Iesu et Mariae fundavit, quae post aggregationem 
Ordini Sancti Augustini anno 1831 nomen Sororum Augustinarum Iesu et 


Mariae acceperunt. 

Maria Teresia Dei voluntatem omnibus rebus anteponebat et fulerum 
omnium electionum suarum constituebat. Crebra iaculatoria eius erat: « Vo- 
luntas Dei mei, quam pulchra es!». Ex frequentissimis epistulis, quae ab 
ea mittebantur ad spiritualem moderatorem et adhuc asservantur, facile 
intellegimus quomodo Servae Dei intima vita vehementissima oratione om- 
nino sustentabatur, quae saepe ad experientias unionis animae cum Deo 
eam perducebat. Pro redemptione peccatorum se vocatam ad participatio- 
nem Christi Passionis existimabat. Anno 1835 ipsum votum victimae emisit, 
postquam anno 1822 vota perfectionis et oblationis sui iam conceperat. 
Exercitium corporalium paenitentiarum ei fuit medium ad persequendam 
plenam unionem cum Christi doloribus pro bono hominum. Serva Dei sin- 
gularem cultum erga Mariam Sanctissimam exercebat, Frusinone fovens 
festum Sanctae Matris Dei Guadalupensis necnon Augustinianas devotiones 
erga Sanctam Mariam a Consolatione vel Cinturatorum et erga Sanctum 
thaumaturgum Nicolaum de Tolentino. 

Aerumnae et dolores non defuerunt, praesertim ex filia, quae insana 
dies suas in matris coenobio consummavit. Omnibus in adiunctis fidem 
suam in Dominum renovans, divinae voluntati se committens et caritatem 
erga proximos augescens, Maria Teresia aegritudinis temptationem vinxit. 

Post vitam iuvenibus omnino consecratam et profusam ad regnum Dei 
constituendum, multis sacrificiis et doloribus toleratis, Maria Teresia die 22 
mensis Ianuarii anno 1850 mortali e vita pie demigravit, postquam spiritua- 
libus suis filiis testamentum relinquit: «Ecce testamento vobis committo cari- 
tatem. Hane domum rexit caritas; cum caritas defuerit, domus ipsa deerit». 

Ob famam sanctitatis a die 17 mensis Septembris anno 1982 ad diem 
27 mensis Februarii anno 1997 iuxta Curiam ecclesiasticam Frusinatensem 
Inquisitio dioecesana celebrata est, cuius iuridica validitas ab hac Congre- 
gatione de Causis Sanctorum per Decretum diei 20 mensis Februarii anno 
1998 est approbata. Exarata Positione, die 22 mensis Aprilis anno 2008 
Historicorum Consultorum Congressus habitus est. Deinde disceptatum 
est consuetas secundum normas an Serva Dei heroum in modum virtutes 
exeoluisset. Positivo cum exitu, die 9 mensis Iunii anno 2015 Peculiaris 
Theologorum Consultorum Congressus habitus est. Patres Cardinales et 
Episcopi die 4 mensis Octobris anno 2016, Ordinaria in Sessione congregati, 
me Angelo Cardinale Amato praesidente, Servam Dei virtutes theologales, 


cardinales et adnexas heroicum in modum exercuisse agnoverunt. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno 
die declaravit: Constare de virtutibus theologalibus Fide, Spe et Caritate 
lum in Deum tum in proximum, necnon de cardinalibus Prudentia, Iustitia, 
Temperantia et Fortitudine, isque adnexis, in gradu heroico, Servae Dei Ma- 
riae Teresiae Spinellà, Fundatricis Sororum Augustinarum Servarum Iesu et 
Mariae, in casu et ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 

Datum Romae, die 10 mensis Octobris a.D. 2016. 


ANGELUS Canp. AMaTO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

TUSCULANA 


Beatificationis et Canonizationis Servi Dei Gulielmi Massaja (in saeculo: Laurentii 
Antonii) ex Ordine Fratrum Minorum Capuccinorum Sanctae Romanae Ecclesiae 
Cardinalis (1809-1889) 


DECRETUM SUPER VIRTUTIBUS 


« Et ego, cum venissem ad vos, fratres, veni non per sublimitatem sermo- 
nis aut sapientiae annuntians vobis mysterium Dei. Non enim iudicavi scire 
me aliquid inter vos nisi Iesum Christum et hunc crucifixum» (1 Cor 2, 1-2). 

Impiger Evangelii nuntius fuit et Servus Dei Gulielmus Massaja, qui una 
cum summa fidelitate in Christum absolutam deditionem suam pro anima- 
rum salute coniunxit. Ille natura fortis ac obstinatus, in Crucifixo fulturam 
suae extraordinariae operis invenit et saepissime dixit Christi Crucem solum 
esse sibi insigne ornamentum, quod appetebat et quaesitabat, loco praecipuo 
in quo pro animis sibi commissis se offerre vellet. 

Servus Dei die 8 mensis Iunii anno 1809, in pago v. d. Piovà d'Asti, 
nune nuncupato Piovà Massaja, septimus octo filiorum à Ioanne Domini- 
co, agricola, et Dominica Bertorello natus est. Eodemque die sacro fonte 
lustratus est et nomina Laurentii et Antonii ei indita sunt. Anno 1819 una 
cum familia in pagum Sancti Petri commigravit ibique die 20 mensis Au- 
gusti anno 1822 confirmatione ex manibus Antonini Faà di Bruno, Astensis 
Episcopi, munitus est. Eodemque anno se transtulit ad fratrem sacerdotem 
Dominum Gulielmum, qui Pralormi parochus erat. 

Anno 1823 alumnus Astense Seminarium Minus ingressus est; tres post 
annos, cum vocationem religiosam ad vitam percepisset, Taurinense Fratrum 
Minorum Capuccinorum coenobium «Madonna di Campagna» ingressus est, 
ut novitiatum perficeret nomenque Gulielmi sumpsit. Die 16 mensis Iunii anno 
1832 Vercellis sacro ordine auctus est. Cappellani munere ad Mauritianum 
Taurinense valetudinarium missus est et postea iuxta studentatum Capucci- 
norum philosophiae institutor nominatus. Illis annis cum futuro Italiae rege 
Victorio Emmanuele II et cum patriota Silvio Pellico, cuius et spiritualis 
moderator fuit, in consuetudinem venit. Anno 1844 Definitor Provincialis 
electus est, pergens tamen philosophiam Capuccinos confratres docere. 

Die 26 mensis Aprilis anno 1846, Summus Pontifex Gregorius XVI eum 


novae missionis Vicarium Apostolicum Africae inter Populos Galla nomina- 

vit, eundem Episcopum titularem Casiotanum in partibus infedelium fecit. 
Die 24 insequentis mensis Maii episcopali ordine auctus est. 

Iam tum Servo Dei tempus periculorum plenum incepit. Ab Italia dis- 
cessit ut ad missionem sibi commissam in Aethiopiam Septentrionalem per- 
veniret. Postquam per flumen Nilum navigaverat et desertum percurrerat, 
urbem Massaua attigit. Illic cognovit sanctum Iustinum De Jacobis, quem 
die 7 mensis Ianuarii anno 1849 secreto episcopum consecravit. Post non- 
nullas difficultates et impedimenta, fines missionis suae tandem contingere 
potuit suamque sedem prope Assandab? oppidum statuit. 

Servus Dei praeter sedulas apostolicas actiones sicut communitatum 
institutiones valde praestitit medicis auxiliis, quae ipse gentibus, lue, febri 
flava et variolo aegrotantibus suppeditavit. Cum Servus Dei operam daret 
vaccino puri populo inserendo contra variolam, ab omnibus Pater Fantatà, 
quod vulgo sibi vult variola, nuncupabatur. 

Patris Massaja opera bene digestis in temporibus dividitur: enim ab anno 
1852 ad annum 1863 inter Gallos missionibus se tradidit, anno deinde 1852 
in loco Gudró mansionum fundationi, anno 1854 in Ennérea, anno 1855 in 
Kaffa et in Lagàmara, anno 1859 in Ghera. Post reditum in Europam, ab 
anno 1868 ad annum 1879 missionem in loco Scioa fundavit, deinde anno 
1868 multas domus missionarias in Fekerié-Ghemb et Fünfinni, qui anno 
1889 nomine Add?s Abeba caput totius Aethiopiae evenit. 

Intrepidus missionarius capuccinus, vir geniali fide, sollerti caritate, 
novas rationes ad Evangelium nuntiandum invenire debuit, novos sermones 
ad doctrinam christianam edocendam, nova media ad humanam dignitatem 
et hominum salutem promovendam, eorum tamen usus et consuetudines 
considerans; validus pauperum fuit defensor, novae monasticae disciplinae 
conditor, iuvenum educator, exemplum pro ecclesiasticis. Vivissima spe ful- 
tus, omnia temporis momenta vitae continua oratione et indefessa navitate 
ad Crucem Christi exaltandam significabantur. 

Die 3 mensis Octobris anno 1879, bello inter Aethiopicum imperato- 
rem Ioannem IV et regem Menelik II confecto, cum hic postremus bellum 
perderet, Servus Dei in perpetuum ab Abessinia expulsus est. Post longum 
et tortuosum iter Romam pervenit vitamque suam prope Tusculanam Ca- 
puecinorum communitatem degit. Die 10 mensis Novembris anno 1884 in 


sollemni consistorio cardinalis creatus est. Insequenti anno primum volu- 

men monumentalis suae operae v.d. / mie? trentacinque amni di missione 
nell'Alta, Etiopia edidit. 

Die 6 mensis Augusti anno 1889, cum ad quietem in Fano Sancti Georgii ad 
Cremanum prope Neapolim se dirigeret, Servus Dei cordis crise mortuus est. 

Fama sanctitatis, quae Servum Dei iam postremis vitae annis circeumda- 
bat, post mortem valde increbuit. Decursu annorum fama eo viguit ut prope 
quattuor sedes Processus Informativi celebrarentur, hoc modo: Tusculana in 
Dioecesi a die 3 mensis Martii anno 1914 ad diem 26 mensis Maii anno 1916 
Processus Ordinarius; a die 1 mensis Aprilis anno 1914 ad diem 17 mensis 
Decembris anno 1915 Neapolitana in Archidioecesi Processus Ordinarius; a 
die 9 mensis Decembris anno 1914 ad diem 25 mensis Novembris anno 1915 
Astensi in dioecesi Processus Rogatorialis et denique a die 29 mensis Ianuarii 
anno 1915 ad diem 30 mensis Ianuarii anno 1916 Taurinensi in Archidioecesi 
Processus Rogatorialis. Etiam prope Aethiopicum oppidum Harar a die 12 
mensis Aprilis ad diem 29 mensis Iulii anno 1912 varia testimonia de visu 
collecta sunt. Tamen multae condiciones, sicut utrumque bellum totius orbis 
terrarum, processum longe retinuerunt. Deinde, a die 7 mensis Martii anno 
2003 ad diem 10 mensis Martii anno 2004, Tusculana in Dioecesi Inquisitio 
Suppletiva instructa est, cuius iuridica validitas ab hac Congregatione de 
Causis Sanctorum per Decretum diei 15 mensis Octobris anno 2004 est 
approbata. Exarata Positione, die 21 mensis Octobris anno 2014 locum ha- 
buit Coetus Consultorum Historicorum. Postea disceptatum est, consuetas 
secundum normas, an Servus Dei heroum in modum virtutes excoluisset. 
Positivo cum exitu, die 14 mensis Aprilis anno 2016 Peculiaris Theologorum 
Consultorum Congressus habitus est. Patres Cardinales et Episcopi, die 15 
mensis Novembris anno 2016, Ordinaria in Sessione congregati, me Angelo 
Cardinale Amato praesidente, Servum Dei virtutes theologales, cardinales 
et adnexas heroicum in modum exercuisse agnoverunt. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno 
die declaravit: Constare de virtutibus theologalibus Fide, Spe et Caritate 
twm in. Deum tum in proximum, necnon de cardinalibus Prudentia, Iusti- 
tia, Temperantia et Fortitudine, disque adnexis, in gradu heroico, Servi Dei 
Gulielmi Massaja (im saeculo: Laurentii Antonii) Sanctae Romanae Eccle- 
siae Cardinalis, ex Ordine Fratrum Minorum Capuccinorum, in casu et ad 


effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 1 mensis Decembris a.D. 2016. 


ANGELUS Canp. AMaTO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

MATRITENSIS 


Canonizationis Beati Faustini Míguez Sacerdotis professi Ordinis Clericorum Re- 
gularium Pauperum Matris Dei Scholarum Piarum Fundatoris Congregationis 
Sororum Calasanctiarum Filiarum a Divina Pastora (1831-1925) 


DECRETUM SUPER MIRACULO 


Beatus Faustinus Míguez in pago v.d. Xamiras Auriensi in provincia His- 
paniae, die 24 mensis Martii anno 1831, natus est. Quartus natu e familia 
christianis principiis omnino radicata, humane ac religiose apte institutus 
est. Iam a pueritia natura fuit gravitate, prudentia, constantia ac rerum 
naturae amore denotatus. Studia sua apud scholam instituti Nostrae Do- 
minae à Miraculis perfecit primaque iam ab adulescentia vocationem ad 
sacerdotium percepit. Anno 1850 Matritensem Scholarum Piarum Sancti 
Ferdinandi novitiatum ingressus est. Postea munus ei commissum est ut 
multis in collegiis praeter varias disciplinas res naturales edoceret. Per 
fere quinquaginta annos docuit et pueris iuvenibusque magna humanitate, 
observantia et benevolentia erga omnes omnino se tradidit. Nonnullos libros 
conscripsit et sacerdotali suo in ministerio Reconciliationis in sacramento 
suum praecipuum apostolatus mandatum invenit multorumque fidelium spi- 
ritualis factus est moderator. Scientiae suae fama municipii ab auctoritatibus 
pagi v.d. Sanlucar ei mandatum est ut quoad salubritatem aquarum analysim 
faceret multique ad eundem verterunt ut herbarum virtutibus sanarentur. 
Anno 1885 ut puellis, quae antea exclusae erant, institutionem suppeditaret 
Institutum Sororum Calasanctiarum Filiarum a Divina Pastora fundavit. 
Ecclesiae hominumque societati sereno ac perseveranti officio indulsit. Cum 
nonagesimum quartum aetatis suae annum ageret Tituaciae die 8 mensis 
Martii anno 1925 e vita excessit. Summus Pontifex Ioannes Paulus II Bea- 
torum in numerum anno 1998 eum adscripsit. 

Canonizationis respectu, Causae Postulatio iudicio huius Congregationis 
de Causis Sanctorum miram quandam cuiusdam mulieris sanationem, quae 
in Chilia evenerat, subiecit. Mulier in tricesima septima gestationis hebdo- 
mada, vehementissimis abdominis doloribus una cum aliis gravibus laboribus 
ceruciata, statim in valetudinario recepta est. Cum sectionem Caesaream 
medici adhiberent, statim eius in os inseruerunt tubum ad respirationem 


artificiose suppeditandam et ingens medicamentorum therapia subministra- 

ta est. Eius valetudo tamen nullo modo in melius mutari videbatur, immo 
vero mulier propter haemorragiam, quae comprimi non potuerat, gravius 
aegrotavit. Tam in peius versa est ut ne stimulos quidem perciperet. Etiam 
subsequentes chirurgicae sectiones plane invalidae evaserunt. Exspectatio- 
nes quoad vitam omnino vanae videbantur. 

Hac in ancipiti re quaedam soror Instituti a Beato Faustino fundati, re 
infirmae a familia comperta, consorores una cum iuvenibus collegii, quod ab 
lisdem regebatur, secum traxit in communem orationis actionem ad Funda- 
torem ut intercessionem impetraret ad sanationem aegrotae. Reliquia cubili 
eius appropinquata est. Repente quarta die a receptione in valetudinario 
haemorragia constitit aegrota chirurgicam sectionem rursus subire potuit. 
Iam hinc intra tres menses perfecte sanata est ut etiam sequentibus clinicis 
in inquisitionibus confirmatum est. 

Evidens est concursus temporis et consequentia inter Beati invocatio- 
nem et mulieris sanationem, quae deinceps naturali socialique vita pollens, 
sana fuit. 

De hac sanatione mira aestimata iuxta Curiam ecclesiasticam Sancti 
Iacobi in Chile a die 17 mensis Iulii anno 2008 ad diem 17 mensis Aprilis 
anno 2009 Inquisitio dioecesana celebrata est, cuius iuridica validitas ab 
hac Congregatione de Causis Sanctorum per Decretum diei 31 mensis Maii 
anno 2010 est approbata. Medicorum Consilium huius Dicasteri in Sessio- 
ne diei 10 mensis Decembris anno 2015 declaravit sanationem celerem, 
perfectam, constantem et ex scientiae legibus inexplicabilem fuisse. Die 
29 mensis Septembris anno 2016 Congressus actus est Peculiaris Theo- 
logorum Consultorum, positivo cum exitu. Die 6 mensis Decembris anno 
2016 Patres Cardinales et Episcopi se congregaverunt, me Cardinale Angelo 
Amato praesidente. Et in utroque Coetu, sive Consultorum sive Cardinalium 
et Episcoporum, posito dubio an de miraculo divinitus patrato constaret, 
responsum affirmativum prolatum est. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno 
die declaravit: Constare de miraculo a Deo patrato per intercessionem Beati 
Faustini Míguez, Sacerdotis professi Ordinis Clericorum Regularium Paupe- 
rum Mairis Dei Scholarum Piarum et Fundatoris Congregationis Sororum 


Calasanctiarum Filiarum a Divina Pastora, videlicet de celeri, perfecta ac 

constanti sanatione cuiusdam mulieris a, « preeclampsia complicata da Hellp 
Sindrome, coagulopatia disseminata. Rottura spontanea ed ematoma intrapa- 
renchimale epatico com grave emorragia intra-addominale. Shock ipovolemico 
e sindrome compartimentale con IRA ». 

Hoe autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 21 mensis Decembris a.D. 2016. 


ANGELUS CARD. AMaTO, S.D.B. 
Praefectus 


FH MARCELLUS BARTOLUCCI 
Archiep. tit. Mevaniensis, a Secretis 

VERONENSIS 


Beatificationis et Canonizationis Ven. Servae Dei Leopoldinae Naudet Fundatricis 
Congregationis Sororum a Sacra Familia (1773-1834) 


DECRETUM SUPER MIRACULO 


Venerabilis Serva Dei Leopoldina Naudet die 31 mensis Maii anno 1773 
Florentiae e germanica matre et francogallico patre, Magni Ducis Tusciae 
aulico amplo officiali, nata est. Cum tertium annum aetatis suae agebat, ma- 
tre orbata est et una cum sorore Aloisia apud monasterium Sancti Frediani 
v.d. di Cestello instituta est. Anno 1783 utraque ad Galliam profecta est ut 
studia perficeret et institutionem suam apud Collegium Sororum Nostrae 
Dominae de Augusta Suessionum expleret. Aliquos post annos Florentiam 
utraque soror rediit et filiorum Magni Ducis Leopoldi I facta est educa- 
trix. Cum autem Dux ad imperialem dignitatem evectus est, utraque soror 
Vindobonam eum comitata est ut ad munus institutricis attenderet. Anno 
1792, Imperatore mortuo, utraque ministerium suum ipsi filiae Imperatoris, 
scilicet Magnae Ducissae Mariae Annae Ferdinandae fecit, quae Pragae 
abbatissa Canonissarum Sancti Georgii erat: qua re, eamdem ad novam Bo- 
hemoslovenicam regalem domum comitata est. Illa temporis et loci adiuncta 
valde religiosa in duabus mulieribus perfectioris et absolutae consecrationis 
ad Dominum desiderium excitaverunt. Hac re, Leopoldina una cum sorore 
proposito novae mulierum fundationis sine mora assensa est, in quo etiam 
Magna Ducissa interfuit. Tres mulieres die 31 mensis Maii anno 1799 vota 
ediderunt et Vindobonam redierunt et illic ad Italiam contenderunt. Anno 
1800 ad Summum Pontificem Pium VII accesserunt, qui earum animum 
confirmavit et eas ut illud nobile opus pergerent cohortatus est; post haec, 
Italiae varias urbes peragraverunt et tandem Romam pervenerunt. Anno 
1805 in regionem Venetorum se contulerunt ibique Sanctam Magdalenam e 
Canossa et Sanctum Gasparem Bertoni cognoverunt. Anno 1816 Serva Dei 
una cum sodalibus suis Veronae sedem et domicilium apud Sanctae Teresiae 
quondam coenobium constituerunt Congregationemque Sororum a Sacra 
Familia primitus fundaverunt, quam, etsi claustrali rigore consecratae, ad 
apostolatum puellarum instituendarum contulerunt. Fundatrix die 17 mensis 
Augusti anno 1834 mortali e vita demigravit. Summus Pontifex Benedictus 


XVI anno 2007 virtutes heroicas eius agnovit. 

Beatificationis respectu, Causae Postulatio iudicio huius Congregationis 
de Causis Sanctorum miram quandam cuiusdam pueri sanationem, quae, 
anno 1997, in Italia evenerat, subiecit. Puer enim, vix septem mensibus post- 
quam ortus erat, die 6 mensis Martii eiusdem anni evomendo ac graviter 
febricitando aegrotare incepit. Haec omnia a medico pro influentia inter- 
pretata ac simili ratione curata sunt. Cum pueri valetudo in peius verteret, 
in valetudinarium in gravi discrimine ac cum meningitis notis receptus est, 
quia nimius pallor, haud sufficiens hydratatio, pupillarum contractio aliaque 
signa palam ostendebantur. Clinica therapia ad hoc adhibita est. Tamen 
valetudinis condicio in melius haud mutabatur, immo pueri status in peius 
magis magisque elabi videbatur: addebantur enim color viridis, vomitiones, 
tussis et denique spirandi difficultates. 

Generalis Antistita Sororum a Sacra Familia, pueri aegroti amita, una 
cum aliis sodalibus, quae pueri familiam agnoscebant, novendialem suppli- 
cationem Venerabili Fundatriei peragere inceperunt ut parvuli sanationis 
donum impetraretur. His orantibus etiam fideles eiusdem paroeciae familiae 
pueri in deprecatione se coniunxerunt. Cum primum haec communis oratio 
evecta est, statim parvuli aegroti valetudo in melius mutavit, eo ut die 17 
mensis Martii fere omnes morbi notae ac manifestationes, quae puerum ae- 
gritudine affecerant, evanuerent ac die tandem 22 mensis Martii domum re- 
dire posset. Subsequentes clinicae inquisitiones sanationem confirmaverunt. 

Evidens est concursus temporis et consequentia inter Venerabilis Servae 
Dei invocationem et pueri sanationem, quae deinceps naturali socialique 
vita pollens, sanus fuit. 

De hae sanatione mira aestimata apud Curiam ecclesiasticam Veronen- 
sem a die 30 mensis Decembris anno 2005 ad diem 7 mensis Martii anno 
2006 Inquisitio dioecesana celebrata est, cuius iuridica validitas ab hac Con- 
gregatione de Causis Sanctorum per Decretum diei 12 mensis Maii anno 2006 
est approbata. Medicorum Consilium Dicasterii in sessione diei 16 mensis 
Iunii anno 2016 declaravit sanationem celerem, perfectam, constantem et 
ex scientiae legibus inexplicabilem fuisse. Die 29 mensis Septembris anno 
2016 Congressus auctus est Peculiaris Theologorum Consultorum, positivo 
cum exitu. Die 6 mensis Decembris anno 2016 Ordinaria in Sessione Pa- 
tres Cardinales et Episcopi se congregaverunt, me Cardinale Angelo Ama- 
to praesidente. Et in utroque Coetu, sive Consultorum sive Cardinalium 
et Episcoporum, posito dubio an de miraculo divinitus patrato constaret, 


responsum affirmativum prolatum est. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de miraculo a Deo patrato per intercessionem Venera- 
bilis Servae Dei Leopoldinae Naudet, Fundatricis Congregationis Sororum a 
Sacra Familia, videlicet de celeri, perfecta ac constanti sanatione cuiusdam 
pueri a, «meningile acuta ac purulenta ob Haemophilum parainfluentiae ». 

Hoe autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 21 mensis Decembris a.D. 2016. 


ANGELUS Canp. AMaTO, S.D.B. 
Praefectus 


tH MARCELLUS BARTOLUCCI 
Archiep. tit. Mevaniensis, a Secretis 

BARCINONENSIS ET ALIARUM 


Beatificationis seu Declarationis Martyrii Servorum Dei Matthaei Casals, Theophi- 
li Casajás, Ferdinandi Saperas et CVI Sociorum e Congregatione Missionariorum 
Filiorum Immaculati Cordis Beatae Mariae Virginis (T 1936-1937) 


DECRETUM SUPER MARTYRIO 


«Hi sunt qui veniunt de tribulatione magna et laverunt stolas suas et 
dealbaverunt eas in sanguine Agni» (Apc "1, 14). 

Hoc in insula Patmos auditum nuntium per saecula in christianarum 
communitatum historia rediit, et eo magis in casu CIX Servorum Dei e 
Congregatione Missionariorum Filiorum Immaculati Cordis Beatae Mariae 
Virginis, vulgo Claretianorum, qui, tantum cum christiani ac religiosi essent, 
trucidati sunt. 

Prima in parte saeculi vicesimi Hispania valde movebatur politica chris- 
tianis inimicissima, quae autem cultum publicum omnino coércuit et discri- 
minantes per leges ac per dispositiones infestissimas absolutam in Hispa- 
nia Ecclesiae eversionem aperte voluit et persecuta est. Haud infrequentes 
fuerunt incendia in coenobiis vel ecclesiae sacraeque imagines destructae 
sunt, evenerunt etiam fictae simulataeque accusationes, calumniae necnon 
sacerdotum, consecratorum et denique laicorum caedes. Innumerae fuerunt 
illius seditiosi terroris victimae, in iis fuerunt etiam isti CIX Servi Dei. Iam 
tertio decennio saeculi signa augescentis odii in Ecclesiam percipiebantur, 
tamen maxime ab anno 1936 ad effectum perductum est propositum ad 
artem compositum ut sacerdotes religiosique per facinora ratione ac via 
apparata penitus restinguerentur, hoc autem saepe post tormenta in cor- 
pore ac in spiritu. 

Servi Dei variis e communitatibus proveniebant: Barcinone, Sabadell, 
Ausona, Illerda, Cervera, Valentia et denique Portu Sancti Andreae. 

Istius gloriosae turbae socii sunt Servi Dei Matthaeus Casals, Theophilus 
Casajás et Ferdinandus Saperas, qui secundum ordinem erant superior in 
civitate Sabadell, studens in pago Cervera et denique frater professus in 


eademque communitate. 


l. Matthaeus Casals Mas, die 10 mensis Septembris anno 1883 in pago 


v.d. Bagá iuxta Barcinonem natus est, die 15 mensis Augusti anno 1903 reli- 

giosam professionem emisit, die 13 mensis Iunii anno 1911 sacro ordine auc- 
tus est. Die 5 mensis Septembris anno 1936 ad Sanctum Cyriacum de Serra, 


prope Barcinonem, focili interfectus est. 


2. Theophilus Casayís Aldudn, die 3 mensis Novembris anno 1914 in 
pago v.d. Murchante in Navarra natus est, die 15 mensis Augusti anno 1931 
temporariam professionem emisit. Die 26 mensis Iulii anno 1936 Ilerdae ne- 


catus est. 


3. Ferdinandus Saperas Aluja, die 8 mensis Septembris anno 1905 in 
pago v.d. Alió iuxta Tarraconem natus est, die 15 mensis Augusti anno 1930 
religiosam professionem fratris coadiutoris emisit. Die 13 mensis Augusti in 


oppido v.d. Tárrega interfectus est. 


Quamquam diversae fuerunt vitae Servorum Dei omnes tamen consociatae 
sunt ab eadem conscientia quia omnes bene sciebant se destinaturos esse ad 
martyrium suumque etiam sanguinem Christo offerre, postquam vitam suam 
in baptismali, religiosa et sacerdotali consecratione obtulerant, cupiebant. 

Servi Dei, cum christiani et religiosi essent, deprehensi et armis necati 
sunt. Temporum locorumque condiciones, ratio se gerendi, et carnificum 
proposita ad hane explanationem clare inducunt. 

Secundum rationem loci pertinentiae Servi Dei septem in coetibus di- 


viduntur, scilicet: 


BARCINONE: 


l. Ioannes Capdevila Costa, natus in loco Sovelles prope Gerundam die 
30 mensis Novembris anno 1883, religiosam professionem emisit ut frater 
coadiutor die 16 mensis Iulii anno 1901. Necatus est Barcinone die 25 mensis 
Iulii anno 1936. 


2. Gumersindus Valtierra Alonso, natus in vico San Martín de Humada 
prope Burgum de Oca die 13 mensis Ianuarii anno 1876, in Congregationem 
ingressus est anno 1890. Primam professionem emisit die 15 mensis Augusti 
anno 1894 et die 19 mensis Septembris anno 1908 presbyteratu auctus est. 


Necatus est Barcinone die 26 mensis Iulii anno 1936. 


3. Candidus Casals Sunyer, natus die 22 mensis Augusti anno 1897 in 


loco La Nou de Berguedá prope Barcinonem, in Congregationem ingressus 

est anno 1907, primam professionem emittens die 8 mensis Septembris anno 
1913. Ordinatus presbyter die 290 mensis Maii anno 1920, necatus est Barci- 


none die 29 mensis Iulii anno 1936. 


4. Adolfus de Esteban Rada, natus die 28 mensis Septembris anno 1912 
in loco Berbinzana, Navarrensi in regione, professionem religiosam emisit die 
1 mensis Septembris anno 1928. Dum se parabat ad sacros ordines recipien- 


dos, necatus est Barcinone die 31 mensis Iulii anno 1936. 


5. Antonius Junyent Esiruch, natus die 25 mensis Octobris anno 1896 
in loco Vacarisas prope Barcinonem, professionem religiosam emisit die 15 
mensis Augusti anno 1913 et presbyteratu auctus est die 12 mensis Martii 


anno 1921. Necatus est Barcinone die 19 mensis Augusti anno 1936. 


6. Hyacinthus Blanch Ferrer, natus die 27 mensis Aprilis anno 1868 in 
vico Vilanova de Sau prope Barcinonem, professionem religiosam emisit die 
18 mensis Septembris anno 1885 et presbyteratu auctus est die 12 mensis 


Martii anno 1892. Necatus est Barcinone die 21 agosto 1936. 


7. Thomas Maria Planas Aguilera, natus die 17 mensis Aprilis anno 1909 
Barcinone, religiosam professione emisit die 15 mensis Augusti anno 1926 et 
presbyteratu auctus est die 26 mensis Maii anno 1934. Necatus est in civitate 


Sabadell die 27 mensis Augusti anno 1936. 


8. Cyrillus Montaner Fabré, natus die 16 mensis Februarii anno 1873 in 
loco Vilanova y La Geltrií prope Barcinonem, religiosam professionem emisit 
die 7 mensis Maii anno 1897 et presbyteratu auctus est die 29 mensis Iunii 
anno 1902. Die 28 mensis Novembris anno 1936 necatus est in loco Monícada, 


apud Barcinonem. 


IN CIVITATE SABADELL: 


9. Iosephus Reixach Reguer, natus die 13 mensis Iunii anno 1865 in loco 
Santa María de Vilanova de Sau prope Barcinonem, professionem religiosam 
emisit die 10 mensis Novembris anno 1881 et presbyteratu auctus est die 6 
mensis Aprilis anno 1889. Necatus est die 25 mensis Iulii anno 1936 in civi- 
tate Sabadell. 

10. Josephus Puig Bret, natus die 28 mensis Aprilis anno 1860 in vico C?s- 
tella prope Gerundam, professionem perpetuam emisit die 6 mensis Ianuarii 
anno 1880 et presbyteratu auctus est die 24 mensis Septembris anno 1883. 


Necatus est die 5 mensis Septembris anno 1936 Egarae. 


ll. Josephus Clavería Mas, natus die 29 mensis Augusti anno 1875 in 
Vico Ausunensi. Professionem religiosam emisit ut frater coadiutor die 3 
mensis Novembris anno 1901. Necatus est die 5 mensis Septembris anno 1936 


Egarae. 


12. Ioannes Rafí Figuerola, natus die 30 mensis Octobris anno 1875 in 
pago Vilabella prope Tarraconem, in Congregationem ingressus est anno 
1890 ut frater coadiutor. Professionem religiosam emisit anno 1891. Necatus 


est die 5 mensis Septembris anno 1936 Egarae. 


183. Iosephus Solé Maimó, natus die 21 mensis Augusti anno 1890 in pago 
La Guardia Lada prope Ilerdam, professionem religiosam emisit ut frater 


coadiutor anno 1917. Necatus est die 5 mensis Septembris anno 1936 Egarae. 


14. Iosephus Cardona Dalmases, natus die 31 mensis Martii anno 1916 
in loco Prades prope lIlerdam, professionem religiosam emisit ut frater coa- 
diutor die 15 mensis Augusti anno 1932. Necatus est die 5 mensis Septembris 
anno 1936 in civitate Sabadell. 


15. Ioannes Baptista Torrents Figueras, natus die 8 mensis Decembris anno 
1873 in pago La Secuita prope Tarraconem, in Congregationem ingressus est 
anno 1885. Primam professionem emisit die 8 mensis Decembris anno 1889 et 
presbyteratu auctus est die 3 mensis Aprilis anno 1897, dispensatione a canoni- 


ca aetate recepta. Mortuus est die 17 mensis Martii anno 1937 inloco Montcada. 


IN ViCO AUSUNENSI: 


16. Joannes Mercer Soler, natus die 14 mensis Octobris anno 1874 in vico 
Albisfiana prope Tarraconem. Professionem religiosam emisit die 15 mensis 
Septembris anno 1895 et presbyteratu auctus est die 19 mensis Decembris 


anno 1903. Necatus est in loco Sallent die 25 mensis Iulii anno 1936. 


l7. Marcellinus Mur Blanch, natus die 1 mensis Aprilis anno 1882 in 


Gallico pago Raguet Riguepeu prope oppidum Gres, professionem religiosam 

emisit ut frater coadiutor die 21 mensis Iunii anno 1909. Necatus est in loco 


Sallent die 25 mensis Iulii anno 1936. 


18. Iacobus Payás Fargas, natus die 14 mensis Augusti anno 1907 in vico 
Castelltercol prope Barcinonem, professionem religiosam emisit die 15 men- 
sis Augusti anno 1924. Presbyteratu auctus est die 20 mensis Iunii anno 1931. 
Necatus est in loco Sallent die 25 mensis Iulii anno 1936. 


19. Marianus Binefa Alsinella, natus die 27 mensis Septembris anno 
1906 in urbe Villa Ieridana de Anglesola prope Ilerdam, professionem reli- 
giosam emisit ut frater coadiutor die 11 mensis Iunii anno 1933. Necatus est 


in loco Sallent die 25 mensis Iulii anno 1936. 


20. Iosephus Arner Margalef, natus die 3 mensis Septembris anno 1892 
in vico A/colea de Cinca prope Oscam, professionem religiosam die 8 mensis 
Septembris anno 1908 emisit. Presbyteratu auctus est die 17 mensis Iunii 
anno 1916. Mortuus est die 8 mensis Augusti anno 1936 in loco San Sadurni 


d'Osormorl apud Barcinonem. 


21. Castus Navarro Martínez, natus die 1 mensis Iunii anno 1905 in loco 
Guadaliaviar prope Terulium, die 10 mensis Iunii anno 1928 presbyteratu 
auctus est. Anno 1935 Congregationem ingressus est et professionem religio- 
sam emisit die 11 mensis Iunii anno 1936. Necatus est die 8 mensis Augusti 


anno 1936 in loco San Sadurni d'Osormort. 


22. lulius Aramendía Urquía, natus die 5 mensis Decembris anno 1900 
in pago Obanos, in regione Navarrensi, professionem religiosam emisit die 15 
mensis Augusti anno 1917 et presbyteratu auctus die 19 mensis Septembris 


anno 1925. Necatus est die 17 mensis Augusti anno 1936 in Vico Ausunensi. 


23. Iosephus Puigdessens Pujol, natus die 14 mensis Ianuarii anno 1875 
in Vico Ausunensi, professionem emisit die 20 mensis Augusti anno 1893 et 
presbyteratu auctus est die 20 mensis Septembris anno 1901. Necatus est die 


17 mensis Augusti anno 1936 in Vico Ausunensi. 


24. Ioannes Blanch Badía, natus die 1 mensis Martii anno 1873 in loco 
Puigpelat, prope Tarraconam, presbyteratu auctus est die 12 mensis Iunii 
anno 1897. Congregationem ingressus est anno 1901 et professionem religio- 
sam emisit die 27 mensis Iulii anno 1902. Necatus est die 31 mensis Augusti 
anno 1936 in loco Sant Pere dels Arquells. 

25. Iosephus Capdevila Portet, natus die 2 mensis Augusti anno 1890 in 
Vico Ausunensi, professionem religiosam emisit die 15 mensis Augusti anno 
1906 et presbyteratu auctus die 26 mensis Augusti anno 1914. Necatus est die 


25 mensis Septembris anno 1936 in loco Manlleu. 


26. Iosephus Casals Badía, natus die 8 mensis Februarii anno 1891 in 
loco Berga prope Barcinonem, professionem religiosam emisit ut frater laicus 
die 2 mensis Februarii anno 1911. Necatus est die 12 mensis Octobris anno 
1936 in loco Gurb. 


27. Michael Codina Ventayol, natus die 8 mensis Novembris anno 1909 in 
pago Villa de Artés prope Barcinonem, anno 1924 Congregationem ingressus 
est et professionem emisit die 31 mensis Augusti anno 1926. Presbyteratu 
auctus est die 26 mensis Maii anno 1934. Necatus est die 12 mensis Octobris 


anno 1936 in vico Malla apud Barcinonem. 


28. loannes Codinach Espinalt, natus die 28 mensis Maii anno 1872 in 
pago Mura prope Barcinonem, presbyteratu auctus est die 12 mensis Iunii 
anno 1897; Congregationem ingressus, professionem emisit die 19 mensis 
Martii anno 1903. Necatus est die 12 mensis Octobris anno 1936 in vico Mal- 


la apud Barcinonem. 


29. Isidorus Costa Homs, natus die 5 mensis Ianuarii anno 1909 in pago 
Villa de Taradell prope Barcinonem. Congregationem ingressus, professio- 
nem religiosam emisit die 16 mensis Maii anno 1931 ut coadiutor laicus. Ne- 


catus est in loco Cervera die 11 mensis Novembris anno 19306. 


30. Michaél Facerías Garcés, natus die 22 mensis Februarii anno 1861 
in loco Perarrua prope Oscam, Congregationem ingressus est anno 1882 et 
professionem emisit ut frater coadiutor die 24 mensis Martii anno 1883. Ne- 
catus est die 22 mensis Februarii anno 1937 in pago Caseta de Alboquers apud 


Barcinonem. 


ILERDAE: 


31. Fridericus Codina Pícassó, natus die 7 mensis Maii anno 1888 Bar- 
cinone, professionem religiosam emisit die 15 mensis Augusti anno 1904 et 
presbyteratu auctus die 23 mensis Iunii anno 1912. Necatus est Ilerdae die 21 


mensis Iulii anno 1936. 

32. Emmanuel Torres Nicolau, natus die 4 mensis Octobris anno 1874 in 
vico Almacelles prope Ilerdam, professionem religiosam emisit die 16 mensis 
Iulii anno 1891 et presbyteratu auctus die 13 mensis Maii anno 1899. Necatus 


est Ilerdae die 25 mensis Iulii anno 1936. 


33. Michael Baixeras Berenguer, natus die 14. mensis Februarii anno 
1908 in pago Castelltercol prope Barcinonem, professionem religiosam emisit 
die 15 mensis Augusti anno 1924 et presbyteratu auctus est die 21 Iunii anno 
1931. Necatus est Ilerdae die 25 mensis Iulii anno 1936. 


34. Arturus Tamarit Pifiol, natus die 2 mensis Augusti anno 1913 in vico 
Solerás prope Ilerdam, professionem religiosam emisit die 15 mensis Augusti 
anno 1929 et presbyteratu auctus die 19 mensis Aprilis anno 1936. Necatus 


est Ilerdae die 25 mensis Iulii anno 1936. 


35. Augustinus Lloses Trullols, natus die 20 mensis Decembris anno 
1906 in loco Cervera prope Ilerdam, professionem religiosam emisit die 15 
mensis Augusti anno 1924 et presbyteratu auctus die 21 mensis Iunii anno 
1931. Necatus est Ilerdae die 21 mensis Augusti anno 1936. 


36. Aloisius Albt Aguilar, natus die 1 mensis Aprilis anno 1910 Barci- 
none, professionem religiosam emisit die 31 mensis Augusti anno 1926 et 
presbyteratu auctus est die 20 mensis Maii anno 1934. Necatus est Ilerdae die 


2] mensis Augusti anno 1936. 


37. Xaverius Morell Cabiscol, natus die 20 mensis Ianuarii anno 1910 in 
pago Albesa prope Ilerdam, professionem religiosam emisit die 15 mensis Au- 
gusti anno 1927 et presbyteratu auctus est die 19 mensis Aprilis anno 1936. 


Necatus est Ilerdae die 21 mensis Augusti anno 1936. 


38. loannes Garriga Pagés, natus die 31 mensis Augusti anno 1908 in 
pago San Martí de Sacalm prope Gerundam, professionem religiosam emisit 
ut frater coadiutor die 8 mensis Decembris anno 1926. Necatus est Ilerdae die 


2] mensis Augusti anno 1936. 


39. Angelus Dolcet Agustí, natus die 5 mensis Septembris anno 1914 in 
vico Soses prope Ilerdam, die 24 mensis Septembris anno 1930 professionem 
religiosam emisit ut frater coadiutor. Necatus est Ilerdae die 21 mensis Au- 


gusti anno 1936. 

40. Ioannes Busquet Lluciá, natus die 13 mensis Ianuarii anno 1868 in 
loco Santa Margarida de Montbui prope Barcinonem, professionem religiosam 
emisit die 25 mensis Martii anno 1884 et presbyteratu auctus est die 15 men- 


sis Augusti anno 1891. Necatus est Ilerdae die 25 mensis Augusti anno 1936. 


41. Franciscus Xaverius Surribas Dot, natus die 7 mensis Novembris anno 
1909 in loco Sant Feliu de Torelló prope Barcinonem, professionem religio- 
sam emisit die 11 mensis Februarii anno 1926 et presbyteratu auctus est die 


21 mensis Maii anno 1932. Necatus est Ilerdae die 26 mensis Iulii anno 1936. 


IN Loco CERVERA: 


42. Emmanuel Jové Bonet, natus die 14 mensis Septembris anno 1895 in 
pago Vallbona de les Monges prope Ilerdam, professionem religiosam emisit 
die 15 mensis Augusti anno 1912 et presbyteratu auctus est die 29 mensis 
Maii anno 1920. Necatus est Ilerdae die 26 mensis Iulii anno 1936. 


48. Onesimus Agorreta Zabaleta, natus die 16 mensis Februarii anno 1916 
in loco Ujué prope Pampelonem, Navarrensi in regione, professionem reli- 
giosam emisit die 15 mensis Augusti anno 1932. Necatus est Ilerdae die 26 


mensis Iulii anno 1936. 


44. Amatus Amalrich Rasclosa, natus die 28 mensis Aprilis anno 1912 in 
loco Sant Feliu de Celrá prope Gerundam, professionem religiosam emisit die 


15 mensis Augusti anno 1928. Necatus est Ilerdae die 26 mensis Iulii anno 1936. 


45. Iosephus Amargant Boada, natus die 25 mensis Septembris anno 
1916 in loco Sant Feliu de Pallarols prope Gerundam, professionem religio- 
sam emisit die 27 mensis Septembris anno 1932. Necatus est Ilerdae die 26 


mensis Iulii anno 1936. 


46. Petrus Caball Juncá, natus die 1 mensis Augusti anno 1913 in pago 
Vilanova de la Muga prope Gerundam, professionem religiosam emisit die 15 


mensis Augusti anno 1931. Necatus est Ilerdae die 26 mensis Iulii anno 1936. 


41. Iosephus Maria Casademont Vila, natus die 12 mensis Martii anno 
1915 in pago Sant Feliu de Pallarols prope Gerundam, professionem religio- 
sam emisit die 15 mensis Augusti anno 1931. Necatus est Ilerdae die 26 men- 


sis Iulii anno 1936. 

48. Antonius Cerdá Cantavella, natus die 25 mensis Septembris anno 1915 
in loco Játóva apud Valentiam, professionem religiosam emisit die 27 mensis 


Septembris anno 1931. Necatus est Ilerdae die 26 mensis Iulii anno 1936. 


49. Amadeus Costa, Prat, natus die 4 mensis Ianuarii anno 1916 in vico 
Tona prope Barcinonem, professionem religiosam emisit die 15 mensis Apri- 


lis anno 1932. Necatus est Ilerdae die 26 mensis Iulii anno 1936. 


50. Iosephus Elcano Liberal, natus die 31 mensis Martii anno 1914 in 
loco Olóriz, Navarrensi in regione, professionem religiosam emisit die 15 


mensis Augusti anno 1931. Necatus est Ilerdae die 26 mensis Iulii anno 1936. 


5l. Aloisius Hortós Tura, natus die 8 mensis Februarii anno 1915 in pago 
Argelaguer prope Gerundam, professionem religiosam emisit die 15 mensis 


Augusti anno 1931. Necatus est Ilerdae die 26 mensis Iulii anno 1936. 


52. Sennen López Cots, natus die 21 mensis Ianuarii anno 1915 Barcino- 
ne, professionem religiosam emisit die 6 mensis Ianuarii anno 1932. Necatus 


est Ilerdae die 26 mensis Iulii anno 1936. 


53. Michaél Oscoz Arteta, natus die 9 mensis Februarii anno 1912 in loco 
Artazo, Navarrensi in regione, professionem religiosam emisit die 15 mensis 


Augusti anno 1930. Necatus est Ilerdae die 26 mensis Iulii anno 1936. 


54. Aloisius Plana Rabugent, natus die 20 mensis Iulii anno 1914 in vico 
La Cellera prope Gerundam, professionem religiosam emisit die 15 mensis 


Augusti anno 1931. Necatus est Ilerdae die 26 mensis Iulii anno 1936. 


55. Vincentius Vázquez Santos, natus die 23 mensis Augusti anno 1915 in 
loco Villada prope Palentiam, professionem religiosam emisit die 25 mensis 


Augusti anno 1935. Necatus est Ilerdae die 26 mensis Iulii anno 1936. 


56. Antonius Casany Vilarrasa, natus die 4 mensis Decembris anno 1895 
in pago Calldetenes prope Barcinonem, professionem religiosam emisit ut 
frater coadiutor die 15 mensis Augusti anno 1920. Necatus est die 11 mensis 


Augusti anno 1936 in vico San Pere dels Arquels. 


57. Ioannes Prats Gibert, natus die 20 mensis Octobris anno 1903 in loco 
La Selva del Camp prope Tarraconem, professionem religiosam emisit die 15 
mensis Augusti anno 1921 et presbyteratu auctus est die 22 mensis Decembris 
anno 1928. Necatus est die 15 mensis Augusti anno 1936 in loco Montmaneu. 

58. Ianuarius Pifiol Ricart, natus die 8 mensis Septembris anno 1914 in 
pago Els Torms prope Ilerdam, professionem religiosam emisit die 15 mensis 
Augusti anno 1931. Necatus est die 27 mensis Augusti anno 1936 in loco La 


Floresta. 


59. Remigius Tamarit Pinyol, natus die 15 mensis Februarii anno 1911 in 
pago Zl Solerás prope Ilerdam, professionem religiosam emisit die 15 mensis 
Augusti anno 1927. Necatus est die 27 mensis Augusti anno 1936 in loco La 


Floresta. 


60. Aemilius Bover Albareda, natus die 31 mensis Augusti anno 1868 in 
pago Castelltercol prope Barcinonem, professionem religiosam emisit die 1 
mensis Octobris anno 1889 et presbyteratu auctus est die 6 mensis Ianuarii 


anno 1898. Necatus est die 20 mensis Augusti anno 1936 in loco Cervera. 


61. Josephus Vidal Basells, natus die 5 mensis Decembris anno 1908, in 
oppido Santa Coloma de Queralt prope Tarraconem, professionem religiosam 
emisit die 15 mensis Augusti anno 1935. Necatus est die 22 mensis Augusti 


anno 1936 in loco Navés, prope Ilerdam. 


62. Henricus Cortadellas Segura, natus die 8 mensis Novembris anno 
1909 in pago Olujas prope Ilerdam, professionem religiosam emisit die 31 
mensis Augusti anno 1926 et presbyteratu auctus est die 22 mensis Septem- 


bris anno 1934. Necatus est die 25 mensis Augusti anno 1936 in loco Cervera. 


63. Raimundus Rius Camps, natus die 26 mensis Ianuarii anno 1913 in 
vico Santa Fe prope Ilerdam, professionem religiosam emisit un frater coa- 
diutor die 15 mensis Augusti anno 1929. Necatus est die 2 mensis Septembris 


anno 1936 in loco Cervera. 


64. Iacobus Girón Puigmitjá, natus die 11 mensis Octobris anno 1887 
in pago San Cristofoll les Fonts prope Gerundam, professionem religiosam 
emisit die 21 mensis Novembris anno 1916 et presbyteratu auctus est die 15 
mensis Martii anno 1919. Necatus est die 5 mensis Septembris anno 1936 in 


loco Castelfollit de Riubregos apud Barcinonem. 


65. Iulianus Villanueva Olza, natus die 11 mensis Septembris anno 1869 
in vico Villanueva, Navarrensi in regione, professionem religiosam emisit ut 
frater coadiutor die 11 mensis Aprilis anno 1898. Necatus est in pago Su apud 


Ilerdam die 1 mensis Septembris anno 1936. 

66. Petrus Sitjes Obiols, natus die 17 mensis Aprilis anno 1900 in vico 
La Cellera prope Barcinonem, professionem religiosam emisit die 15 mensis 
Augusti anno 1916 et presbyteratu auctus est die 6 mensis Iunii anno 1925. 
Necatus est in loco San Marti de Tous, prope Barcinonem, die 12 mensis Sep- 


tembris anno 1936. 


607. Ioannes Maria Alsina Ferrer, natus die 5 mensis Octobris anno 1874 
in pago Seva prope Barcinonem, professionem religiosam emisit die 8 mensis 
Decembris anno 1900 et presbyteratu auctus est die 22 mensis Decembris 
anno 1907. Necatus est in loco Castellbell y Vilar apud Barcinonem die 16 


mensis Septembris anno 1936. 


68. Antonius Perich Comas, natus die 21 mensis Iunii anno 1911 in pago 
Sant Jordi Desvalls prope Gerundam, professionem religiosam emisit die 15 
mensis Augusti anno 1928. Necatus est in loco Castellbell y Vilar prope Bar- 


cinonem die 16 mensis Septembris anno 1936. 


69. Raimundus Roca Buscallá, natus die 15 mensis Martii anno 1889 in 
pago Alpens prope Barcinonem, professionem religiosam emisist ut frater 
coadiutor die 7 mensis Iunii anno 1907. Necatus est die 28 mensis Septembris 


anno 1936 in loco Cervera. 


10. Ioannes Maria Buxó Font, natus die 24 mensis Octobris anno 1879 
in vico Monicada prope Barcinonem, professionem religiosam emisit die 25 
mensis Ianuarii anno 1915 et presbyteratu auctus est die 19 mensis Septem- 


bris, anno 1920. Necatus est die 18 mensis Octobris anno 1936 in loco Cervera. 


"1. Aloisius Jové Pach, natus die 1 mensis Februarii anno 1872 Ilerdae, 
professionem religiosam emisit die 9 mensis Martii anno 1888 et presbytera- 
tu auctus est die 29 mensis Februarii anno 1896. Necatus est die 18 mensis 


Octobris anno 1936 in loco Cervera. 


72. Heraclius Matute Tobías, natus die 11 mensis Martii anno 1867 in 
pago Alesanco prope Lucronium, professionem religiosam emisit die 23 men- 
sis Decembris anno 1884 et presbyteratu auctus est die 14 mensis Martii anno 


1891. Necatus est die 18 mensis Octobris anno 1936 in loco Cervera. 


13. Iosephus Serrano Pastor, natus die 24 mensis Martii anno 1899 in 


pago Corella, Navarrensi in regione, professionem religiosam emisit die 15 

mensis Augusti anno 1915 et prebyteratu auctus est die 26 mensis Maii anno 


1923. Necatus est die 18 mensis Octobris anno 1936 in loco Cervera. 


4. Franciscus Canals Pascual, natus die 1 mensis Decembris anno 1891 
in pago Sant'Andrés de la Barca prope Barcinonem, professionem religiosam 
emisit ut frater coadiutor die 21 mensis Novembris anno 1918. Necatus est die 


18 mensis Octobris anno 1936 in loco Cervera. 


75. Bonaventura Reicach Vilaró, natus die 20 mensis Aprilis anno 1860 
in vico Olost prope Barcinonem, professionem religiosam emisit ut frater co- 
adiutor die 19 mensis Martii anno 1888. Necatus est die 18 mensis Octobris 


anno 1936 in loco Cervera. 


76. Iosephus Ros Nadal, natus die 14 mensis Octobris anno 1876 in vico 
Artesa prope Ilerdam, professionem religiosam emisit ut frater coadiutor die 
8 mensis Decembris anno 1899. Necatus est die 18 mensis Octobris anno 1936 


in loco Cervera. 


TI. Michael Rovira Font, natus die 22 mensis Maii anno 1863 in Vico 
Ausunensi, professionem religiosam emisit ut frater coadiutor die 2 mensis 
Aprilis anno 1881. Necatus est die 18 mensis Octobris anno 1936 in loco Cer- 


vera. 


78. Iosephus Ausellé Rigau, natus die 5 mensis Iulii anno 1913 in pago 
La Cellera prope Gerundam, professionem religiosam emisit die 27 mensis 
Septembris anno 1931. Necatus est die 18 mensis Octobris anno 1936 in loco 


Cervera. 


79. Evaristus Bueria Biosca, natus die 21 mensis Iunii anno 1913 in pago 
Montoliu prope Ilerdam, professionem religiosam emisit die 15 mensis Augu- 


sti anno 1930. Necatus est die 18 mensis Octobris anno 1936 in loco Cervera. 


80. Iosephus Loncán Campodarve, natus die 18 mensis Aprilis, anno 1915, 
in vico Azlor prope Oscam, professionem religiosam emisit die 15 mensis Au- 


gusti anno 1931. Necatus est die 18 mensis Octobris anno 1936 in loco Cervera. 


81. Emmanuel Solé Vallespí, natus die 19 mensis Septembris anno 1913 
in pago Fayón prope Caesaraugustam, professionem religiosam emisit die 24 
mensis Septembris anno 1929. Necatus est die 18 mensis Octobris anno 1936 


in loco Cervera. 

82. Emmanuel Font Font, natus die 13 mensis Iunii anno 1878 in pago 
Torrebesses prope Ilerdam, professionem religiosam emisit die 15 mensis Sep- 
tembris anno 1895 et presbyteratu auctus est die 5 mensis Iulii anno 1903. 


Necatus est die 19 mensis Octobris in loco Cervera. 


83. Iosephus Ribé Coma, natus die 28 mensis Octobris anno 1893 in pago 
Santa Colon de Cenlelles prope Barcinonem, professionem religiosam emisit 
die 15 mensis Augusti anno 1912 et presbyteratu auctus est die 29 mensis 


Maii anno 1920. Necatus est die 19 mensis Octobris anno 1936 in loco Cervera. 


84. Iulius Leache Labiano, natus die 20 mensis Decembris anno 1908 
in pago Monreal prope Pampelonem, professionem religiosam emisit die 15 
mensis Augusti anno 1925 et presbyteratu auctus est die 21 mensis Maii anno 


1932. Necatus est die 19 mensis Octobris anno 1936 in loco Cervera. 


85. Franciscus Simón Pérez, natus die 29 mensis Ianuarii anno 1916 in 
pago Murchante, Navarrensi in regione, professionem religiosam emisit die 
15 mensis Augusti anno 1932. Necatus est die 19 mensis Octobris anno 1936 


in loco Cervera. 


86. Franciscus Solá Peix, natus die 21 mensis Octobris anno 1912 in vico 
San Joan de les Badeses prope Gerundam, professionem religiosam emisit die 
15 mensis Augusti anno 1931. Necatus est die 19 mensis Octobris anno 1936 


in loco Cervera. 


87. Antonius Elizalde Garbisu, natus die 4 mensis Ianuarii anno 1914 in 
pago Echauri, Navarrensi in regione, professionem religiosam emisit die 15 
mensis Augusti anno 1932. Necatus est die 19 mensis Octobris anno 1936 in 


loco Cervera. 


88. Eusebius de las Heras Izquierdo, natus die 16 mensis Decembris anno 
1913 in vico Gwmiel del Mercado prope Burgum de Oca, professionem reli- 
giosam emisit die 15 mensis Augusti anno 1931. Necatus est die 19 mensis 


Octobris anno 1936 in loco Cervera. 


89. Constantinus Miguel Moncalvillo, natus die 12 mensis Aprilis anno 
1913 in vico Quintanarraya prope Burgum de Oca, professionem religiosam 
emisit die 15 mensis Augusti anno 1932. Necatus est die 19 mensis Octobris 


anno 1936 in loco Cervera. 

90. Aemilius Pascual Abad, natus die 5 mensis Decembris anno 1914 in 
pago Milagros prope Segobiam, professionem religiosam emisit die 15 men- 
sis Augusti anno 1932. Necatus est die 19 mensis Octobris anno 1936 in loco 


Cervera. 


91. Franciscus Milagro Mesa, natus die 3 mensis Decembris anno 1869 
Turiasone prope Caesaraugustam, professionem religiosam emisit ut frater 
coadiutor die 6 mensis Iunii anno 1887. Necatus est die 19 mensis Octobris 


anno 1936 in loco Cervera. 


92. Petrus Vives Coll, natus die 23 mensis Septembris anno 1874 in vico 
Pallejá prope Barcinonem, professionem religiosam emisit ut frater coadiu- 
tor die 27 Decembris anno 1896. Necatus est die 19 mensis Octobris anno 


1936 in loco Cervera. 


93. Iosephus Ferrer Escolá, natus die 21 mensis Octobris anno 1878 in 
pago Alsamora prope Ilerdam, professionem religiosam emisit ut frater coa- 
diutor die 15 mensis Augusti anno 1897. Necatus est die 19 mensis Octobris 


anno 1936 in loco Cervera. 


94. Dionysius Arizaleta Salvador, natus die 8 mensis Februarii anno 
1911 in pago Guirguillano, Navarrensi in regione, professionem religiosam 
emisit ut frater coadiutor die 15 mensis Augusti anno 1928. Necatus est die 


19 mensis Octobris anno 1936 in loco Cervera. 


95. Ioannes Senosiain Zugasti, natus die 15 mensis Maii anno 1911 in 
pago Guirguillano, Navarrensi in regione, professionem religiosam emisit ut 
frater coadiutor die 11 mensis Februarii anno 1929. Necatus est die 19 mensis 


Octobris anno 1936 in loco Cervera. 


96. Fernandus Castán Mesenguer, natus die 1 mensis Aprilis anno 1915 
in pago Fonz prope Oscam, professionem religiosam emisit ut frater coadiu- 
tor die 8 mensis Decembris anno 1932. Necatus est die 19 mensis Octobris 


anno 1936 in loco Cervera. 


97. Narcissus Simón Sala, natus die 9 mensis Martii anno 1908 in pago 
Fornells de la Selva prope Gerundam, professionem religiosam emisit ut fra- 
ter coadiutor die 15 mensis Augusti anno 1934. Necatus est die 19 mensis 


Octobris anno 1936 in loco Cervera. 

98. Franciscus Marco Martínez, natus die 1 mensis Februarii anno 1917 
il pago Odón prope Terulium, professionem religiosam ut frater coadiutor 
emisit die 11 mensis Iunii anno 1936. Necatus est die 19 mensis Octobris anno 


1936 in loco Cervera. 


99. Nicolaus Campo Jiménez, natus die 5 mensis Martii anno 1920 in 
pago Salvatierra prope Alavam, professionem religiosam ut frater coadiutor 
emisit die 11 mensis Iunii anno 1936. Necatus est die 19 mensis Octobris anno 


1936 in loco Cervera. 


V ALENTIAE: 


100. Marcelianus Alonso Santamaría, natus die 18 mensis Iunii anno 
1906 in pago Grafion prope Lucronium, professionem religiosam emisit die 
15 mensis Augusti anno 1923 et presbyteratu auctus est die 21 mensis Iunii 


anno 1931. Necatus est die 13 mensis Augusti anno 1936 in loco Alboragya. 


101. Josephus Ignatius Gordon de la Serna, natus die 13 mensis Octobris 
anno 1902 in civitate Jerez de la Frontera prope Gades, professionem reli- 
giosam emisit die 20 mensis Maii anno 1923, presbyteratu auctus est die 22 
mensis Septembris anno 1929. Necatus est die 13 mensis Augusti anno 1936 
in loco Alboraga. 


102. Aloisius Francés Toledano, natus die 16 mensis Februarii anno 1910 
Matriti, professionem religiosam emisit die 31 mensis Augusti anno 1926 et 
presbyteratu auctus est die 26 mensis Maii anno 1934. Necatus est die 21 
mensis Augusti anno 1936 in pago Olocau. 


103. Thomas Galipienzo Pelarda, natus die 6 mensis Martii anno 1897 in 
loco Cascante, Navarrensi in regione, professionem religiosam emisit die 15 
mensis Augusti anno 1914 et presbyteratu auctus est die 21 mensis Maii anno 


1921. Necatus est die 1 mensis Septembris anno 1936 in pago Paterna. 


IN PonruU SANCTI ANDREAE: 


104. Joachimus Gelada Hugas, natus die 5 mensis Decembris anno 1881 
in vico Olot, professionem religiosam emisit die 11 mensis Septembris anno 
1898 et die 30 mensis Septembris anno 1906 presbyteratu auctus est. Necatus 


est die 14 mensis Octobris anno 1936 in pago Torrelavega. 

105. Isaac Carrascal Mozo, natus die 11 mensis Aprilis anno 1896 in vico 
Castrillo de Don Juan prope Palentiam, professionem religiosam emisit die 
15 mensis Augusti anno 1915 et presbyteratu auctus est die 26 mensis Maii 
anno 1923. Necatus est die 14 mensis Octobris anno 1936 in pago Torrelavega. 


106. Feliv Barrio Barrio, natus die 8 mensis Martii anno 1883 in loco 
Villafranca Montes de Oca prope Burgum de Oca, professionem religiosam 
emisit ut frater coadiutor die 19 mensis Martii anno 1899. Necatus est die 14 
mensis Octobris anno 1936 in pago Torrelavega. 


Fama martyrii Servorum Dei christiana in communitate est diffusa, 
hae re ab anno 1948 ad annum 2000 dioecesana Inquisitio apud Curias 
eeclesiastieas Bareinonensem, Valentinam, Santanderiensem, Vicensem, 
Ilerdensem, Celsonensem celebrata est. Istorum omnium iuridica validitas 
ab hae Congregatione de Causis Sanctorum sigillatim est approbata et per 
Decretum diei 23 mensis Iunii 2000 omnes in unum coniunxit. Exarata 
Positione, die 24 mensis Martii anno 2015 Peculiaris Theologorum Consul- 
torum Congressus, positivo cum exitu, celebratus est. Patres Cardinales et 
Episcopi Ordinaria in Sessione die 6 mensis Decembris anno 2016 congre- 
gati, me Angelo Cardinale Amato praesidente, Servos Dei agnoverunt ob 
eorum fidem in Christum et in Ecclesiam interfectos esse. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno 
die declaravit: Constare de marlyrio eiusque causa Servorum Dei Matthaei? 
Casals, Theophili Casajds, Ferdinandi Saperas et CVI Sociorum e Congrega- 
tione Missionariorum Filiorum Immaculati Cordis Beatae Mariae Virginis, 
in casu et ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 21 mensis Decembris a.D. 2016. 


ANGELUS Canp. AMaTO, S.D.B. 
Praefectus 


tB MARCELLUS BARTOLUCCI 
Archiep. tit. Mevaniensis, a Secretis 

ROMANA 


Beatificationis et Canonizationis Servae Dei Cloeliae Merloni Fundatricis Instituti 
Apostolarum a Sacro Corde Iesu (t 1861-1930) 


DECRETUM SUPER VIRTUTIBUS 


«Aspicient ad me. Quem confixerunt» (Zach 12, 10). 

Serva Dei Cloelia Merloni cordis fideique visu particeps fuit casus illius 
qui amore transfigi sivit. 

Haec famula Dei die 10 mensis Martii anno 1861, in Foro Livii, modesta 
e familia nata est. Tertio aetatis anno matre orbata est, pater autem novum 
coniugium iniit et, etiam cum sectae massonicae adhaesisset, multum rem 
familiarem coaluit. 

Cloeliae alumna Sororum Savonense institutum incepit frequentare, sed 
ob valetudinis infirmitatem domum brevi tempore redire debuit. Pater eius ad 
institutionem attendit per praeceptorem, quem ei suppeditavit. Iuventutem 
suam Serva Dei serenis temporum morumque in adiunctis degit, quae tamen 
religioso adflatu omnino caruere. Cloelia vehementer percipere spiritualia 
inchoavit et in fide se confirmavit, cor suum autem gratiae actioni omnino 
pandit. Multum tamen id dolebat quod pater domus cum magistra clande- 
stinum commercium haberet, hac re assidue pro eorum conversione orabat. 

Cum animo in suo ardenter flagrabat religiosa sub disciplina vitam de- 
gere, Savonense coenobium ingressa est, tamen eius valetudinis infirmitate 
suo in vocationis proposito rursus impedita est, quin etiam anno 1893 ph- 
thisi correpta est, quae eam fere ad exitum vitae perduxit. Post sanationem 
sancti Aloisii Guanella consilio, cuius religiosam familiam ingressa erat, una 
cum amica Elisabetha Pederzini Viaregium iter fecit. Eis etiam tertia amica 
nomine Teresia D'Ingenheim accessit. Tusciae in oppido die 30 mensis Maii 
anno 1894 primus Apostolarum a Sacro Corde Iesu coetus constitutus est. 

Tres sorores fundaverunt scholam, hunc ad finem domum relinquere 
debuerunt. Postea novas scholas sorores instituerunt aliis oppidi in regio- 
nibus. Serva Dei palatium emit, in quo pueri, parentibus orbati, sed etiam 
senes recepti sunt. Sorores ad christianam doctrinam instituendam pueris 
operam suam navabant. Recens Congregatio cito increbuit et frequens evenit. 


Opera sororum etiam extra Viaregium se propagaverunt. 

Cloeliae autem patris morte et adversa fortuna cuius ineptus administra- 
tor causa fuit, Apostolae e Viaregio aegre discesserunt quasdamque operas 
destituere coactae sunt. Congregatio tamen non extinguebatur, sed etiam 
novo ardore ad operas Excellentissimi Domini Ioannis Baptistae Scalabrini, 
Placentini Episcopi, attenderunt, qui Apostolas direxit in missiones inter 
Italos, qui exteras in nationes, maxime in Brasiliam et in Foederatas Ame- 
ricae Septentrionalis Civitates, emigraverant. 

Sicut Viaregii, etiam novis in missionibus impedimenta et contentiones 
non defuerunt: Matri Cloeliae falsa crimina intenderunt et se munere an- 
tistitae abdicare debuit suaque in communitate fere relegata vitam degit. 

Ipsum nomen a Serva Dei inventum suae Congregationi verum fuit 
propositum totius suae vitae fide ac amore conditae. Christi in Corde illa 
summam omnium bonorum et fontem omnium aetionum intuita est, scilicet 
Cor Christi cognoscendum amandumque erit propositum colendum aliisque 
communicandum secundum spiritualitatis reparatricis animum. 

Mater Cloelia acris natura, id ad hunc finem convertere scivit et per 
eius vitae admodum sollicitum decursum, spiritum acceptionis et commu- 
nionis in simplicitate et paupertate excoluit. Omnibus in adiunctis, quibus 
vitam degit, enixe civitati se conformavit et omnibus suis viribus pro loci 
Ecclesia operam suam constanti ac reverenti zelo navavit. Singularem curam 
sollieitudinemque erga pueros parentibus orbatos, aegrotos et denique pau- 
peros ostendit. Eius vehemens alacritas, e fide et caritate repetita, altissimo 
orationis spiritu fulta est. Exercitium virtutum tali accuratissima interiori 
vita sua sponte profluebat. 

Magna patientia et humilitate corporis et animi dolores, qui totius eius 
vitae fere perennes fuerunt, sustinuit et mysterium crucis intima fide parti- 
cipavit. Cloelia oratione, Eucharistiae adoratione, sacrorum librorum medi- 
tatione et denique cultu Mariano cotidie alebatur. Hoc intimum colloquium 
cum Domino et cum Virgine Maria inconcussam spem in ea sustentavit, quam 
illa variis exsitentiae vicissitudinibus experta est, scilicet e vocationis suae 
difficili cursu ad decoctionem, e contentionibus ecclesiasticis cum auctorita- 
tibus ad amandationem e religiosa communitate, multa facta, secundum oc- 
culta Providentiae consilia, absolutam innocentiam eius a criminibus necnon 
singulare exercitium humanarum christianarumque virtutum ostenderunt. 

Serva Dei, in integrum quoad famam restituta, Romae die 21 mensis 


Novembris anno 1930 mortali e vita discessit. 

De fama sanctitatis a die 18 mensis Iunii anno 1990 ad diem 1 Aprilis 
anno 1998 apud Urbis Curiam Inquisitio dioecesana celebrata est, cuius 
iuridica validitas ab hac Congregatione de Causis Sanctorum per Decretum 
diei 21 mensis Maii anno 1999 est approbata. Exarata Positione, consuetas 
secundum normas disceptatum est an Serva Dei virtutes heroum in modum 
exercuisset. Positivo cum exitu, die 20 mensis Octobris anno 2015 Peculiaris 
Theologorum Consultorum Congressus habitus est. Patres Cardinales et 
Episcopi Ordinaria in Sessione diei 13 mensis Decembris anno 2016 con- 
gregati, me Angelo Cardinale Amato praesidente, Servam Dei heroicum in 
gradum virtutes theologales, cardinales et adnexas excoluisse agnoverunt. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de virtutibus theologalibus Fide, Spe et Caritate tum in 
Deum twm in proximum, necnon de cardinalibus Prudentia, Iustitia, Tem- 
perantia, et Fortitudine, iisque adnexis, in gradu heroico, Servae Dei Cloeliae 
Merloni, Fundatricis Instituti Apostolarum a Sacro Corde lesu, in casu et 
ad, effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 21 mensis Decembris a.D. 2016. 


ANGELUS CARD. AMaTO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

MEDIOLANENSIS 


Beatificationis et Canonizationis Ven. Servi Dei Arsenii a Trigolo (in saeculo: 
Iosephi Migliavacca) Sacerdotis professi Ordinis Fratrum Minorum Capuccinorum 
Fundatoris Congregationis Sororum Mariae Ss.mae Consolatricis (1849-1909) 


DECRETUM SUPER MIRACULO 


Venerabilis Servus Dei Arsenius a Trigolo (in saeculo Iosephus Migliavac- 
c8), Sacerdos professus Ordinis Fratrum Minorum Cappuoecinorum, Trigoli 
iuxta Cremonam die 13 mensis Iunii anno 1849 natus est, et sacro fonte 
nomine Iosephi lustratus. Cum vocationem suam quaereret seminarium Cre- 
monense ingressus est et, expleta institutione, die 21 mensis Martii anno 
1874 sacro ordine auctus est. Primis pastoralis muneris annis, cum omnino 
Deo se tradere cuperet, Societatem Iesu ingressus est primamque religiosam 
professionem emisit. Tamen ob quasdam contentiones cum superioribus 
Trigolum rediit et, Archiepiscopi Augustae Taurinorum rogatu, curam spi- 
ritualem Instituti Sororum Mariae Ss.mae Consolatricis suscepit, quarum 
fundator ab omnibus habetur. Sequentibus annis novo nomine Fratris Arsenii 
a Trigolo novitiatum Fratrum Minorum Cappuccinorum apud Mediolanen- 
sem provinciam incepit. Vota temporaria emisit et Bergomum missus est 
ut in spiritu iuvenes Fratres Cappuccinos moderaretur. Illic, praeter brevi 
tempore pro novo discessu, omnes fere annos sui ministerii pastoralis in 
cura Tertii Ordinis degit. Anno autem 1909 Servus Dei valetudinis molestias 
patefacere incepit. Iuxta Bergomense valetudinarium provinciale traductus, 
nocte diei 10 mensis Decembris anno 1909 aneurysmate cardiaco mortuus 
est. Eius exsequiae franciscana simplicitate magnaque populi participatione, 
quae de eius fama sanctitatis testimonium dedit, celebratae sunt. Summus 
Pontifex Franciscus anno 2016 heroicas virtutes eius agnovit. 

Beatificationis respectu Causae Postulatio iudicio huius Congregationis 
de Causis Sanctorum miram quandam sororis, eiusdem Congregationis a 
Venerabili Servo Dei fundata, sanationem subiecit. 

Res autem in loco v. d. Verghera iuxta Barentium anno 1947 evenit. Cum 
soror vicesimum quintum annum aetatis suae agebat, anno 1945 in sanato- 
rium, in quo operam suam iam navabat, ob aegritudines polmonum recepta 
est. Adhibitis medicis curationibus, nulla fere mutatio comperta est, sed 


contra eius valetudo gradatim in deterius mutabatur, cum constans etiam 

febris neenon abdominis dolor et conspicua tabes accederent, sequentibus 
mensibus etiam vomitio, cephalalgia, photophobia et acerrimae aegritudines 
accesserunt. In extrema anni 1946 parte, aegrota tantum tenuissimis liqui- 
dis cibariis vescebatur. Medici eius exitum iam proximum existimabant, hac 
re dederunt consilium ut iuxta domum dictam Beatam Iulianam Iriae pro 
aegroto extremis diebus assidendo reciperetur et in qua Sorores eiusdem 
Congregationis operam suam dabant. Illic in vere ac aestate anni 1947 ad 
mortem suam commentata est. 

Aegrota iam ab initio suae infirmitatis deprecari incepit Venerabilem 
Patrem Arsenium, quem de fama cognovit in noviciatu, a magistra quae ipsa 
eum Fundatorem cognoverat. Una cum ea Consorores et alii se coniunxerunt. 
Die 17 mensis Octobris anno 1947, in ritu eucharisticae benedictionis, soror 
e lectulo, quo in sacello recumbebat, consurrexit et deambulare ad aram 
incepit, sanationem suam omnibus declarans. Etenim medicae inquisitiones, 
quae in ea adhibitae erant, absolutam dissolutionem omnium morborum, qui 
eam fere ad mortem perduxerant, necnon restitutionem omnium functionum 
corporis, quae antea laesae erant, demonstraverunt. Paulo post infirma 
omnino demissa est et ad suam communitatem bona valetudine et sine ulla 
sequenti menda redire potuit. 

Evidens est concursus temporis et consequentia inter Venerabilis Servi 
Dei invocationem et sororis sanationem, quae deinceps naturali socialique 
vita pollens, sana fuit. 

De hae sanatione mira aestimata apud Curiam metropolitanam Medio- 
lanensem a die 14 mensis Decembris anno 1999 ad diem 4 mensis Aprilis 
anno 2000 Inquisitio dioecesana celebrata est, cuius iuridica validitas ab hac 
Congregatione de Causis Sanctorum per Decretum diei 18 mensis Maii anno 
2007 est approbata. Medicorum Consilium huius Dicasterii in Sessione diei 
25 mensis Februarii anno 2016 declaravit sanationem celerem, perfectam, 
constantem et ex scientiae legibus inexplicabilem fuisse. Die 29 mensis 
Septembris anno 2016 Congressus actus est Peculiaris Theologorum Con- 
sultorum, positivo cum exitu. Die 17 mensis Ianuarii anno 2017 Ordinaria 
in Sessione Patres Cardinales et Episcopi se congregaverunt, me Cardinale 
Angelo Amato praesidente. Et in utroque Coetu, sive Consultorum sive 
Cardinalium et Episcoporum, posito dubio an de miraculo divinitus patrato 
constaret, responsum affirmativum prolatum est. 

Facta demum de hisce omnibus rebus Summo Pontifici Francisco per 


subscriptum Cardinalem Praefectum accurata relatione, Sanctitas Sua, vota 

Congregationis de Causis Sanctorum excipiens rataque habens, hodierno die 
declaravit: Constare de miraculo a Deo patrato per intercessionem Venerabi- 
lis Servi Dei Arsenii a. Trigolo (in saeculo: Iosephi Migliavacca), Sacerdotis 
professi Ordinis Fratrum Minorum Capuccinorum, Fundatoris Congregationis 
Sororum Mariae Ss.mae Consolalricis, videlicet de celeri, perfecta ac cons- 
tanti sanatione cuiusdam sororis a, « TBC polmonare sinistra con estensione 
postprimaria a livello enterico e peritoneale. Grave deperimento organico e 
stato cachettico ». 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 20 mensis Ianuarii a.D. 2017. 


ANGELUS Canp. AMaTO, S.D.B. 
Praefectus 


FB MARCELLUS BARTOLUCCI 
Archiep. tit. Mevaniensis, a Secretis 

BRIXIENSIS 


Beatificationis et Canonizationis Servae Dei Luciae ab Immaculata (in saeculo: Ma- 
riae Ripamonti) Sororis professae e Congregatione Ancillarum a Caritate (1909-1954) 


DECRETUM SUPER VIRTUTIBUS 


«Ancilla ad caritatem pervenit nec amplius sui ipsius in dicione vel in 
dominio est; iuventus, valetudo, commoda, forsitan sanguis et vita, seu bre- 
viter, tota persona huic virtuti praestat et, si aliquid donandum adhuc exti- 
terit, hoc etiam caritatis in arbitrio erit» (Sancta Maria Crucifixa Di Rosa). 

Verba haec a fundatrice Ancillarum a Caritate claris litteris in corde 
Servae Dei Luciae ab Immaculata (in saeculo: Mariae Ripamonti) insculpta 
sunt. Hac caritatis imagine allecta, Serva Dei sequelae Christi omnino se 
dedit et, fidenter gratiae actioni se committens, ad plenitudinem commu- 
nionis cum Domino pervenit. 

Serva Dei Arquatae Leuci hodie in agro Comensi in Italia die 26 mensis 
Maii anno 1909, quinta e secundis patris Ferdinandi nuptiis cum Ioanna 
Pozzi, nata est. Sacro fonte quattuor dies post suum ortum lustrata est. 
Eius modesta familia ferventi religioso cultui non indulgebat, cum pater 
Ferdinandus in officina operaretur et mater Ioanna petentium in domi- 
bus domesticis muneribus fungeret. Maria, seduli parochi Ioannis Piatti 
ad scholam educata et alta iam à puerita magnum ostendit amorem erga 
Dominum, qui deinde totam vitam eius direxit. 

Suae christianae institutionis in cursu die 8 mensis Maii anno 1916 
primitus eucharisticam ad mensam iuxta paroeciam Sanctorum Georgii, 
Catherinae et Aegidii accessit atque chrisma e manibus Cardinalis Andreae 
Ferrari in ecclesia Leuciensi praepositurae die 29 mensis Septembris anno 
1918 accepit. Primas tantum aulas apud scholas publicas sui natalis pagi 
frequentaverat, ubi usque ad annum 1932 commorata est, et pietate ac 
caritate praestitit ut socia actuosissima fieret Actionis Catholicae in paroe- 
cia et fervore in Sodalitio Filiarum Mariae secundum praecipua postulata: 
orationem et ministerium, meditationem et sacrificium. 

In officina lanificii primum, deinde in officina ad lumina electrica con- 
fieienda operam exercuit, ut magnae suae familiae subveniret eandemque 
sustentaret. Animata ingenii modestia, suavitate atque amore benigno et 


cireumspecto, Maria multis in circumstantiis has virtutes ostendere non 

neglexit: nam patrem suum expleto labore domum deducebat, ne is belli in 
tempore cauponas frequentaret et illie verba pronuntiaret, quae in tantis 
rerum diseriminibus seditiosa viderentur; comites suas difficultatibus et do- 
loribus afflictas confirmabat, assidue parvos benignitatis gestus conficiebat 
et exquisitam caritatem domi in fratres et sorores intendebat. 

Quaedam dolorosa certamina eius vitam magna in familia denotaverunt, 
maxime ob paupertatem, ob minoris sororis animi affectionum difficultates 
et denique ob cuiusdam fratris inquietos mores. Cotidiana oratione, silentio 
et sacrificio Serva Dei se parabat ad Domini vocationem, quam clarius in 
dies animadvertebat. 

Initio anni 1932, eum Sororis Mariae Crucifixae Di Rosa Ecclesia vir- 
tutum heroicitatem agnovisset, petivit ut Institutum Ancillarum a Caritate 
Brixiae ingrederet, quas per quandam sororem e pago Arquata nativam 
cognoverat. Maria, expleta institutione, die 30 mensis Octobris anno 1935 
professione temporaria Domino se consecravit nomen Sororis Luciae ab 
Immaculata sumens ac deinde die 13 mensis Decembris anno 1938 vota 
perpetua emisit. Iuxta domum maiorem Instituti semper vixit omnes reci- 
piens et cordis laetitia ministrans illis, qui coenobii ostium pulsarent. Quod 
autem secundo mundano bello perdurante crebrius evenit, cum coenobii 
hospitum cubicula signum et refugium multis corporis et spiritus muneribus 
egentibus facti sunt. 

Soror Lucia laudabili in modo ministerium suum exercuit erga sacerdotes 
qui frequenter ad multa spiritualia exercitia agenda apud Instituti domum 
maiorem perveniebant. Illic suavitates suae caritatis innumeras exhibuit ac 
bonitatis vestigia, quorum supersunt testimonia multorum sacerdotum, qui 
ad eam accesserant. Omnibus in rerum adiunctis soror Lucia Domini vultum 
in Superioribus et in consororibus suis necnon in exercitio cotidianarum 
virtutum exquisivit. Victimam redemptionis pro peccatorum salute se fecit. 

Tota eius vita in amore perfecta est, quem, Deo fultum, humillimo in 
ministerio primum erga familiam et deinde religiosam erga communita- 
tem prodidit, se ad hominum necessitates acclinans, quibus suo in itine- 
re occurreret. Omnes opportunitates propitium tempus ei fuerunt ut ad 
essentialitatem amplius attenderet: orationis experientia, eucharistica et 
mariana devotio, intima coniunctio cum Deo, virtutum exercitium. Haec 
omnia eveniebant simplici in persona, matura et aequa, firmae et serenae 


spiritualitatis, magis magisque ad Crucis mysterium conformata. Parentum 

mortis dolore valde affecta est: pater enim anno 1940 decessit materque 
autem anno 1953; utrumque constanter oratione prosecuta est. 

Soror Lucia profecto consumabatur sua constanti benignitate in ministe- 
riis gerendis. Graviter aegrotans, in valetudinario Instituti pagi v.d. Ronco 
iuxta Brixiam curata, die 4 mensis Iulii anno 1954, vix quadragesimum 
quintum annum agens aetatis suae, sanctitatis fama circumfusa, mortali 
e vita excessit, paucos dies post Fundatricis Sanctae Mariae Crucifixae 
canonizationis, quae Romae die 12 mensis Iunii eiusdem anni evenerat. 

Hac fama sanctitatis Servae Dei brevi tempore non tantum inter conso- 
rores, sed etiam inter omnes, qui eam cognoverant, diffusa est. Hac re, a die 
l mensis Iunii anno 1993 ad diem 25 mensis Maii anno 1995 iuxta Curiam 
ecclesiasticam Brixiensem Inquisitio dioecesana celebrata est, cuius iuridica 
validitas ab hac Congregatione de Causis Sanctorum per Decretum diei 10 
mensis Novembris anno 1995 est approbata. Exarata Positione, consuetas 
secundum normas disceptatum est an Serva Dei heroum in modum virtutes 
exeoluisset. Positivo cum exitu, die 10 mensis Martii anno 2016, Peculiaris 
Consultorum Theologorum Congressus habitus est. Patres Cardinales et 
Episcopi die 21 mensis Februarii anno 2017 Ordinaria in Sessione congregati, 
me Angelo Cardinale Amato praesidente, Servam Dei virtutes theologales, 
cardinales et adnexas heroicum in modum exercuisse agnoverunt. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno 
die declaravit: Constare de virtutibus theologalibus Fide, Spe et Caritate 
twm in Deum lwm in proximum, necnon de cardinalibus Prudentia, Iustitia, 
Temperantia et Fortitudine, iisque adnexis, in gradu heroico, Servae Dei 
Luciae ab Immaculata (in saeculo: Mariae Ripamonti), Sororis professae e 
Congregatione Ancillarum a Caritate, (n casu et ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 


Datum Romae, die 27 mensis Februarii a.D. 2017. 


ANGELUS CARD. AMaATO, S.D.B. 
Praefectus 


FH MARCELLUS BARTOLUCOCI 
Archiep. tit. Mevaniensis, a Secretis 

INDORENSIS 


Beatificationis seu Declarationis Martyrii Servae Dei Reginae Mariae Vattalil (in 
saeculo: Mariae) Sororis professae Congregationis Clarissarum Franciscanarum 
(T 25.11.1995) 


DECRETUM SUPER MARTYRIO 


«Spiritus Domini super me; ... propter quod unxit me evangelizare pau- 
peribus, misit me praedicare captivis remissionem» (Lc 4, 18). 

Hoc Domini verbum vitam et operam Servae Dei Reginae Mariae Vat- 
talil evangelice compendiat, quae ab omnibus nomine Sororis Rani cog- 
nita erat, soror erat enim professa Congregationis Sororum Clarissarum 
Franciscanarum. Generose respondit Magistri voci eximiumque exemplum 
fidelitatis religiosae vocationi praebuit. Petivit in beneficii loco et gratiae ut 
ardentissima missionaria esset. Fundamentum totius vitae apostolicae fuit 
vita interior Sponsi divini artissima in communione. Christi amore capta, 
ad eum se accomodavit, gestus et verba illius sumendo, usque ad heroicam 
sanguinis effusionem vitam largiendo. 

Serva Dei in municipio v.d. Pulluvazhy, in finibus archidioecesis Ernaku- 
lamensis-Angamaliensis in Malabaria (India), e Paily et Eliswa Vattalil paren- 
tibus catholicis secundum ritum Syrum-Malabarensem die 29 mensis Ianuarii 
anno 1954 nata est. Die 5 mensis Februarii anno 1954 iuxta loci paroeciam 
Sancti Thomae Mariae nomine sacro fonte lustrata est. Iam a pueritia pul- 
chritudinem orationis comprehendit. Christianam initiationem perfecit cum 
die 30 mensis Aprilis anno 1966 ad sacram mensam primitus accessit et Con- 
firmationem suscepit. In pueritia sedula fuit in catechesim audiendo, nava in 
studiis et prompta ad patrem auxiliandum in arvorum operibus et matrem 
in domesticis. Admirabili spiritu humilitatis cum omnibus colloquebatur. 

Die 3 mensis Iulii anno 1972 in pago Kidangoor Congregationem Sororum 
Clarissarum Franciscalium ingressa est, cuius institutum in adulescentia 
frequentaverat. Utroque expleto et postulatus et novitiatus tempore, die 1 
mensis Maii anno 1974 primam religiosam professionem emisit. Sequenti 
anno missionis causa ad regiones Indiae septentrionales in dioecesim Bii- 
norensem missa est, ibique totam suam vitam perfecit, apostolatus operibus 
zelanter se tradens. Die 22 mensis Maii anno 1980 professionem religiosam 


perpetuam emisit et anno 1982 laurea in re sociologica potita est. 

Mense Maio anno 1983 ad locum Odgadi in dioecesim Satnensem com- 
migrare iussa est, ibique pro materiali ac spirituali bono incolarum operam 
suam praestare incepit. Suo apostolatus in ministerio summo zelo consulebat 
pueris derelictis et mulieribus, quibus feminarum dignitatem in Ecclesia custo- 
ditam ostendebat. Maxime omnium afflictos et destitutos dilexit. Propositum 
eius erat dolores lenire, hominum corda consolari, pacem conciliare, cons- 
cientias excolere, iustitiam fovere, veritatem tueri, scilicet pauperes Christi 
amore nutrire. In oratione continuam vim inveniebat ut omnes aerumnas 
superaret. Eius spiritualitas franciscana Christum ut fundamentum constituit 
et hoc per suam sententiam significaret: «Iesus omnibus et omnes lesu». 

Mense Maio anno 1992 extremum munus ei commissum est iuxta coe- 
nobium dictum «Domus Amoris» in pago Uda?inagar in Indorensi dioecesi, 
summa alacritate a consororibus accepta est. Etiam illie, eius adventu, valde 
increbuit actuositas missionaria. Serva Dei caritate heroica incitata operas 
multiplicavit quae vitae dignitatem pauperum meliorem efficere studuerunt. 
Maxime valida fuit constitutio cooperativarum societatum ut arca parsimo- 
niae essent ad pecuniam sine feneratione suppeditandam. 

Haec evangelica actio humanae promotionis, quae veritate et pulchritudine 
fidei eo fulgebat ut etiam quasdam conversiones ad Ecclesiam generaret, in se 
convertit odium latifundistarum ac feneratorum, qui hoc modo egenos vexare 
nequebant. Istis rerum discriminibus heroico modo fortitudinis et iustitiae 
Sororis Rani virtutes praestiterunt, quae consorores suas exhortabatur talia 
dicens: «Quis pauperes consuleret si nosmet religiosae metuamus? Nonne et 
ipsi filii Dei sunt?». Difficultates ei metum non incusserunt, sed contra eam 
reddiderunt generosiorem in sui donum: « Pro certo habeo delectam esse pro 
pauperibus et oppressis. Felix sum cum pro iis operam praesto, quia et ipsi 
sunt filii Dei, nobis fratres et sorores». Odium erga Sororem Rani et contra 
actionem eius pro Dei Regno acrius factum est cum quosdam catholicos, insi- 
diis deprehensos, e carcere dimittere valuit. Eius inimici statuerunt ergo eam 
de medio tollere diabolicumque suum consilium ad effectum perduxerunt. 

Mane diei 25 mensis Februarii anno 1995 Serva Dei e pago Udainagar 
ad Indore profecta est, cum in raeda cursuali erat iter faciens ad Indore a 
quibusdam sicariis ferociter interfecta est. Illa e vita excessit nomen Iesu 
semel atque iterum dicens. Eius corpus pugione plus quam quinquagies et 
quater percussum in viae margine relictum est. Nuntius eius occisionis statim 
diffusus est et in omnibus animi perturbationem et motus generavit. Milia 
hominum, etiam non catholici, se contulerunt saltem eius corporis obsequii 


gratia. Mane diei 27 mensis Februarii eius exsequiae cum participatione 

nonnullorum Episcoporum et multorum sacerdotum celebratae sunt. Expletis 
exsequiis, constituta est funebris pompa, quae percurrit plus quam centum 
chilometra ab Indore usque ad Udainagar, cuius particeps fuit magna copia 
personarum omni aetate Servae Dei laudes canentium, quae pro amore 
pauperum, in quibus vultum Christi Redemptoris intuebatur, mortua est. 

Martyrium Sororis Reginae Mariae ex evangelicis praeceptis concludi- 
tur cum homicidae veniam sororis familiares et consorores Congregationis 
Franciscanarum Clarissarum concesserunt ut extenderetur longa successio 
operum misericordiae, quae in vita Serva Dei fecerat. 

Mater et soror pauperum, apostola reconciliationis Soror Regina Maria 
suam terrenam missionem explicuit soli confidens Deo, qui ei fuit tota vis 
totaque spes: «Pater, debilis sum et non sum ex mundo heroum; auxiliare 
mihi ut intelligam sicut te uti iis, quae in mundo debilia sunt ad fortes 
decipiendos... Benedic meos humiles conatus, ut per meam vitam nomini 
tui gloriam praebere possim». 

Inquisitio dioecesana super martyrio in dioecesi Indorensi a die 29 mensis 
Iunii anno 2005 ad diem 28 mensis Iunii anno 2007 celebrata est, cuius 
iuridica validitas ab hae Congregatione de Causis Sanctorum per Decretum 
diei 27 mensis Novembris anno 2009 est approbata. Exarata Positione, die 
9 mensis Februarii anno 2016 positivo cum exitu Congressus Theologorum 
Consultorum habitus est. Patres Cardinales et Episcopi Ordinaria in Ses- 
sione diei 21 mensis Martii anno 2017 congregati, me Angelo Cardinale 
Amato praesidente, Servam Dei agnoverunt ob suam fidem in Christum et 
in Ecclesiam interfectam esse. 

Facta demum de hisce omnibus rebus Summo Pontifici Francisco per 
subscriptum Cardinalem Praefectum accurata relatione, Sanctitas Sua, vota 
Congregationis de Causis Sanctorum excipiens rataque habens, hodierno die 
declaravit: Constare de martyrio eiusque causa, Servae Dei Reginae Mariae 
Vattalil (in saeculo: Mariae), Sororis Professae Congregationis Sororum Cla- 
rissarum Franciscanarum, in casu etl ad effectum de quo agitur. 

Hoc autem decretum publici iuris fieri et in acta Congregationis de 
Causis Sanctorum Summus Pontifex referri mandavit. 

Datum Romae, die 23 mensis Martii a.D. 2017. 


ANGELUS Canp. AMaTO, S.D.B. 


Praefectus 


tB MARCELLUS BARTOLUCCI 
Archiep. tit. Mevaniensis, a Secretis 

CONGREGATIO PRO EPISCOPIS 


SORANAE-CASSINENSIS-AQUINATENSIS-PONTISCURVI 


De concathedralis erectione. 


DECRETUM 


Ut spirituali Populi Dei bono aptius consulatur utque pastorale suum 
ministerium efficacius adimplere valeat, Exc.mus P.D. Gerardus Antonaz- 
zo, Episcopus Soranus-Cassinensis-Aquinatensis-Pontiscurvi, ab Apostolica 
Sede expostulavit ut templum in urbe Cassinensi exstans, Deo in honorem 
SS." Salvatoris, Sanctae Mariae Assumptae et Sancti Germani dicatum et 
Ecclesiam Matrem nuncupatum, ad dignitatem et fastigium Ecclesiae Con- 
cathedralis eveheretur. 

Summus Pontifex Franciseus, Divina Providentia P.P., de consilio Con- 
gregationis pro Episcopis, praehabito favorabili voto Exc.mi P.D. /Emilii 
Pauli Tscherrig, Archiepiscopi titulo Volitani et in Italia Apostolici Nuntii, 
oblatis precibus benigne annuendum censuit. 

Quapropter suppleto, quatenus opus sit, eorum interesse habentium vel 
habere praesumentium consensu, praesenti Congregationis pro Episcopis 
Decreto, perinde valituro ac si Apostolicae sub plumbo Litterae datae forent, 
decernit ut, servata dioecesis Soranae-Cassinensis-Aquinatensis-Pontiscurvi 
Cathedralis ecclesiae dignitate, memoratam Ecclesiam Matrem titulo ac 
fastigio Concathedralis ecclesiae condecoretur, cum omnibus iuribus, hono- 
ribus et privilegiis ac oneribus et obligationibus quae huiusmodi ecclesiis 
sunt propria. 

Ad haec perficienda Congregatio pro Episcopis memoratum Exc.mum 
P.D. Aimilium Paulum Tscherrig, Nuntium Apostolicum, deputat, necessarias 
et opportunas eidem tribuens facultates etiam subdelegandi, ad effectum 
de quo agitur, quemlibet virum in ecclesiastica dignitate constitutum, onere 
imposito ad eandem Congregationem, ubi primum fas erit, authenticum 


exemplar actus peractae exsecutionis remittendi. 

Datum Romae, ex Aedibus Congretationis pro Episcopis, die 9 Iulii 
2018. 


Mancus Card. OUELLET 
Praefectus 


r 
ta 
un 


£8 IrsoN DE JEsus MONTANARI 
A Secretis 

PROVISIO ECCLESIARUM 


Latis decretis a Congregatione pro Episcopis, Sanctissimus Dominus 
Franciscus Pp., per Apostolicas sub plumbo Litteras, iis quae sequuntur 


Ecclesiis sacros praefecit Praesules: 


die 26 lunii 2018. — "Titulari episcopali Ecclesiae Suavensi, R.D. Io- 
sephum Tolentino Calaca de Mendonga, Funchalensem presbyterum, hucus- 
que vices gerentem rectoris studiorum Universitatis Catholicae Lusitanae, 
Archivistam et Bibliothecarium Sanctae Romanae Ecclesiae nominatum, 


cum archiepiscopali dignitate. 


die 7 Iulii. — Cathedrali Ecclesiae Tapacolensi, Exc.mum D. Iacobum 
Calderón Calderón, hactenus Episcopum titularem Iomnitensem et Auxilia- 


rem Zamorensem in Mexico. 


die 9 Iul. — Ordinariatui Militari Magnae Britanniae, Exc.mum D. 
Paulum Iacobum Mason, hactenus Episcopum titularem Scalholtensem et 


Auxiliarem archidioecesis Southvarcensis. 


die 10 Iuli. — Titulari episcopali Ecclesiae Gemellensi in Byzacena, R.D. 
Olivarium C. Buco, e clero dioecesis Antipolensis ibique hactenus paroeciae 
Nostrae Dominae Lucis curionem, quem deputavit Episcopum Auxiliarem 


eiusdem dioecesis. 


die 11 Iulii. — Cathedrali Ecclesiae Girardotensi, Exc.mum D. Iacobum 


Mufioz Pedroza, hactenus Episcopum Araucensem. 


— Coadiutorem dioecesis Sancti Iosephi in California, Exc.mum D. Ans- 


garium Cantü, hactenus Episcopum Cruciensem. 


— Titulari episcopali Ecclesiae Arbensi, R.D. Iulium Caesarem Souza 
de Jesus, e clero Teresianae archidioecesis ibique hactenus paroeciae Iesu 
Infanti de Praga dicatae curionem, quem deputavit Episcopum Auxiliarem 


archidioecesis Fortalexiensis. 


— Titulari episcopali Ecclesiae Castabalensi, R.D. Valdemirum Vin- 
centium Andrade Santos, e clero Aracaiuensis archidioecesis eiusdemque 
hactenus Vicarium Generalem, quem deputavit Episcopum Auxiliarem ar- 


chidioecesis Fortalexiensis. 

die 16 Iuli? 2018. — Metropolitanae Ecclesiae Capitis Haitiani, Exc.mum 
P.D. Launay Saturné, hactenus Episcopum Iacmeliensem. 


die 24 Iul. — Cathedrali Ecclesiae Saltensi in Uruguay, R.D. Ferdi- 
nandum Michaélem Gil Eisner, e clero dioecesis Merlensis-Morenensis ibi- 
que hactenus parochum et in Seminario Interdioecesano in urbe Moronensi 


spiritus moderatorem. 


— Titulari episcopali Ecclesiae Medianensi Zabuniorum, R.D. Paulum 
Alfonsum Jourdán Alvariza, e clero Fodinensis dioecesis ibique hactenus 


curionem, quem deputavit Episcopum Auxiliarem archidioecesis Montisvidei. 


die 25 Iulii. — Archiepiscopali Ecclesiae Bituricensi, Exc.mum P.D. Hie- 
ronymum Beau, hactenus Episcopum titularem Privatensem et Auxiliarem 


archidioecesis Parisiensis. 


die 27 Iuli?. — Archiepiscopali Ecclesiae Camerinensi-Sancti Severini in 
Piceno, R.D. Franciscum Massara, e clero Miletensis-Nicotriensis-Tropiensis 


dioecesis ibique hactenus Sancti Pantaleonis Martyris paroeciae curionem. 


— Cathedrali Ecclesiae Bugellensi, R.D. Robertum Farinella, e clero 
dioecesis Eporediensis ibique hactenus curionem ecclesiae Cathedralis, Vi- 


carium Episcopalem pro Vita Consecrata et Cancellarium Episcopalem. 


— Cathedrali Ecclesiae Tehuantepecensi, Exc.mum P.D. Crispinum Ojeda 
Márquez, hactenus Episcopum titulo Dumiensem et Auxiliarem Mexicanae 


archidioecesis. 


die 28 Iulii. — ' Titulari episcopali Ecclesiae Forontonianensi, R.D. Da- 
gobertum Campos Salas, Tilaranensi-Liberiano e clero hactenusque Nuntia- 
turae Consiliarium, quem nominavit Nuntium Apostolicum, cum archiepis- 


copali dignitate. 

DIARIUM ROMANAE CURIAE 


Il Santo Padre ha incontrato 1 Capi delle Chiese e delle Co- 
munità cristiane del Medio Oriente a Bari, nel giorno 7 luglio. 


SEGRETERIA DI STATO 
NOMINE 


Con Breve Apostolico il Santo Padre Francesco ha nominato: 


28 luglio 2018 Il Rev. Mons. Dagoberto Campos Salas, Consigliere di Nun- 
ziatura, Nunzio Apostolico in Liberia, elevandolo in pari 
tempo alla sede titolare di Forontoniana, con dignità di 
Arcivescovo. 


Con Biglietti della Segreteria di Stato il Santo Padre Francesco ha nominato 
o confermato: 


10 luglio 2018  S.E.R. Mons. Joseph Augustine Di Noia Segretario aggiun- 
to della Congregazione per la Dotrina della Fede donec 
aliter provideatur. 


14 » » Le Loro Em.ze i Signori Cardinali: S.B. Louis Raphael I 
Sako, Patriarca di Babilonia dei Caldei, Capo del Sinodo 
della Chiesa Caldea (Irak); Désiré Tsaharazana, Arcive- 
scovo di Toamasina (Madagascar); Charles Maung Bo, 
S.D.B., Arcivescovo di Yangon (Myanmar); John Ribat, 
M.S.C., Arcivescovo di Port Moresby (Papua Nuova Gui- 
nea), Presidenti Delegati, in vista della XV Assemblea 
Generale Ordinaria del Sinodo dei Vescovi sul tema: 7 
giovani, la fede e il discernimento vocazionale. 


30 » » S.Em.za il Signor Card. Giuseppe Verrsaldi Prefetto della 
Congregazione per l'Educazione Cattolica donec aliter 
provideatur. 

3 agosto » S.Em.za il Signor Card. Konrad Krajewski Elemosiniere di 


Sua Santità donec aliter provideatur. 

NECROLOGIO 


Mons. José Maria Setién Alberro, Vescovo em. di San Se- 
bastian (Spagna). 


Mons. Giovanni Marra, Arcivescovo Metropolita em. di 
Messina-Lipari-S. Lucia del Mela (Italia). 


Mons. Richard J. Garcia, Vescovo di Monterey in California 
(Stati Unti di America). 


Mons. Joseph Oyanga, Vescovo em. di Lira (Uganda). 
Mons. Pierre Pican, Vescovo em. di Bayeux (Francia). 


Mons. Raymond G. Hunthausen, Arcivescovo em. di Seattle 
(Stati Unti di America). 


Mons. Fiachra O' Ceallaigh, O.F.M., Vescovo tit. di Tre 
Taverne, Ausiliare em. di Dublino (Irlanda). 


Mons. Antonio José Rafael, Vescovo em. di Braganca-Mi- 
randa (Portogallo). 


Mons. Bassano Stafferi, Vescovo em. di La Spezia (Italia). 





Mons. Raffaele Castielli, Vescovo em. di Lucera-Troia (Ita- 
lia). 


